കഴിഞ്ഞ കോവിഡ് കാലത്ത് കേക്കുണ്ടാക്കിയവർക്ക് എന്തു പറ്റി?|Business during Covid in Kerala |Manorama Online Sampadyam\nകഴിഞ്ഞ കോവിഡ് കാലത്ത് കേക്കുണ്ടാക്കിയവർക്ക് എന്തു പറ്റി?\nസി എ സെലീന May 28, 2021 12:57 PM IST\nസര്‍ക്കാര് വെബ്‌സൈറ്റുകളില് റജിസ്ട്രേഷൻ വിവരങ്ങളെല്ലാം കിട്ടും\nകഴിഞ്ഞ ലോക്ഡൗണിൽ കേക്ക് നിര്‍മാണത്തിലേക്കു കടന്ന എത്ര പേർ ഇപ്പോഴും അത് തുടരുന്നുണ്ട്? നിരവധി പേരാണ് നിയമപരമായ പ്രശ്‌നങ്ങള് മൂലം അതവസാനിപ്പിച്ചത്. അഞ്ചോ പത്തോ ഓര്‍ഡറുകള് ലഭിച്ചപ്പോള് അതില് നിന്നു കിട്ടിയതിലേറെ പണവും സമയവും ഈ പ്രശ്‌നങ്ങള് തീര്‍ക്കാനായി ചെലവിടേണ്ടി വന്നു എന്നാണ് ചിലര് പരാതി പറഞ്ഞത്. കോവിഡ് കാലത്ത് അല്‍പം വരുമാനമുണ്ടാക്കാനായി ചെറിയ ബിസിനസുകളിലേക്കു കടന്ന പലരും നേരിട്ട ഇത്തരം പ്രശ്‌നങ്ങള് അല്‍പം ശ്രദ്ധിച്ചിരുന്നെങ്കില് ലളിതമായി ഒഴിവാക്കാനായേനെ. ഇങ്ങനെ പ്രശ്നങ്ങൾ പരിഹരിച്ച് നല്ല രീതിയിൽ കേക്ക് നിർമാണം വളർത്തിയെടുത്തവരുമുണ്ട്.\nതുടക്കം മുതലേ നിയമങ്ങള് പാലിക്കാം\nഎത്ര ചെറിയ സംരംഭമായാലും ഏതു ബിസിനസായാലും നിയമങ്ങളും ചട്ടങ്ങളും പാലിച്ചു മുന്നോട്ടു പോകുക എന്നതാണ് ആദ്യം മനസിലാക്കേണ്ട ബിസിനസ് പാഠങ്ങളില് ഒന്ന്. നിയമങ്ങളും ചട്ടങ്ങളും പാലിക്കാതെ ബിസിനസ് നടത്തിയാല് കൂടുതല് ലാഭമുണ്ടാക്കാമെന്നു ചിലപ്പോള് തോന്നിയേക്കാം. ഇങ്ങനെയുണ്ടാക്കുന്ന ലാഭത്തേക്കാള് വലിയ നഷ്ടവും ബുദ്ധിമുട്ടുകളുമായിരിക്കും ഭാവിയില് ഇത്തരക്കാരെ കാത്തിരിക്കുന്നത്. നേരത്തെ പറഞ്ഞ കേക്കു നിര്‍മാണത്തിന്റെ ഉദാഹരണം തന്നെ പരിശോധിക്കാം. ചെറിയ തോതിലാണെങ്കിലും കേക്കു നിര്‍മിച്ച് വില്‍പന നടത്തുന്നവര് ഭക്ഷ്യ സുരക്ഷാ നിയമ പ്രകാരമുള്ള റജിസ്‌ട്രേഷനോ ലൈസന്‍സോ എടുത്തിരിക്കണമെന്നാണ് വ്യവസ്ഥ. ചെറിയ തോതില് നടത്തുന്നവര്‍ക്ക് ലൈസന്‍സ് ആവശ്യമില്ല. ഇവര് റജിസ്റ്റര് ചെയ്താല് മാത്രം മതിയാവും. ഇതിനുള്ള ആകെ ചെലവ് ബേക്ക് ചെയ്യാനുള്ള ഒരു പാത്രം വാങ്ങുന്നത്ര പോലും വരില്ല. എങ്കിലും റജിസ്‌ട്രേഷന് എടുക്കാതെ കേക്കു നിര്‍മിച്ചു വില്‍പന നടത്തിയവരായിരുന്നു അധികവും. ഭക്ഷ്യ സുരക്ഷാ നിയമ പ്രകാരം നടപടി വന്നപ്പോള് അതു നേരിടാനായി ഇവര്‍ക്ക് ചെലവഴിക്കേണ്ടി വന്ന തുക കേക്കു നിര്‍മിച്ചു ലഭിച്ചതിനേക്കാള് കൂടുതലായിരുന്നു.\nഎന്തൊക്കെ രജിസ്‌ട്രേഷന് ആവശ്യമാണ്?\nനിങ്ങള് ആരംഭിക്കുന്ന ബിസിനസിന് ഏതൊക്കെ റജിസ്‌ട്രേഷന് അല്ലെങ്കില് ലൈസന്‍സ് ആവശ്യമാണെന്ന് ആദ്യം തന്നെ മനസിലാക്കണം. ഇത് വളരെ എളുപ്പമാണ്. സര്‍ക്കാര് വെബ്‌സൈറ്റുകളില് നിന്ന് ഇവയെല്ലാം ലഭിക്കും. പലതും ഓണ്‍ലൈനായി തന്നെ ചെയ്യാം. അല്ലാത്തവയ്ക്കും വലിയ ചെലവുണ്ടാകില്ല. ഇവ നേടി ബിസിനസ് ആരംഭിച്ചാല് പിന്നീട് നടപടികള് നേരിടാന് സമയവും പണവും പാഴാക്കുന്നത് ഒഴിവാക്കാം. നിങ്ങള്‍ക്ക് ബിസിനസില് മാത്രമായി ശ്രദ്ധ കേന്ദ്രീകരിക്കാം\nപായ്ക്കിങ്, അളവ് തുടങ്ങിയ കാര്യങ്ങളില് സര്‍ക്കാര് പല നിബന്ധനകളും പുറപ്പെടുവിപ്പിച്ചിട്ടുണ്ടാകും. അവ മനസിലാക്കി പാലിച്ചു മുന്നോട്ടുപോകാം. നികുതി രജിസ്‌ട്രേഷന്റെ കാര്യത്തിലും തുടക്കം മുതലേ സത്യസന്ധതപുലർത്തിയാൽ ഭാവിയിലെ സാമ്പത്തിക നഷ്ടങ്ങള് ഒഴിവാക്കാം. മനസമാധാനമുണ്ടാകുകയും ചെയ്യും\nകോവിഡ് കാല നിയന്ത്രണങ്ങള്\nകോവിഡിന്റെ പോക്ക് എങ്ങോട്ടാണെന്ന് ലോകത്താര്‍ക്കും അറിയില്ല. അതു പോലെ തന്നെയാണ് കോവിഡുമായി ബന്ധപ്പെട്ട നിയന്ത്രണങ്ങളും. കഴിഞ്ഞ വര്‍ഷത്തേക്കാള് കര്‍ശനമായ നിയന്ത്രണങ്ങളാണ് ഈ വര്‍ഷം നേരിടേണ്ടി വന്നത്. ഇവയെല്ലാം കുറച്ചു കാലം കൂടി നമ്മുടെ ഭാഗമായിരിക്കും എന്നു കരുതി വേണം ഏതു സംരംഭവും ആരംഭിക്കാന്.\nകോവിഡിന്റെ ഭാഗമായുള്ള നിയന്ത്രണങ്ങളും നിര്‍ദ്ദേശങ്ങളും കര്‍ശനമായി പാലിക്കുക. അതുവഴി കൂടുതല് സാമ്പത്തിക നഷ്ടമുണ്ടാകുന്നത് ഒഴിവാക്കുകയും ചെയ്യാം. ഉദാഹരണത്തിന് നിങ്ങളുടെ സ്ഥാപനത്തില് സാനിറ്റൈസര് ലഭ്യമാക്കാന് അഞ്ഞൂറു രൂപയില് താഴെയേ ചെലവു വരു. ഇതിന്റെ പേരില് നിങ്ങള്‍ക്കെതിരെ നടപടി വന്നാല് വിവിധ പേരുകളില് രണ്ടായിരം രൂപ മുതല് മുകളിലേക്ക് പിഴ നല്‍കേണ്ടി വരും.\nപായ്ക്കിങ് മുതല് ഡെലിവറി വരെയുള്ള കാര്യങ്ങള് നിങ്ങള്‍ക്കു തന്നെ ചെയ്യാനാവുമോ എന്നു പരിശോധിക്കണം. ഇപ്പോഴത്തെ സാഹചര്യത്തില് ചെലവ് കുറയ്ക്കുന്നതിന് മുൻതൂക്കം നൽകാം. എസ്റ്റാബ്ലിഷ്‌മെന്റ് ചെലവുകളും ജീവനക്കാരുടെ ചെലവുമെല്ലാം പരമാവധി കുറയ്ക്കുക.\n∙അസംസ്‌കൃത വസ്തുക്കളുടെ ലഭ്യത എപ്പോള് വേണമെങ്കിലും തടസപ്പെട്ടേക്കാം.\n∙നിങ്ങളുടെ സ്ഥലം എപ്പോള് വേണമെങ്കിലും കണ്ടെയ്ന്‍മെന്റ് സോണ് ആയേക്കാം\n∙ഉപഭോക്താക്കള്‍ക്കോ മറ്റു സ്ഥാപനങ്ങള്‍ക്കോ അയക്കുന്ന ഉല്‍പന്നങ്ങള് എവിടെ വേണമെങ്കിലും കെട്ടിക്കിടന്നേക്കാം\nഇതെല്ലാം മനസിലുണ്ടാകണം. ഉല്‍പന്നങ്ങളുടെ കാര്യത്തില് മാത്രമല്ല, സേവനങ്ങള് നല്‍കുന്നവര്‍ക്കും ഈ പ്രശ്‌നങ്ങള് നേരിടേണ്ടി വരും എന്നും മനസിലാക്കി വേണം കോവിഡ് കാലത്ത് സംരംഭകര് മുന്നേറാന്.\nEnglish Summary: How to Manage Covid Period Difficulties in Business


കാറ്റാടിക്കമ്പനി കയ്യേറിയ ഭൂമി തിരികെ നല്‍കും | Land Encroachment, Land, Oommen Chandy, Attappadi, Cabinet, ഭൂമി, ആദിവാസി, അട്ടപ്പാടി, കാറ്റാടിക്കമ്പനി, മന്ത്രിസഭ, ഉമ്മന്‍ചാണ്ടി, ഭൂമി കയ്യേറ്റം, തിരുവനന്തപുരം - Malayalam Oneindia\nകാറ്റാടിക്കമ്പനി കയ്യേറിയ ഭൂമി തിരികെ നല്‍കും\nPublished: September 20 2011, 13:48 [IST]\nതിരുവനന്തപുരം: അട്ടപ്പാടിയില് കാറ്റാടി കമ്പനി കയ്യേറിയ ഭൂമി സര്‍ക്കാര് ഏറ്റെടക്കുമെന്ന് മുഖ്യമന്ത്രി ഉമ്മന്‍ചാണ്ടി അറിയിച്ചു.\nആദിവാസികളുടെ 85.21 ഏക്കര് ഭൂമിയാണ് സുസ് ലോണ് കൈയേറിയതായി അന്വേഷണത്തില് കണ്ടെത്തിയിട്ടുള്ളതെന്ന് അദ്ദേഹം അറിയിച്ചു. ഏറ്റെടുക്കുന്ന ഭൂമി ആദിവാസികള്‍ക്ക് പതിച്ച് നല്‍കി പട്ടയം ഉള്‍പ്പടെയുള്ള രേഖകള് കൈമാറുമെന്ന് മന്ത്രിസഭായോഗത്തിന് ശേഷം നടത്തിയ വാര്‍ത്താസമ്മേളനത്തില് മുഖ്യമന്ത്രി പറഞ്ഞു.\nആദിവാസികളുടെ ഭൂമിയില് രണ്ട് സര്‍വെ നമ്പറുകളിലായി സ്ഥാപിച്ചിരിക്കുന്ന രണ്ട് കാറ്റാടി യന്ത്രങ്ങളും ഏറ്റെടുക്കും. ആദിവാസികളുടെ താത്പര്യപ്രകാരം ഈ യന്ത്രങ്ങള് എന്ത് ചെയ്യണമെന്ന് തീരുമാനിക്കും. കാറ്റാടി യന്ത്രം കെഎസ്ഇബിയെ ഏല്‍പിച്ച് അതിന്റെ ലാഭവിഹിതം ഭൂമിയുടെ ഉടമകളായ ആദിവാസികള്‍ക്ക് നല്‍കാന് നിര്‍ദ്ദേശമുണ്ട്.\nഅട്ടാപ്പാടി ഭൂമി ആദിവാസികള്‍ക്ക് നഷ്ടപ്പെടുത്തി കയ്യേറ്റത്തിന് അവസരമൊരുക്കിയതുമായി ബന്ധപ്പെട്ട് നടക്കുന്ന വിജിലന്‍സ് അന്വേഷണം തുടരുമെന്നും അന്വേഷണത്തില് കുറ്റക്കാരെന്ന് കണ്ടെത്തുന്നവര്‍ക്കെതിരെ കര്‍ശന നടപടിയുണ്ടാകുമെന്നും അദ്ദേഹം പറഞ്ഞു.\nകൊച്ചിയില് മാരിടൈം യൂണിവേഴ്‌സിറ്റി ക്യാംപസിന്റെ ഉദ്ഘാടന ചടങ്ങില് സ്ഥലം ഏറ്റെടുത്ത് നല്‍കിയാല് ഇത് യൂണിവേഴ്‌സിറ്റിയാക്കാം എന്ന നിര്‍ദേശം വന്നിരുന്നു. ഇതനുസരിച്ച് യൂണിവേഴ്‌സിറ്റി സ്ഥാപിക്കാന് ആവശ്യമായ 60 ഏക്കര് സ്ഥലം ഏറ്റെടുത്ത് നല്‍കാന് മന്ത്രിസഭാ യോഗം തീരുമാനിച്ചു. സ്ഥലം കണ്ടെത്താന് എറണാകുളം ജില്ലാ കളക്ടറെ ചുമതലപ്പെടുത്തി. കുരിയാര്‍കുറ്റി വൈദ്യുതി പദ്ധതിയുടെ അനുബന്ധപ്രദേശത്തുള്ള 95 കൈവശക്കാര്‍ക്ക് പട്ടയം നല്‍കാനും തീരുമാനിച്ചതായി ഉമ്മന്‍ചാണ്ടി അറിയിച്ചു.\nകൂടുതൽ land encroachment വാർത്തകൾ\nകൈയേറ്റങ്ങള്‍ക്ക് നിയമ സാധുത... ചാണ്ടി സര്‍ക്കാരിന്റെ പുതിയ വിവാദം\nലോട്ടറി രാജ സാന്റിയാഗോ മാര്‍ട്ടിന് അറസ്റ്റില്\nമൂന്നാറിലെ ഭൂമി ഏറ്റെടുക്കല് തുടങ്ങി\nകയ്യേറ്റക്കാര്‍ക്ക് ഒഴിഞ്ഞുപോകാന് രണ്ടാഴ്ച\nതിരുവഞ്ചൂര് പ്രസ്താവന തിരുത്തണം: വിഎസ്\nland encroachment land oommen chandy cabinet ഭൂമി ആദിവാസി മന്ത്രിസഭ ഉമ്മന് ചാണ്ടി ഭൂമി കയ്യേറ്റം തിരുവനന്തപുരം\nCM Oommen Chandy said that government would handover the land at Attappadi, which was encroached by Suslon, to the tribals,\nStory first published: Tuesday, September 20, 2011, 13:48 [IST]


ആലുവയില് കാല്‍നട യാത്രക്കാരിയെ ഇടിച്ചു തെറിപ്പിച്ച അപകടത്തിന്‍റെ ഞെട്ടിക്കുന്ന ദ്രിശ്യങ്ങള് - മലയാളം ന്യൂസ് പോർട്ടൽ\nPosted on May 21, 2019, 11:30 PM\nആലുവ: ഇന്നലെ വൈകീട്ട് നാലരയോടെയായിരുന്നു നയ്ക്കപ്പടിയിൽ പുതിയതായി തുടങ്ങിയ പെട്രാൾ പമ്പിനു സമീപം അപകടം ഉണ്ടായത്. ആനച്ചാൽ ജിതവിഹാറിൽ ഗോപിനാഥൻ ഭാര്യ ജസീന്ത (60) യാണ് മരിച്ചത്. റോഡിന് വശത്തുകൂടി ജസീന്ത നടന്നുപോകുമ്പോള്, ആലുവയിൽ നിന്നും പറവൂർക്ക് പോവുന്ന പിക്കപ്പ് വാൻ പുറകില് നിന്ന് ഇടിക്കുകയായിരുന്നു.\nപിക്കപ്പ് വാന് നിര്‍ത്താതെ പോയി. നാട്ടുകാര് ആശുപത്രിയിൽ പ്രവേശിപ്പിച്ചെങ്കിലും ഇവരുടെ ജീവൻ രക്ഷിക്കാനായില്ല. പെട്രോള് പമ്പിന്‍റെ സിസിടിവി ക്യാമറയില് അപകടത്തിന്‍റെ ദൃശ്യങ്ങള് പതിഞ്ഞിരുന്നു. ഡ്രൈവര് പാറശാല മണലിവില്ലയില് ഷാരോണ് (26) നെ പൊലീസ് അറസ്റ്റ് ചെയ്തു.\nകൊലപാതകശ്രമമാണ് നടന്നതെന്നുമുള്ള രീതിയില് സാമൂഹ്യമാധ്യമങ്ങളില് സിസിടിവി ദൃശ്യങ്ങള് വ്യാപകമായി പ്രചരിക്കുകയാണ്. റോഡിന്‍റെ മദ്ധ്യഭാഗത്തുകൂടി പോകുകയായിരുന്ന പിക്കപ്പ് പെട്ടെന്ന് വെട്ടിത്തിരിഞ്ഞ് വന്ന് ഇവരെ ഇടിച്ചിട്ട് കടന്നു പോകുന്ന ദൃശ്യങ്ങളാണ് സിസിടിവിയില് ഉള്ളത്.\nപുറകേ വന്ന കാറിലെ യാത്രക്കാര് വാഹനം നിര്‍ത്തി പെട്രോള് പമ്പിലെ ജീവനക്കാരെ സഹായത്തിനായി വിളിക്കുന്നതും ദൃശ്യങ്ങളിലുണ്ട്. മുൻ എസ്എൻഡിപി വനിതാ സംഘം സെക്രട്ടറിയും ആലങ്ങാട് ബ്ലോക്ക് പഞ്ചായത്ത് വനിത സംഹകരണ സെക്രട്ടറിയും ആയിരുന്നു ജസീന്ത.\nഅമ്മയുടെ സമ്മതത്തോടെ മൂന്ന് വയസുകാരി മകളെ കാമുകന് പീഡനത്തിനിരയാക്കി കൊന്നു


ഒരേസമയം മുസ്‍ലിമും മാധ്യമപ്രവർത്തകനുമായിരിക്കുക; ഇന്ത്യയിൽ ഇന്ന് ഇത് അപകടകരമായ കോമ്പിനേഷന്: മാർക്കണ്ഡേയ കട്ജു - ഇ വാർത്ത | evartha\nഒരേസമയം മുസ്‍ലിമും മാധ്യമപ്രവർത്തകനുമായിരിക്കുക; ഇന്ത്യയിൽ ഇന്ന് ഇത് അപകടകരമായ കോമ്പിനേഷന്: മാർക്കണ്ഡേയ കട്ജു\nയുപിയിൽ യു എ പി എ ചുമത്തപ്പെട്ട് ഇപ്പോഴും ജയിലിൽ കഴിയുന്ന മലയാളി മാധ്യമപ്രവർത്തകൻ സിദ്ദീഖ് കാപ്പനെതിരായ നീതി നിഷേധത്തിൽ പ്രതിഷേധിച്ച് മുൻ സുപ്രീംകോടതി ജഡ്ജ് മാർക്കണ്ഡേയ കട്ജു. ഒരേസമയം മുസ്‍ലിമായിരിക്കുക, അതോടൊപ്പം മാധ്യമപ്രവർത്തകനായിരിക്കുക എന്നുള്ളത് ഇന്ത്യയിൽ ഇന്ന് അപകടകരമായ കോമ്പനേഷനാണെന്നാണ് കട്ജു സോഷ്യൽ മീഡിയയായ ട്വിറ്ററിൽ എഴുതി.\nസിദ്ദീഖ് കാപ്പനുമായി ബന്ധപ്പെട്ട വിഷയത്തിൽ എഡിറ്റേഴ്സ് ഗിൽഡ് ഓഫ് ഇന്ത്യ പുറത്തിറക്കിയ പ്രസ്താവന പങ്കുവെച്ചുകൊണ്ടാണ് സിദ്ദീഖ് കാപ്പന് കഡ്ജു പിന്തുണ അറിയിച്ചത്. തികച്ചും അന്യായമായി തടവിലാക്കപ്പെട്ട സിദ്ദീഖ് കാപ്പന് നേരെ നടക്കുന്ന മനുഷ്യാവകാശ ലംഘനത്തിൽ യു പി മുഖ്യമന്ത്രി യോഗിയുടെ ഭാഗത്ത് നിന്ന് നടപടിയൊന്നും ഉണ്ടായിട്ടില്ലെന്ന് എഡിറ്റേഴ്സ് ഗിൽഡ് പ്രസ്താവനയിൽ ആരോപിച്ചിരുന്നു.\nTopics: Compination journalist Markandey Katju muslim


മോഡലിനെ രണ്ട് ദിവസം പൂട്ടിയിട്ട് ജ്യൂസിൽ മയക്കുമരുന്ന് നല്‍കി കൂട്ടബലാത്സംഗം: ദൃശ്യങ്ങൾ പകർത്തി,ഒരാൾ അറസ്റ്റിൽ | Women|Crime|molested\nമോഡലിനെ രണ്ട് ദിവസം പൂട്ടിയിട്ട് ജ്യൂസിൽ മയക്കുമരുന്ന് നല്‍കി കൂട്ടബലാത്സംഗം: ദൃശ്യങ്ങൾ പകർത്തി,ഒരാൾ അറസ്റ്റിൽ\nDec 5, 2021, 04:24 pm IST\nതൃക്കാക്കര: കാക്കനാട് മലപ്പുറം സ്വദേശിനിയായ മോഡലിനെ രണ്ട് ദിവസം പൂട്ടിയിട്ട് കൂട്ടമാനഭംഗം ചെയ്തതായി പരാതി. മലപ്പുറം സ്വദേശിനിയും വിവാഹിതയുമായ 27കാരി ആണ് പരാതി നൽകിയിരിക്കുന്നത്. സുഹൃത്ത് അടക്കം മൂന്ന് പേർക്കെതിരെ ആണ് യുവതി പരാതി നൽകിയിരിക്കുന്നത്. പരാതിയുടെ അടിസ്ഥാനത്തിൽ ആലപ്പുഴ ആറാട്ടുപുഴ പുത്തന്‍പറമ്ബില് വീട്ടില് സലിന്‍കുമാറിനെ (31) ഇന്‍ഫോപാര്‍ക്ക് പൊലീസ് കസ്റ്റഡിയിലെടുത്തു.\nAlso Read:ഹിന്ദുസ്ഥാന് പകരം ഭാരത് എന്ന് പറയണം, വന്ദേ മാതരം മതവിരുദ്ധമാണ്, ആലപിക്കില്ല: എംഎല്‍എ അഖ്തറുല് ഇമാന്\nഡിസംബര് ഒന്ന്, രണ്ട് തീയതികളിലാണ് കേസിനാസ്പദമായ സംഭവം. യുവതിയുമായുള്ള സൗഹൃദം മുതലെടുത്ത് സലിൻ ഇവരെ കൊച്ചിയിലേക്ക് വിളിച്ച് വരുത്തുകയായിരുന്നു. സെലിൻ ആവശ്യപ്പെട്ടത് പ്രകാരം കാക്കനാട് ഇടച്ചിറയിലുളള ക്രിസ്റ്റീന റസിഡന്‍സിയില് എത്തിയ യുവതിയെ ശീതളപാനീയത്തില് മയക്കുമരുന്ന് നല്‍കി യുവാക്കൾ അര്‍ദ്ധബോധാവസ്ഥയിലാക്കി. ശേഷം സലിന്, ഷെമീര്, അജ്മല് എന്നിവര് ചേർന്ന് രണ്ട് ദിവസം ഇവരെ തടവിൽ പാർപ്പിച്ച്, കൂട്ടബലാത്സംഗം ചെയ്തുവെന്നും തന്റെ നഗ്നദൃശ്യങ്ങള് മൊബൈലില് പകര്‍ത്തിയെന്നുമാണ് യുവതി നൽകിയിരിക്കുന്ന പരാതിയിൽ വ്യക്തമാക്കുന്നത്.\nയുവതിയുടെ പരാതിയുടെ അടിസ്ഥാനത്തിൽ ഹോട്ടല് ഉടമ ക്രിസ്റ്റീനയെയും പ്രതിയാക്കിയിട്ടുണ്ട്. മൂന്നുപേരും ഒളിവിലാണ്. ഇന്നലെ വൈകിട്ട് യുവതിയുടെ മൊഴി മജിസ്‌ട്രേറ്റിന് മുന്നില് രേഖപ്പെടുത്തി. യുവതിക്ക് ഒരു കുഞ്ഞുണ്ട്. ഭര്‍ത്താവുമായി വേറിട്ടാണ് താമസം. യുവതിയുടെ വിവാഹജീവിതത്തിലെ അകൽച്ച അറിയാവുന്ന സലിൻ മോഡലിനെ വിദഗ്ധമായി കബളിപ്പിക്കുകയായിരുന്നുവെന്നാണു സൂചന.\nWomen Crime molested


പാക് ഹൈക്കമ്മീഷന് ഉദ്യോഗസ്ഥര് സനാവുള്ളയെ സന്ദര്‍ശിച്ചു•ഇ വാർത്ത | evartha\nപാക് ഹൈക്കമ്മീഷന് ഉദ്യോഗസ്ഥര് സനാവുള്ളയെ സന്ദര്‍ശിച്ചു\nevartha Desk May 4, 2013, 2:46 am May 4, 2013\nജമ്മു കശ്മീര് ജയിലില് സഹതടവുകാരന്റെ മര്‍ദ്ദനത്തിനിരയായി ഗുരുതരാവസ്ഥയില് ചികിത്സയില് കഴിയുന്ന പാക് പൗരന് സനാവുള്ള രഞ്ജയെ പാകിസ്ഥാന്റെ ഹൈക്കമ്മീഷന് ഉദ്യോഗസ്ഥര് സന്ദര്‍ശിച്ചു. സനാവുള്ളയെ സന്ദര്‍ശിക്കാന് ഇന്ത്യ അനുമതി നല്‍കിയതിനെത്തുടര്‍ന്ന് ഇന്ന് രാവിലെയാണ് പാക് ഉദ്യോഗസ്ഥര് ചണ്ഡീഗഡിലെ പിജിഐ ആശുപത്രിയില് സനാവുള്ളയെ സന്ദര്‍ശിച്ചത്. തലയ്ക്ക് ഗുരുതരമായി പരുക്കേറ്റ് അബോധാവസ്ഥയിലായ സനാവുള്ള വെന്റിലേറ്ററിലാണ്. പാക് ഉദ്യോഗസ്ഥര് ആശുപത്രിയുമായി നിരന്തര സമ്പര്‍ക്കം പുലര്‍ത്തുന്നുണ്ട്.\nജമ്മു കശ്മീരിലെ കോട്ട് ഭല്‍വാല് ജയിലില് സനാവുള്ളയുടെ സഹതടവുകാരനും മുന് ഇന്ത്യന് പട്ടാളക്കാരനുമായ വിജയ് കുമാര് ആണ് പികാക്‌സ് കൊണ്ട് അയാളെ ആക്രമിച്ചത്. തലയ്ക്ക് ഗുരുതരമായി പരുക്കേറ്റ് ജമ്മു ഗവണ്‍മെന്റ് മെഡിക്കല് കോളേജില് പ്രവേശിപ്പിച്ചിരുന്ന സനാവുള്ളയെ വിദഗ്ദ്ധ ചികിത്സയ്ക്കായി ചണ്ഡീഗഡിലെ ആശുപത്രിയിലേയ്ക്ക് കൊണ്ടുവരികയായിരുന്നു. സംഭവത്തില് രണ്ട് ജയില് അധികാരികളെ സസ്‌പെന്‍ഡ് ചെയ്തു. കുറ്റക്കാര്‍ക്കെതിരെ നടപടിയെടുക്കുന്നതിനായി വിശദമായ അന്വേഷണം ഉണ്ടാകുമെന്ന് ഇന്ത്യന് വിദേശകാര്യ മന്ത്രി സല്‍മാന് ഖുര്‍ഷിദ് പാകിസ്ഥാന് ഉറപ്പു നല്‍കി.


ജാമിയ വെടിവെപ്പ്: അനുരാഗ് താക്കൂറിനെതിരെ സര്‍വകലാശാല അധ്യാപക അസോസിയേഷന് | jamia millia teachers association against anurag thakur\nജാമിയ വെടിവെപ്പ്: അനുരാഗ് താക്കൂറിനെതിരെ സര്‍വകലാശാല അധ്യാപക അസോസിയേഷന്\nDelhi, First Published 31, Jan 2020, 7:49 PM\nരാജ്യത്തെ ഒറ്റുകാര്‍ക്ക് നേരെ വെടിവെക്കാനായിരുന്നു കേന്ദ്രമന്ത്രി അനുരാഗ് താക്കൂര് ദില്ലിയിലെ പ്രചാരണ യോഗത്തില് ഉയര്‍ത്തിയ മുദ്രാവാക്യം. . രാജ്യത്തെ ഒറ്റുന്നവര്‍ക്കെതിരെ എന്ന് ആഹ്വാനം ചെയ്ത താക്കൂര്, പ്രവര്‍ത്തകരെക്കൊണ്ട് 'വെടിവെക്കൂ'' മുദ്രാവാക്യം ഏറ്റുവിളിപ്പിക്കുകയും ചെയ്തു\nദില്ലി: ജാമിയ മിലിയയിൽ പൗരത്വ നിയമ ഭേദഗതിക്കെതിരെ സമരം നടത്തിയ പ്രതിഷേധക്കാരുടെ നേർക്ക് അക്രമി വെടിയുതിർത്ത സംഭവത്തില് കേന്ദ്ര മന്ത്രി അനുരാഗ് താക്കൂറിനെതിരെ സര്‍വകലാശാലയിലെ അധ്യാപക അസോസിയേഷന്. പ്രതിഷേധക്കാരുടെ നേര്‍ക്ക് അക്രമം അഴിച്ച് വിടണമെന്ന് സൂചിപ്പിക്കുന്ന കേന്ദ്ര മന്ത്രിയുടെ പ്രസംഗത്തിന്‍റെ ബാക്കിപത്രമാണ് വെടിവെപ്പെന്ന് അസോസിയേഷന് ആരോപിച്ചു.\nനേരത്തെ, രാജ്യത്തെ ഒറ്റുകാര്‍ക്ക് നേരെ വെടിവെക്കാനായിരുന്നു കേന്ദ്രമന്ത്രി അനുരാഗ് താക്കൂര് ദില്ലിയിലെ പ്രചാരണ യോഗത്തില് ഉയര്‍ത്തിയ മുദ്രാവാക്യം. . രാജ്യത്തെ ഒറ്റുന്നവര്‍ക്കെതിരെ എന്ന് ആഹ്വാനം ചെയ്ത താക്കൂര്, പ്രവര്‍ത്തകരെക്കൊണ്ട് 'വെടിവെക്കൂ'' മുദ്രാവാക്യം ഏറ്റുവിളിപ്പിക്കുകയും ചെയ്തു. പ്രസംഗത്തിന്‍റെ വീഡിയോ ട്വിറ്ററില് വൈറലായി. 'ദേശ് കെ ഗദ്ദറോണ്'....എന്ന് താക്കൂര് വിളിക്കുകയും 'ഗോലി മാരോ സാലോണ് കോ' എന്ന് പ്രവര്‍ത്തകരെക്കൊണ്ട് വിളിപ്പിക്കുകയുമായിരുന്നു.\nപൗരന്മാരോട് ഒരു മന്ത്രി തന്നെ അക്രമിക്കാന് പറയുന്നതിന്‍റെ അത്രയും ദേശവിരുദ്ധമായ കാര്യം വേറൊന്നുമില്ലെന്ന് അസോസിയേഷന് വ്യക്തമാക്കി. ഇന്നലെയാണ് പൗരത്വനിയമത്തിനും ദേശീയ പൗരത്വ രജിസ്റ്ററിനുമെതിരെ ജാമിയ മിലിയ സര്‍വ്വകലാശാല വിദ്യാര്‍ത്ഥികള് നടത്തിയ പ്രതിഷേധ മാര്‍ച്ചിന് നേരെ വെടിവെപ്പുണ്ടായത്.\nവെടിവെപ്പില് ജാമിയ മിലിയ സര്‍വകലാശായിലെ ഒരു വിദ്യാര്‍ത്ഥിക്ക് പരിക്കേറ്റിരുന്നു. നേരത്തെ, അനുരാഗ് താക്കൂറിനെതിരെ കോണ്‍ഗ്രസും രംഗത്ത് വന്നിരുന്നു. കേന്ദ്ര മന്ത്രി അനുരാഗ് താക്കൂറിന് വേണ്ടിയിരുന്നത് ഇതാണോയെന്നാണ് കോണ്‍ഗ്രസ് ചോദിച്ചത്. ഏത് തരത്തിലുള്ള പൊലീസ് സംവിധാനമാണ് അമിത് ഷാ മുന്നോട്ട് കൊണ്ട് പോകുന്നത്? സമാധാനപരാമയി സമരം ചെയ്യുന്നവര്‍ക്കെതിരെ ഒരാള് വെടിയുതിര്‍ക്കുമ്പോള് ദില്ലി പൊലീസ് അലസമായി നോക്കി നില്‍ക്കുകയായിരുന്നുവെന്നും കോണ്‍ഗ്രസ് ആരോപിച്ചു.\nLast Updated 31, Jan 2020, 7:49 PM\njamia millia teachers association\nഅനുരാഗ് താക്കൂറിന്‍റെ പ്രസംഗം


ഓണം വാരാഘോഷം: ഇന്നു തിരിതെളിയും | Thiruvananthapuram News | തിരുവനന്തപുരം വാർത്തകൾ | Thiruvananthapuram | Trivandrum News | Manorama Online Local News\nഓണം വാരാഘോഷം: ഇന്നു തിരിതെളിയും\nമനോരമ ലേഖകൻ September 10, 2019 01:45 AM IST\nഓണാഘോഷത്തോടനുബന്ധിച്ചു തിരുവനന്തപുരം കവടിയാർ റോഡ് ദീപാലംകൃതമായപ്പോൾ. ചിത്രം∙മനോരമ\nതിരുവനന്തപുരം∙ഓണം വാരാഘോഷത്തിന് ഇന്നു തിരിതെളിയും. വൈകിട്ട് ആറിനു നിശാഗന്ധിയിൽ മുഖ്യമന്ത്രി പിണറായി വിജയനാണു തിരിതെളിക്കുക. ചലച്ചിത്ര താരങ്ങളായ ടൊവിനോ തോമസും കീർത്തി സുരേഷും മുഖ്യാതിഥികളാകും.കെ.എസ് ചിത്രയുടെ ഗാനമേളയാണ് ആദ്യ ദിവസത്തെ പ്രത്യേകത.ഈ മാസം 16 വരെ ജില്ലയിലെ വിവിധയിടങ്ങളിൽ 29 വേദികളിൽ അരങ്ങേറുന്ന കലാസദ്യയ്ക്കാണ് ഉത്രാടനാളിൽ മുഖ്യമന്ത്രി തുടക്കം കുറിക്കുന്നത്.\nമികച്ച കലാകാരന്മാരുടെ മാസ്മരിക പ്രകടനത്തിന് ഇനിയുള്ള ഏഴു നാളുകൾ നഗരം സാക്ഷ്യം വഹിക്കും. രണ്ടു പ്രകൃതി ദുരന്തങ്ങൾ നേരിടേണ്ടിവന്ന കേരളത്തിന് ഓണം പകരുന്ന പ്രത്യാശ അതിജീവനത്തിനും നവകേരള നിർമാണത്തിനും കരുത്തു പകരും.16നു വൈകിട്ട് അഞ്ചിനു വെള്ളയമ്പലത്തു നിന്ന് തുടങ്ങി കിഴക്കേകോട്ടയിൽ അവസാനിക്കുന്ന ഘോഷയാത്രയോടെയാണ് ഓണാഘോഷത്തിനു തിരശീല വീഴുക.


astrology by jayashree | നക്ഷത്ര രഹസ്യങ്ങൾ: തൃക്കേട്ട/ജ്യേഷ്ഠ നക്ഷത്രം: നിങ്ങളുടെ ഈ ആഴ്ചയിൽ ജയശ്രീ - MarunadanMalayalee.com\nFebruary 04, 2019 | 01:06 PM IST | Permalink\nനക്ഷത്ര രഹസ്യങ്ങൾ :തൃക്കേട്ട/ജ്യേഷ്ഠ നക്ഷത്രം\nവൃശ്ചിക രാശിയുടെ 16 :40 ഡിഗ്രീ മുതൽ, 30:00 വരെ വ്യാപിച്ചു കിടക്കുന്ന നക്ഷത്രമാണ് തൃക്കേട്ട. തൃക്കേട്ട എന്നാ പേരിനേക്കാൾ വ്യക്തമായ അർത്ഥമാണ് ജ്യേഷ്ഠ എന്നാ പെറു നൽകുന്നത്. ഈ പേരിനർത്ഥം “മുതിർന്നത് “ എന്നതാണ്. പ്രായം കൂടുതൽ ഉള്ള എന്നോ, മൂത്ത് എന്നൊക്കെ അർഥം വരുന്ന ജ്യേഷ്ഠ നക്ഷത്രം, ആദ്യ പതിനെട്ട് നക്ഷത്രങ്ങളിലെ ഏറ്റവും മുതിർന്ന നക്ഷത്രമാണ്. ജ്യേഷ്ഠ എന്നാ ദേവിയോട് ഈ നക്ഷത്രത്തെ പലപ്പോഴും ഉപമിക്കാറുണ്ട്.\nമുതിർന്ന നക്ഷത്രം ആയതു കൊണ്ട് തന്നെ എപ്പോഴും ഒരു സീനിയർ റോളുകൾ കൈകാര്യം ചെയ്യാൻ ആണ് ഈ നക്ഷത്രത്തിൽ പിറന്നവർക്ക് താല്പര്യം. ഈ നക്ഷത്രത്തിന്റെ അടയാളം വൃത്താകൃതിയിൽ ഉള്ള ഒരു എലസാണ്. ഈ അടയാളം സുരക്ഷയുടെ അടയാളം ആയതിനാൽ ഈ നക്ഷത്രത്തിൽ ജനിച്ചവർ മറ്റുള്ളവർക്ക് ഉപദേശം, സുരക്ഷിതത്വം എന്നിവ നൽകുന്ന റോളുകൾ ഏറ്റെടുക്കും എന്നാണു. ലഗ്നം, നാല്, ഏഴു, ഒൻപതു, പത്തു, പതിനൊന്നു, പന്ത്രണ്ടു എന്നാ ഭാവാങ്ങളിൽ ഈ നക്ഷത്രം വരുകയാണെങ്കിൽ നിങ്ങൾ ഒരു മാനേജർ, ടീം ലീഡർ, ബിസിനസ് ഓണർ, ഉപദേശകൻ എന്നാ രീതിയിലേക്ക് ഉയരാൻ കഴിവുള്ള വ്യക്തിയാണെന്നും, ആ ഒരു രീതിയിൽ നിങ്ങൾ സഞ്ചരിക്കണം എന്നുള്ള സിഗ്നൽ ആണ് പ്രപഞ്ചം നിങ്ങൾക്ക് നൽകുന്നത്. ഇത് ഒരു വാല്യൂ അഡീഷൻ എന്നാ രീതിയിൽ നിങ്ങൾ കാണേണ്ടതാണ്. ആ അവസരങ്ങൾക്ക് വേണ്ടി നിങ്ങളെ പ്രാപ്തരാക്കുമ്പോൾ നിങ്ങൾ അന്വേഷിക്കാതെ തന്നെ അത്തരം അവസരം നിങ്ങളിലേക്ക് എത്തുകയും ചെയ്യും. പ്രപഞ്ചം അതിനു തോന്നുമ്പോൾ ആണ് നമ്മിലേക്ക് വരുക , നാം പ്രപഞ്ചത്തിലെ അവസരങ്ങളെ പൂജ, യാഗം, മന്ത്രം , തകിട്, മാന്ത്രികക്കല്ലുകൾ, ചെമ്പ്, തുടങ്ങിയ തന്ത്രങ്ങളുമായി വശത്താക്കാൻ യാതൊരു കാരണവശാലും ശ്രമിക്കാൻ പാടുള്ളതല്ല. പ്രപഞ്ചത്തിനു നമ്മിൽ താല്പര്യം തോന്നുമ്പോൾ ആണ് അവ മെച്ചപ്പെട്ട അവസരങ്ങളെ നമ്മിലേക്ക് അയച്ചു തരുക. ഏതു നക്ഷത്രത്തിൽ ഉള്ളവരായാലും, മൂല്യ വർധനയാണ് നമുക്ക് വേണ്ടത്.\nഈ നക്ഷത്രത്തിന്റെ മറ്റൊരു അടയാളം കുട ആണ്. അതും സുരക്ഷയുടെ അടയാളം ആണല്ലോ. ഈ നക്ഷത്രം വൃശ്ചിക രാശിയിൽ വരുന്നതുകൊണ്ട് തന്നെ വൃശ്ചിക രാശിയുടെ തത്വങ്ങൾ ആയ മന്ത്രം, തന്ത്രം, ജ്യോത്സ്യം, എന്നിവയിൽ താല്പര്യം ഉണ്ടാകും എന്നത് പ്രത്യേകം പറയേണ്ടതില്ലല്ലോ.\nഇന്ദ്രൻ എന്നാ ദേവനാണ് ഈ നക്ഷത്രത്തിന്റെ പ്രതിഷ്ഠ. ഇന്ദ്രനെ കുറിച്ച് പറയുകയാണെങ്കിൽ പല യുഗങ്ങളിലും പല ഇന്ദ്രന്മാർ ആണെന്ന് പ്രത്യേകം പറയട്ടെ. പക്ഷെ ഏതു ഇന്ദ്രനെ നോക്കിയാലും, അദ്ദേഹം ഒരു സ്വസ്ഥ ജീവിതം നയിക്കുന്നതായി കാണുന്നത് ചുരുക്കും ചില അവസരങ്ങളിൽ മാത്രമാണ്. സ്ത്രീകളോട് ഈ ദേവന്റെ ഉള്ള താല്പര്യം എടുത്തു പറയേണ്ടതാണ്. ഉർവശി, രംഭ, തിലോത്തമ എന്നാ ഹൂറിമാർ പാവം സന്യാസിമാരെ പറ്റിക്കാൻ വേണ്ടി പറന്നു വരുന്നത് ഇദ്ദേഹത്തിന്റെ ലോകമായ ഇന്ദ്ര ലോകത്തിൽ നിന്നാണ്.\nഇന്ദ്രൻ എന്നാ ദേവനെ കുറിച്ച് ആഴത്തിൽ പഠിക്കുമ്പോൾ നാമൊരു ഒരു കാര്യം മനസിലാക്കുന്നതാണ്. ഇദ്ദേഹം വളരെ ശക്തിശാലിയും , ദിവ്യ ആയുധങ്ങളുടെ ഉടമയും ആണെങ്കിലും പലപ്പോഴും insecure ആകുന്ന ഒരു വ്യക്തിത്വമാണ്. ഏതെങ്കിലും ഒരു അസുരൻ അല്പം ശക്തി പ്രാപിക്കുന്നത് കണ്ടാൽ, അദ്ദേഹത്തിന്റെ അരക്ഷിത ബോധം ഉണരും. പിന്നെ പല തന്ത്രങ്ങളും പ്രയോഗിച്ചു ശത്രുവിനെ ഇല്ലാതാക്കാൻ നോക്കുന്ന ഒരു രീതി അദ്ദേഹം ഫോളോ ചെയ്യുന്നതാണ്. ജയവും പരാജയവും കൊണ്ട് സമ്മിശ്രമായ ഒരു ജീവിതമാണ് അദ്ധെഹതിന്റെത്. ഇദ്ദേഹത്തിൽ അരക്ഷിതാ ബോധം നൽകാൻ കൊച്ചു കുഞ്ഞുങ്ങൾക്ക് പോലും സാധിക്കും. ദിതി എന്നാ ദേവിയുടെ കുഞ്ഞിനെ ഇടി മിന്നലുപയോഗിച്ചു ഗർഭ പാത്രത്തിൽ വച്ച് തന്നെ 27 കഷണമായി മുറിച്ചു കളഞ്ഞു എന്നാ കഥ പ്രശസ്തമാണ്. പക്ഷെ ഓരോ കഷ്ണവും ഓരോ കുട്ടിയായി പിറന്നു എന്നാണു ഋഗ്വേദം നോക്കിയാൽ മനസിലാകുക. ഈ കുട്ടികളെ മരുത് ഗണങ്ങൾ എന്നറിയപ്പെടുന്നു. ഇവരാണ്. മേഘങ്ങളിൽ അസ്ത്രം എയ്തു നമുക്ക് വേണ്ടി മഴ പെയ്യിക്കുക. ഇതൊക്കെ സിംബോളിക് ആയി പറഞ്ഞിരിക്കുന്നു എന്നും മേഘങ്ങളേ ജലത്തുള്ളികൾ ചേർന്ന് സാന്ദ്രീകരിക്കുന്നു, ഘനീഭവിക്കുമ്പോൾ ഗുരുത്വാകർഷണം മൂലം അവ താഴോട്റ്റ് മഴയായി പതിക്കുന്നു. ഈ ആകർഷണത്തെ ആവാം മരുത്ഗണങ്ങൾ ചെയ്യുന്ന മാജിക്കായി പുരാണം പറയുക. പല കാലത്തും പലതിനും പറ പേരാണല്ലോ. പണ്ടൊക്കെ സ്ത്രീകളെ ദേവി എന്ന് വിളിച്ചിരുന്നു. ഇന്ന് ചരക്ക് എന്ന് വിളിക്കുന്നു. ഒരു energy source ആയിട്ട് മാത്രം മരുത് ഗണങ്ങളെ കാണുക. വേദിക് സ്യ്സ്ന്സ് എന്നത് പദ പ്രയോഗങ്ങൾ കൊണ്ട് തന്നെ വളരെ സങ്കീർണമാണ്. മേൽ പറഞ്ഞ കഥ കൊണ്ട് ഉദേശിച്ചത് പെട്ടന്ന് insecure ആകാനുള്ള പ്രവണത ഇവർക്ക് അധികമാകും എന്നാണു.\nഅപ്പോൾ പറഞ്ഞു വന്നത് ഇന്ദ്രന്റെ സ്വഭാവ സവിശേഷതകളെ ആണ്. ആ സ്വഭാവ വിശേഷം എല്ലാം ഈ നക്ഷത്രക്കരിലും ഉണ്ടാകും എന്നാണു. ഒന്ന്, അഞ്ചു, ഏഴു , പതിനൊന്നു എന്നാ ഭാവത്തിൽ ഈ നക്ഷത്രത്തിന്റെ സ്വാധീനം ഉണ്ടായാൽ, എതിർ ലിംഗത്തിൽ ജനിച്ചവർ ഇവരുടെ ചുറ്റും കൂടി നിൽക്കുന്ന കാഴ്ച നാം കാണും. അവരെ ആകർഷിക്കാൻ ഇവർക്ക് പ്രത്യേക ഒരു പ്രാവീണ്യം ഉണ്ടാകും എന്നാണു. പക്ഷെ അവരിൽ നിന്ന് ലഭിക്കുന്ന അനുഭവങ്ങൾ നല്ലതാകണം എങ്കിൽ ആദ്യം ചൊവ്വ നല്ല അവസ്ഥയിൽ നിൽക്കണം. ഈ നക്ഷത്രത്തിന്റെ അധിപൻ ബുധൻ ആയതിനാൽ ബുധനും നല്ല അവസ്ഥയിൽ ഉണ്ടാകണം. ബുധനോപ്പം ശുക്രൻ നിൽക്കുകയാണെങ്കിൽ പിന്നെ എല്ലാം ശേഷം കാഴ്ചയിൽ ആണ്.\nആശ്യവിനിമയാതെ ബുധൻ സൂചിപ്പിക്കുന്നു. മീഡിയ, മാസ് കമ്യൂണിക്കേഷൻ, ബിസിനസ്, അനാലിസിസ് എന്നാ മേഖലയിൽ നിന്നുള്ള അവസരങ്ങളിൽ കഴിവ് തെളിയിക്കാൻ എളുപ്പമായിരിക്കും. പിന്നെ ഏതു നക്ഷത്രത്തിൽ പിറന്നവർക്കും, സർക്കാർ ജോലി ലഭിക്കാം, ഒന്നിൽ കൂടുതൽ വിവാഹം കഴിക്കാം, ദിവോഴ്സ് ആകാം, കോടീശ്വരനോ, പിച്ചക്കാരനോ , കൊലപാതകിയോ, സല്സ്വഭാവിയോ ആകാം. അതൊന്നും നക്ഷത്രം മാത്രം നോക്കി അല്ല പറയുക. നക്ഷത്രം മാത്രം നോക്കി ഒരു വ്യക്തിയുടെ ജീവിതത്തെ കുറിച്ചൊന്നും അങ്ങനെ പറയാൻ കഴിയില്ല. ചന്ദ്രൻ എന്നാൽ മനസാണ് മനസിന്റെ configuration അത് മാത്രമാണ് നിങ്ങളുടെ നക്ഷത്രം കൊണ്ട് ഉദ്ദേശിക്കുന്നത്. ആ നക്ഷത്രം മാത്രം നോക്കി ജോലി കിട്ടുമോ, വിവാഹം നടക്കുമോ എന്നൊക്കെ ഉള്ള ചോദ്യങ്ങൾ വെറും വ്യർഥമാണ്.\nഈ ആഴ്ചയിലെ വിശേഷങ്ങൾ\nമോഹങ്ങള്, പ്രതീക്ഷകള്, ലോങ്ങ്‌ടേം പ്രോജക്ക്ട്ടുകൾസുഹൃത്തുക്കള്, മുതിര്ന്ന സഹോദരങ്ങള്, കൂട്ടായ്മകള്, ടീംജോലികള്,ഗ്രൂപ്പുകള്എന്നാ മേഖലയിൽ ശക്തമായ നീക്കങ്ങൾക്ക് വേണ്ടി കാത്തിരിക്കുക. ഗ്രൂപ്പ് ബന്ധങ്ങളുടെ പ്രത്യേകത മനസിലാകുന്ന ഒരു അവസരവും കൂടിയാണിത്. ഈ മേഖലയെ അമാവാസ്യ ചന്ദ്രൻ സ്വാധീനിക്കുമ്പോൾ പുതിയ നീക്കങ്ങളാണ് കൂടുത്ലായുണ്ടാകുക. അമാവാസ്യ ചന്ദ്രൻ പുതിയ തുടക്കങ്ങളെ സൂചിപ്പിക്കുന്നു. പുതിയ ടീമുകളിൽ ചേരാനുള്ള അവസരം, ടീമുകൾ തമ്മിൽ ഉള്ള ചർച്ചകൾ, ഗ്രൂപ്പ് പ്രോജക്ക്ട്ടുകളെ കുറിച്ചുള്ള അവലോകനം, പുതിയ ഗ്രൂപുകളിൽ ചേരാനുള്ള പ്ലാനുകൾ എന്നിവയെല്ലാം ഈ അവസരതിന്റെ ഭാഗം ആയി എത്താം. പുതിയ സുഹൃത്തുക്കളെ ലഭിക്കാനുള്ള അവസരം, സുഹൃത്തുക്കളുമായുള്ള തർക്കങ്ങൾ, പുതിയ ലോങ്ങ് ടേം ജോലികൾ, ടെക്ക്നിക്കൽ കമ്യൂണിക്കേഷൻ രംഗത്ത് നിന്നുള്ള ജോലികൾ എന്നിവയും പ്രതീക്ഷിക്കുക. കുട്ടികൾ യൂത്ത് ഗ്രൂപ്പുകൾ എന്നിവരുടെ പരിപോഷണവും, കലാ പരിപാടികളും, ചാരിറ്റി പ്രവർത്തനങ്ങളും ഈ അവസരം സാധ്യമാകും.\nശുക്രൻ ജോലി, സമൂഹത്തിലെവില , മാതാപിതാക്കൾ, അധികാരികൾ, ജീവിതാ മാര്ഗം, എംപ്ലോയർ ,സമൂഹതിലെ വിലഉല്ക്കര്ഷേച്ഛ എന്നാ മേഖലയിലേക്ക് ഈ ആഴ്ച എത്തുമ്പോൾ കല , ആസ്വാദനം എന്നീ മേഖലയിൽ ജോലി ചെയ്യുന്നവർക്ക് പ്രാധാന്യം ഉണ്ടാകും നിങ്ങൾ ഇത് വരെ ചെയ്ത ജോലിക്കുള്ള അംഗീകാരം ലഭിക്കുന്ന അവസരവും ഇത് തന്നെയാണ്. . നിങ്ങൾ നിങ്ങളുടെ ജോലിയിൽ എങ്ങനെ പെർഫോം ചെയ്തുവോ അതെ രീതിയിൽ തന്നെ ഉള്ള ഫലവുമായി പ്രപഞ്ചം നിങ്ങളെ കാത്തിരിക്കുന്നു. അധികാരികളുടെ വിലയിരുത്തലുകൾ, പുതിയ പ്രോജക്ക്ട്ടുകളിൽ നിങ്ങൾ ചെയ്യേണ്ട കാര്യങ്ങൾ അവതരിപ്പിക്ക്ൽ, പുതിയ ജോലിക്ക് വേണ്ടി ഉള്ള ചർച്ചകൾ എന്നിവയെല്ലാം ഈ സമയത്തിന്റെ പ്രത്യേകതകളാണ്. പുതിയ ജോലി അന്വേഷിക്കുന്നവർക്ക് ഈ സമയം പ്രധാനമാണ്. ജോലി ലഭിക്കുമോ ഇല്ലയോ എന്നത്, അവരവരുടെ ബെർത്ത് ചാര്ട്ടിന്റെ അവസ്ഥ നോക്കിയാണ് നാം കണക്ക് കൂട്ടുക.\nജോലി, സമൂഹത്തിലെവില , മാതാപിതാക്കൾ, അധികാരികൾ, ജീവിതാ മാര്ഗം, എംപ്ലോയർ ,സമൂഹതിലെ വിലഉല്ക്കര്ഷേച്ഛ വിഷയങ്ങളിൽ നിങ്ങൾ ആഴത്തിൽ ശ്രദ്ധ പതിപ്പിക്കുന്ന ദിവസങ്ങളാണ് ഇപ്പോൾ ഉള്ളത് . സൂര്യനും ബുധനും ഈ മേഖലയിൽ തുടരുന്നു. എന്ജിനീയറിങ് , കമ്മ്യൂണിക്കേഷൻ , മീഡിയ , കൗൺസലിങ്, നെറ്റ് വർക്കിങ് നിന്നേ രംഗത്ത് പ്രവർത്തിക്കുന്നവർക്ക് വളരെ പ്രധാനപ്പെട്ട ജോലികൾ ചെയ്തു തീർക്കേണ്ട അവസരമാണ്. പുതിയ ജോലി, പുതിയ പ്രോജക്ക്ട്ടുകൾ എന്നിവയ്ക്കായി നിങ്ങൾ കാത്തിരിക്കുന്നു ബുധൻ ആശയ വിനിമയങ്ങളെ സൂചിപ്പിക്കുന്നതിനാൽ ജോലി, ഭാവി, നിങ്ങളുടെ പുരോഗതി എന്നിവയെ കുറിച്ചുള്ള ചർച്ചകൾ ഈ അവസരം വളരെ അധികമായിരിക്കും. നിങ്ങളുടെ റിപ്പോർട്ടിങ് മാനേജരുമായുള്ള ചർച്ചകളിൽ സംസാരത്തെ ക്കാൾ കൂടുതൽ കേൾക്കാനുള്ള തയ്യാറെടുപ്പ് നടത്തേണ്ടതാണ്. അവർ നിങ്ങളുടെ ജോലിയെ കുറിച്ചുള്ള അവരുടെ അഭിപ്രായം വെളിപ്പെടുത്തുന്നതാണ്.\nദൂര ദേശത് നിന്നുള്ള ബന്ധങ്ങൾ ഈ ദിവസങ്ങളിൽ സജീവമായിരിക്കും. വിദേശ സംസാകാരത്തെ കുറിച്ച് അറിയാനുള്ള താല്പര്യം, വിദേശികൾ, അല്ലെങ്കിൽ വിദേശത്ത താമസമാക്കിയ സ്വദേശികൾ എന്നിവരോടുള്ള കൂടുതൽ അടുപ്പം പ്രതീക്ഷിക്കാവുന്നതാണ്. ആത്മീയ വിഷയങ്ങളെ കുറിച്ചുള്ള ചർച്ച , തീർത്ഥാടനം എന്നിവയ്യ്ക്ക് വളരെ അധികം സാധ്യത ആണുള്ളത്.\nദൂര യാത്രകൾ , ആത്മീയത, വിദേശ ബന്ധം, ഉയര്ന്നപഠനം, എഴുത്ത്, പ്രസിദ്ധീകരണം,ധ്യാനം, ഭാഗ്യം, നിയമം, തീര്ത്ഥാടനം എന്നാ മേഖലയെ ഈ അവസരം ശുക്രനാണ് സ്വാധീനിക്കുന്നത്. വിദേശ യാത്രകൾ, വിനോദ യാത്രകൾ , ഈ യാത്രയിൽ കാണുന്ന പ്രത്യേക വ്യക്തികൾ എന്നിവയെല്ലാം ഈ അവസരതിന്റെ പ്രത്യേകത ആണ്. ജേർണലിസം, മാസ് കമ്യൂണിക്കേഷൻ എന്നാ രംഗത്ത് പ്രവർത്തിക്കുന്നവർ ഈ അവസരം പുതിയ പ്രോജക്ക്ട്ടുകളെ കുറിച്ചുള്ള ചർച്ചകൾ നടത്തും. ഉപരി പഠനം, പരീക്ഷകൾ സ്കിൽ ഡെവലപ്പ്മെന്റ്റ് കോഴ്സുകൾ എന്നിവയും ഈ അവസരം വളരെ അധികം സാധ്യതകൾ ആണുള്ളത്. നിങ്ങളുടെ വിശ്വാസം, ഭക്തി എന്നിവയെ കുറിച്ച് നയപരമായ അഭിപ്രായങ്ങൾ നടത്തുന്ന അവസരമാണിത്. ഏറ്റവും കടുത്ത യുക്തിവാദി പോലും അയാളുടെ വിശ്വാസം ശരിയാണോ എന്ന് ഒന്ന് കൂടി ചിന്തിക്കുന്ന അവസരവും ഇത് തന്നെയാണ്.\nദൂര യാത്രകൾ , ആത്മീയത, വിദേശ ബന്ധം, ഉയര്ന്നപഠനം, എഴുത്ത്, പ്രസിദ്ധീകരണം,ധ്യാനം, ഭാഗ്യം, നിയമം, തീര്ത്ഥാടനം എന്നാ വിഷയങ്ങൾ സൂര്യന്റെയും ബുധന്റെയും സ്വാധീനത്തിലാണ്. ആത്മീയ വിഷയങ്ങളെ കുറിച്ചുള്ള ചർച്ചകൾ , അവയുടെ ആധികാരികതയെ വിമർശിക്കൽ എന്നിവ ഉണ്ടാകുന്ന അവസരമാണിത്. തീർത്ഥാടനം, മതച്ചടങ്ങുകൾ എന്നിവയിൽ പങ്കെടുക്കാനുള്ള അവസരങ്ങൾ പ്രതീക്ഷിക്കുക. ദൂര ദേശത് നിന്നുള്ള അവസരങ്ങൾ, വിദേശത്ത നിന്നുള്ള അവസരങ്ങൾ, മീഡിയ , മാസ് കമ്യൂണിക്കേഷൻ എന്നാ മേഖലയിൽനിന്നുള്ള അവസരങ്ങൾ നിയമ വശത്തെ കുറിച്ചുള്ള ചർച്ചകൾ, എന്നിവയും ഉണ്ടാകും. പഠനം, ഉപരി പഠനം കരിയർ സംബന്ധമായ കോഴ്സുകൾ എന്നിവയും ഈ അവസരം പ്രതീക്ഷിക്കാവുന്നതാണ്. പ്രാർത്ഥന, ധ്യാനം എന്നിവയും ഈ അവസരം ഉണ്ടാകും. എഴുത്ത് പ്രസിദ്ധീകരണം എന്നാ മേഖലയും ഈ അവസരം സജീവമാണ്.\nശുക്രൻ വിവാഹം, പങ്കാളി , സെക്സ്, തകര്ച്ചകള്, പാര്ട്ണര്ഷിപ്പുകള്, ആയുര്ദൈര്ഖ്യം നിഗൂഡ വിഷയങ്ങള്, ഭൗതികവും,ആത്മീയവുമായുള്ളരൂപാന്തരം, നിക്ഷേപങ്ങള്, ജോയിന്റ് സ്വത്തുക്കള്, ടാക്സ് , ഇന്ഷുറന്സ്, ലോണുകള് എന്നാ വിഷയങ്ങളെ എടുത്തു കാട്ടും.സാമ്പത്തിക വിഷയങ്ങളുടെ മേലുള്ള ചർച്ചകൾ ഈ അവസരം വളരെ അധികം പ്രാധാന്യം നേടും. സാമ്പത്തിക സഹായം നൽകാനും ലഭിക്കാനും ഉള്ള നിരവധി അവസരങ്ങൾ വന്നു ചേരാം. ബിസിനാസ്/ ജീവിത പങ്കാളിയുമായുള്ള ബന്ധം വളരെ ശ്രദ്ധേയമാകും. ഈ ബന്ധങ്ങളെ ശക്തിപ്പെടുത്താനുള്ള നിരവധി അവസരങ്ങൾ ഉണ്ടാകാം. പുതിയ പങ്കാളിത ബന്ധങ്ങൾ ഈ അവസരം ഉണ്ടാകാം. ജോയിന്റ് സ്വത്തുക്കളെ കുറിച്ചുള്ള ചര്ച്ചകൾ, ഒരു പുതിയ വ്യക്തിയായി രൂപാന്തരം പ്രാപിക്കാനുള്ള തീക്ഷ്ണത, പുതിയ നിക്ഷേപങ്ങളെ കുറിച്ചുള്ള ചർച്ചകൾ, എന്നിവടും ഈ അവസരം സാധ്യമാകും,. ടാക്സ് , പി എഫ് , ഇന്ഷുറൻസ് എന്നിവയും ഈ അവസരം ശ്രദ്ധ നേടും. അവയിൽ നിന്ന് പല അവസരങ്ങളും പ്രതീക്ഷിക്കുക.\nസെക്സ്, തകര്ച്ചകള്, പാര്ട്ണര്ഷിപ്പുകള്, ആയുര്ദൈര്ഖ്യം നിഗൂഡ വിഷയങ്ങള്, ഭൗതികവും,ആത്മീയവുമായുള്ളരൂപാന്തരം, നിക്ഷേപങ്ങള്, ജോയിന്റ് സ്വത്തുക്കള്, ടാക്സ് , ഇന്ഷുറന്സ്, ലോണുകള്, എന്നാ വിഷയങ്ങളെ സൂര്യനും ബുധനും സ്വാധീനിക്കുന്നു. നിങ്ങളുടെ ആശയ വിനിമയങ്ങൾ കൂടുതലും സാമ്പത്തികം, നിഗൂഡ വിഷയങ്ങൾ, പങ്കാളിത്തം, സെക്ഷ്വൽ ബന്ധങ്ങൾ എന്നിവയെ കുറിച്ചായിരിക്കും. ലോണുകൾ ലഭിക്കാനും നൽകാനും വളരെ അധികം സാധ്യതയാണ് നില നിൽക്കുന്നത്. പല തരം സാമ്പത്തിക ക്രയ വിക്രയങ്ങളെ കുറിച്ചുള്ള ചർച്ചകളാണ് ഇനി ഉള്ള ദിവസങ്ങളിൽ നിങ്ങളെ കാത്തിരിക്കുന്നത്. സൂര്യൻ ഈ മേഖലയിലൂടെ സഞ്ചരിക്കുമ്പോൾ പങ്കാളിത ബന്ധങ്ങളിലെ സന്കീർണതകലാണ് കൂടുതലായും ദ്രിശ്യ്മാകുക. പുതിയ പാർട്ട് ടൈം ജോലിയെ കുറിച്ചുള്ള ചർച്ച, നിക്ഷേപങ്ങളുടെ നിജ സ്ഥിതിയെ കുറിച്ചുള്ള അവലോകനം എന്നിവയും ഈ അവസരം പ്രതീക്ഷിക്കാവുന്നതാണ്.\nശുക്രൻ ഈ മാസം വിവാഹം, പങ്കാളി സാമൂഹിക ബന്ധങ്ങൾ , ശത്രുക്കൾ, കോൺട്രാക്കറ്റ് , ഡീലുകൾ എന്നാ മേഖലയെ ശക്തമായി സ്വാധീനിക്കും. പുതിയ വ്യക്തി ബന്ധങ്ങൾ, സാമൂഹിക ബന്ധം, എന്നാ വിഷയങ്ങൾ വളരെ സജീവമാണ്. പുതിയ ബന്ധങ്ങൾ ഉണ്ടാകാനുള്ള സാധ്യതകൾ വളരെ അധികമാണ്. വിവാഹം, പ്രേമം എന്നാ ബന്ധങ്ങളുടെ ആഗമനം പ്രതീക്ഷിക്കുക. നിലവിൽ ഉള്ള ബന്ധങ്ങളുടെ മേൽ കൂടുതൽ ശ്രദ്ധ ആവശ്യമായി വരും. പുതിയ ബിസിനസ് ഡീലുകൾ, പുതിയ സാമൂഹിക ബന്ധങ്ങൾ എന്നിവയും ഈ അവസരം പ്രതീക്ഷിക്കാവുന്നതാണ്. പുതിയ ജോബ് ഓഫർ, ദൂര യാത്രകൾ എന്നിവയും ഈ അവസരം പ്രതീക്ഷിക്കുക.\nവിവാഹം, പങ്കാളി , നിയമപരമായബന്ധങ്ങാൾ, ബിസിനാസ് ബന്ധങ്ങൾ, തെളിഞ്ഞുനിൽക്കുന്ന ശത്രുക്കൾ, എഗ്രീമെന്റുകൾ, കോൺട്രാക്കറ്റ് , ഡീ ലുകൾ എന്നാ വിഷയങ്ങളെ സൂര്യനും ബുധനും ശക്തമായി സ്വാധീനിക്കുന്നു. സൂര്യൻ മേൽപ്പറഞ്ഞ വിഷയങ്ങളുടെ നിജ സ്ഥിതി വെളിവാക്കുന്നതാണ്. വിവാഹ ബന്ധം, പ്രേമ ബന്ധം എന്നിവയിൽ തിരുത്തലുകൾ ആവശ്യമായി വരും. പങ്കാളിയോടുള്ള തർക്കങ്ങൾ, നിലവിൽ ഉള്ള ബിസിനസ് ഡീലുകളിൽ മാറ്റം വരുത്തേണ്ട അവസ്ഥ, സാമൂഹിക ബന്ധങ്ങളിൽ നിന്നും ഇതേ രീതിയിൽ ഉള്ള വെല്ലുവിളികൾ എന്നിവ പ്രതീക്ഷിക്കുക . പുതിയ പങ്കാളിത ബന്ധങ്ങൾക്ക് വേണ്ടി ഉള്ള ചർച്ചകൾ , നിരവധി ബിസിനസ് മീറ്റിങ്ങുകൾ, ദൂര യാത്രകൾ, ജോബ് ഓഫർ എന്നിവയും പ്രതീക്ഷിക്കുക.\nജോലി സ്ഥലം, സഹ പ്രവര്ത്തകര്, ദിവസേന ഉള്ള ജീവിതം, വളര്ത്തു മൃഗങ്ങൾ ,ബാധ്യതകള്, ആരോഗ്യം എന്നാ വിഷയങ്ങൾക്കും ഈ അവസരം വൻ പ്രാധാന്യം ആണുള്ളത്. ക്രിയേറ്റീവ് രംഗത്ത് നിന്നുള്ള നിരവധി ജോലികൾ പ്രതീക്ഷിക്കുക. ജോലിസ്ഥലത് പല തരം പുതുമകൾ ഉണ്ടാകുന്നതാണ്. പുതിയ സഹ പ്രവർത്തകർ, പുതിയ പ്രോജക്ക്ട്ടുകൾ , പുതിയ ജോലിക്ക് വേണ്ടി ഉള്ള ശ്രമം എന്നിവയും ഈ ആഴ്ച തുടരും. സഹ പ്രവർത്തകർക്ക് ഒപ്പമുള്ള ചർച്ചകൾ, ഈ ചർച്ചകളിൽ ഉണ്ടാകുന്ന തർക്കങ്ങൾ എന്നിവയും പ്രതീക്ഷിക്കുക. ആരോഗ്യം എന്നാ മേഖലയും സജീവമാണ്. പുതിയ ആരോഗ്യ ക്രമം ഏറ്റെടുക്കാനുള്ള അവസരം, ബാധ്യതകൾക്ക് മേലുള്ള ചർച്ചകൾ എന്നിവയും ഈ അവസരം പ്രതീക്ഷിക്കുക.\nജോലി സ്ഥലം, സഹ പ്രവര്ത്തകര്, ദിവസേന ഉള്ള ജീവിതം, വളര്ത്തു മൃഗങ്ങൾ ,ബാധ്യതകള്, ആരോഗ്യം വിഷയങ്ങൾക്ക് മേൽ സൂര്യന്റെയും ബുദ്ധന്റെയും സ്വാധീനമാണ് ഈ ദിവസങ്ങളിൽ ദർശിക്കാൻ കഴിയുക. സൂര്യൻ ഈ മേഖലയിലൂടെ നീങ്ങുമ്പോൾ ജോലി സ്ഥലത്തെ യാഥാർത്യങ്ങളുമായി ഒരു നേർക്കാഴ്ച ഉണ്ടാകും. സഹ പ്രവർത്തകരുമായുള്ള ചർച്ചകൾ , പുതിയ പ്രോജക്ക്ട്ടിനെ കുറിച്ചുള്ള ചർച്ച, ചെറു പ്രോജക്ക്ട്ടുകൾ, മീഡിയ, അനാലിസിസ്, അക്കൗണ്ടിങ് എന്നാ മേഖലകളിൽ നിന്നുള്ള അവസരങ്ങൾ, സഹ പ്രവര്തകരുമായുള്ള വാഗ്വാദം എന്നിവ ഈ അവസരം പ്രതീക്ഷിക്കുക. ജോലി സ്ഥലത്ത് വളരെ അധികം മാത്സര്യ ബുദ്ധി പ്രകടിപ്പിക്കുന്ന സമയം ഉണ്ടാകും. ആരോഗ്യം മെച്ചപ്പെടുത്താനുള്ള ശ്രമം, പുതിയ ഭക്ഷണ ക്രമം എന്നിവയും പ്രതീക്ഷിക്കുക.\nബുദ്ധി, പ്രേമം, കുട്ടികള്, ക്രിയേറ്റീവ് കഴിവുകള്, ഊഹ ക്കച്ചവടം, സെല്ഫ് പ്രൊമോഷന്, നെത്വര്ക്കിങ്, ഹോബികൾ എന്നാ മേഖല ശുക്രന്റെ സ്വാധീനത്താൽ വളരെ അധികം പുഷ്ടിപ്പെട്ട് നിൽക്കുന്നു. പുതിയ ഹോബികൾ ഏറ്റെടുക്കാനുള്ള ശ്രമം, ഈ ഹോബികളെ ദീർഘ നാളേക്ക് വളർത്തിയെടുക്കാനുള്ള താല്പര്യം എന്നിവ പ്രതീക്ഷിക്കുക. പ്രേമ ബന്ധങ്ങൾക്ക് വളരെ അധികം സാധ്യത ഉള്ള അവസരമാണിത്. ഈ പ്രേമ ബന്ധങ്ങളെ സീരിയസായി നിങ്ങൾ കാണും എന്ന് തോന്നുന്നില്ല. ഇപ്പോൾ പ്രചാരം പ്രാപിച്ചു വരുന്ന വൺ നൈറ്റ് സ്ടാണ്ടുകൾ പോലത്തെ ഫൺ റൊമാൻസ് ആണ് ഈ മേഖല കൊണ്ട് സൂചിപ്പിക്കുക. അതിനാൽ വാഗ്ദാനങ്ങൾ സൂക്ഷ്മമായി ചിന്തിച്ചതിനു ശേഷം മാത്രം നൽകുക. നെറ്റ് വർക്കിങ് അവസരങ്ങൾ, സമാന മനസ്കാരെ കാണാനുള്ള നിരവധി സാധ്യതകൾ, നിങ്ങളുടെ കഴിവുകളെ മറ്റുള്ളവരുടെ മുൻപിൽ പ്രദര്ഷിപിക്കാനുള്ള വ്യഗ്രത. വിനോദ പരിപാടികൾ, കലാ പരിപാടികൾ സ്പോർട്സ് എന്നിവയിൽ പങ്കെടുക്കാനുള്ള അവസരം എന്നിവയും പ്രതീക്ഷിക്കുക. പഠനം പുരാതനകലകളിൽ താല്പര്യം തോന്നുന്ന അവസരങ്ങൾ, കല ആസ്വാദനം എന്നാ രംഗത്ത് പ്രവര്തിക്കുന്നവ്ർക്കുള്ള കൂടുതൽ പ്രാധാന്യം സ്വന്തം സംരംഭങ്ങളെ മെച്ചപ്പെടുത്താനുള്ള ശ്രമം. ക്രിയേറ്റീവ് ജോലികൾ, കുട്ടികൾക്ക് വേണ്ടി പ്രവര്തിക്കാനുള്ള അവസരങ്ങൾ എന്നിവയും ഈ അവസരം പ്രതീക്ഷിക്കാവുന്നതാണ്.\nബുദ്ധി, പ്രേമം, കുട്ടികള്, ക്രിയേറ്റീവ് കഴിവുകള്, ഊഹ ക്കച്ചവടം, സെല്ഫ് പ്രൊമോഷന്, നെത്വര്ക്കിങ്, ഹോബികൾ എന്നാ വിഷയങ്ങളെ സ്വാധീനിക്കുന്നത് സൂര്യനും ബുധനും ആണ്. കല ആസ്വാദനം , വിനോദ പരിപാടികൾ എന്നിവ ഈ അവസരം വളരെ സജീവമാണ്. പല തരം നെറ്റ് വർക്കിങ് പരിപാടികൾ ഉണ്ടാകുന്നതാണ്. പ്രേമ ബന്ധങ്ങളുടെ നിജ സ്ഥിതി വെളിവാകുന്ന അവസരമാണിത്. പുതിയ പ്രേമ ബന്ധം, നിലവിൽ ഉള്ള പ്രേമ ബന്ധത്തിൽ തിരുത്തലുകൾ വേണ്ട അവസരം എന്നിവയും പ്രതീക്ഷിക്കുക. സ്വന്തം സംരംഭങ്ങളെ പുഷ്ടിപ്പെടുതാനുള്ള ചർച്ചകൾ നിരവധി ഉണ്ടാകും.പുതിയ ഹോബികൾ ഏറ്റെടുക്കാനുള്ള അവസരം, ക്രിയേറ്റീവ് ജോലികൾ എന്നിവയും ഈ മാസം പ്രതീക്ഷിക്കുക.\nമാതാപിതാക്കൾ,സ്വത്ത്, ബന്ധുക്കൾ, സന്തോഷം, വളർച്ച,ഉപജീവനം, വീട്, കുടുംബം,ജീവിത സൗകര്യങ്ങൾ എന്നാ വിഷയങ്ങളിൽ നിന്നുള്ള നിരവധി അവസരങ്ങൾ ഈ സമയം ഉണ്ടാകും. ബന്ധു ജന സമാഗമം, കുടുംബ യോഗങ്ങൾ, കുടുംബവുമായി ഒന്ന് ചേരാനുള്ള അവസരങ്ങൾ, എന്നിവക്കുള്ള സാധ്യത വളരെ അധികമാണ്. പല വിധത്തിൽ ഉള്ള റിയൽ എസ്റ്റേറ്റ് ഡീലുകൾ, വീട് മാറ്റം, പൂർവിക സ്വത്തിനെ കുറിച്ചുള്ള ചർച്ചകൾ, പുതിയ ഉപജീവന മാർഗത്തെ കുറിച്ചുള്ള ആലോചന, ജീവിത സൗകര്യങ്ങൾ മെച്ചപ്പെടുത്താനുള്ള ശ്രമം, വീട്ടുപകരണങ്ങൾ വാങ്ങാനുള്ള അവസരം, മുതിർന്ന സ്ത്രീകളെ കുറിച്ചുള്ള ശ്രദ്ധ, അവരുടെ ആരോഗ്യത്തെ കുറിച്ചുള്ള ചർച്ചകൾ, വീട്ടിൽ നിന്നുള്ള യാത്രകൾ എന്നിവ കൊണ്ട് ഈ അവസരം നിങ്ങളുടെ ജീവിതം തിരക്ക് നിറഞതാകും.\nമാതാപിതാക്കൾ,സ്വത്ത്, ബന്ധുക്കൾ, സന്തോഷം, വളർച്ച,ഉപജീവനം, വീട്, കുടുംബം,ജീവിത സൗകര്യങ്ങൾ, എന്നാ വിഷയങ്ങളെ ഈ അവസരം പ്രപഞ്ചം കൂടുതലായി വെളിപ്പെടുത്തും. കുടുംബ ജീവിതം വളരെ അധികം ശ്രദ്ധ നേടുന്ന അവസരമാണ്. പല വിധത്തിലുള്ള റിയൽ എസ്റ്റേറ്റ് ഡീലുകൾ തൽഫലമായി നിങ്ങളിലേക്ക് എത്തുന്നതാണ്. മാതാപിതാക്കളുമായുള്ള സീരിയസ് ചർച്ചകൾ, പൂർവിക സ്വത്തിന്റെ കൈമാറ്റത്തെ കുറിച്ചുള്ള ചർച്ച, ബന്ധു ജന സമാഗമം, കുടുംബ യോഗങ്ങൾ എന്നിവയും ഉണ്ടാകും. വീട്ടിൽ നിന്ന് ജോലി ചെയ്യാനുള്ള ശ്രമം, ജീവിത സൗകര്യങ്ങൾ മെച്ചപ്പെടുത്താനുള്ള ശ്രമം, റീപെയറിങ്, വീട് മെച്ചപ്പെടുത്താനുള്ള ശ്രമം, പുതിയ ഉപ ജീവന മാർഗത്തിന് വേണ്ടി ഉള്ള ശ്രമങ്ങൾ, വീട്ടിൽ നിന്നുള്ള യാത്രകളും, ബന്ധുക്കലുമായുള്ള തർക്കങ്ങൾ എന്നിവയും ഈ അവസരം പ്രതീക്ഷിക്കുക.\nഒരേ സമയം പല തരം ജോലികളിൽ ഏർപ്പെടാനുള്ള സമയമാണ് ഇനി നിങ്ങളെ കാത്തിരിക്കുന്നത് ധൈര്യ൦, ശൗര്യം, സഹോദരങ്ങള്, ആശയവിനിമയം, എലെക്ട്രോനിക്സ്, ടെക്നോളജി. ചെറുയാത്രകള്, ചെറുകോഴ്സുകള്, അയല്ക്കാര്എന്നാ വിഷയങ്ങളെ ശുക്രൻ ആണ് സ്വാധീനിക്കുക. ചെറു യാത്രകൾ ഈ സമയത്തിന്റെ പ്രധാന ഭാഗമാണ്. സഹോദരങ്ങൾ, സഹോദര തുല്യരായ വ്യക്തികൾ എന്നിവരെ കുറിച്ചുള്ള ആലോചന ഉണ്ടാകും. അവർക്കൊപ്പം ഉള്ള സമയവും നിങ്ങളെ തേടി എത്തുന്നതാണ് ആശയവിനിമയം കൊണ്ടുള്ള നിരവധി ജോലികൾ, മീഡിയ സെയ്ല്സ്, പരസ്യം, ഇലെക്ട്രോനിക്സ്, നെറ്റ് വർക്കിങ് എന്ന മേഖലയിൽ നിന്നും ഉള്ള ജോലികളും പ്രതീക്ഷിക്കുക. ഇലെക്ട്രോനിക് ഉപകരണങ്ങൾ വാങ്ങാനുള്ള അവസരം, സ്വന്തം സംരംഭങ്ങൾ മെച്ചപ്പെടുത്താനുള്ള ചർച്ചകൾ എന്നിവയും പ്രതീക്ഷിക്കുക. പുതിയ കോഴ്സുകൾ ചെയ്യണ്ട സാഹചര്യം പരീക്ഷകൾ, യാത്രകൾ എന്നിവയും ഈ സമയത്തിന്റെ ഭാഗമാകും. ശാരീരിരിക അസ്വസ്ഥതകളും ഈ സമയത്തിന്റെ ഭാഗമാണ്.\nധൈര്യ൦, ശൗര്യം, സഹോദരങ്ങള്, ആശയവിനിമയം, എലെക്ട്രോനിക്സ്, ടെക്നോളജി. ചെറുയാത്രകള്, ചെറുകോഴ്സുകള്, അയല്ക്കാര്എന്നാ വിഷയങ്ങളെ സൂര്യനും ബുധനും ശക്തമായി സ്വാധീനിക്കും. സാമ്പത്തിക വിഷയങ്ങളിൽ നിന്നുള്ള വെല്ലുവിളികൾ ഈ അവസരം ഉണ്ടാകാം. ആശയ വിനിമയം ഈ അവസരം വളരെ അധികമായിരിക്കും. ഈ മേഖലയിൽ നിന്നുള്ള നിരവധി ജോലികളും നിങ്ങളെ കാത്തിരിക്കുന്നു. സെയ്ല്സ്, മാർക്കെടിങ്,. എഡിറ്റിങ്. മീഡിയ , കമ്യൂണിക്കേഷൻ എന്നാ രംഗത്ത് നിന്നുള്ള ജോലികളും ഈ അവസരം അനവധിയാകും. പഠനം പരീക്ഷകൾ എന്നിവയ്ക്കും വളരെ അധികം പ്രാധാന്യം ആണുള്ളത്. സഹോദരങ്ങൾ, സഹോദര തുല്യരായ വ്യക്തികൾ എന്നിവരോടുള്ള ചർച്ചകൾ പ്രതീക്ഷിക്കുക. ഈ സംസാരം വളരെ തീക്ഷ്ണമാകാനുള്ള നിരവധി സാധ്യ്തകലാനുല്ലത് .ഇലെക്ട്രോനിക് ഉപകരണങ്ങൾ വാങ്ങാനുള്ള അവസ്ഥ, ചെറു യാത്രകൾ എന്നിവയും സാധ്യമാണ്.\nധനം, വസ്തു വകകൾ, സംസാരം നിങ്ങളുടെ മൂല്യം എന്നാ വിഷയങ്ങൾക്ക് മേൽ വളരെ അധികം ശ്രദ്ധ ഉണ്ടാവേണ്ടതാണ്. ശുക്രൻ ഈ മേഖലയിലൂടെ സഞ്ചരിക്കുമ്പോൾ സാമ്പത്തിക വിഷയങ്ങളുടെ മേൽ ഒരു നിയന്ത്രണം കൊട്നു വരാൻ പ്രയാസമായിരിക്കും. ചെലവ് ഒന്നൊന്നായി വരാം. ആലോചനയോടെ ഉള്ള ചെലവാക്കൽ ആണ് ആവശ്യമായത് . പുതിയ സേവിങ്ങ്സ് പ്ലാൻ., സാമ്പത്തിക പ്ലാനിങ് , ലോണുകൾ നൽകാനും ലഭിക്കാനും ഉള്ള അവസ്ഥ എന്നിവയും നിങ്ങളെ കാത്തിരിക്കുന്നു. നിങ്ങളുടെ മൂല്യ വർധനയ്ക്ക് വേണ്ടി ഉള്ള ചർച്ചകൾ നിരവധി ആയിരിക്കും. ക്രിയേറ്റീവ് ജോലികൾ, അധികാരികളുമായി വളരെ പ്രോടക്ക്ട്ടീവ് ആയ ചർച്ചകളും നിങ്ങളെ കാത്തിരിക്കുന്നു.\nധനം, വസ്തു വകകൾ, സംസാരം നിങ്ങളുടെ മൂല്യം എന്നാ വിഷയങ്ങൾ സൂര്യന്റെയും ബുധന്റെയും കൈകളിൽ ആണ്. സാമ്പത്തിക വിഷയങ്ങൾ വളരെ ശ്രദ്ധ നേടുന്നു എന്നാ അവസ്ഥയാണ്. സൂര്യൻ ഈ മേഖലയിലൂടെ നീങ്ങുമ്പോൾ അനവധി ചെലവ് നിങ്ങളെ കാത്തിരിക്കുന്നു എന്നതിന്റെ സൂചനയാണ്. അതിനാൽ അത്യാവശ്യ കാര്യങ്ങൾക്ക് വേണ്ടി മാത്രമേ ചിലവക്കാവൂ. വസ്തു വകകളുടെ കൈമാറ്റത്തെ കുറിച്ചുള്ള ചർച്ചകൾ, പുതിയ സാമ്പത്തിക മാർഗത്തിന് വേണ്ടി ഉള്ള കഠിന ശ്രമം, നിരവധി ചർച്ചകൾ, ജോലിയിലെ പുതിയ പ്രോജക്ക്ട്ടുകൾ, നിങ്ങളുടെ മൂല്യ വർധനയ്ക്ക് വേണ്ടി ഉള്ള ശ്രമം, കുടുംബാംഗങ്ങൾക്ക് നിങ്ങളുടെ ജീവിത ശൈലിയിൽ ഉള്ള ആശങ്ക , തൽഫലമായി ഉണ്ടാകുന്ന വാഗവാദങ്ങൾ എന്നിവയും പ്രതീക്ഷിക്കുക.\nനിങ്ങളുടെ വ്യക്തിത്വംലുക്സ്, വീക്ഷണകോണ്, മനോഭാവം, വിചാര ധാര , ആരോഗ്യം, ഊര്ജ്ജസ്വലത, എന്നാ വിഷയങ്ങളെ ശുക്രൻ അതിശക്തമായി സ്വാധീനിക്കും. നിങ്ങൾ എന്നാ എന്നാ വ്യക്തിയെ സമൂഹം കൂടുതൽ ശ്രദ്ധിക്കുന്ന ദിവസങ്ങളാണ് ഇനി ഉള്ളത്. നിങ്ങളെ മറ്റുള്ളവരുടെ മുൻപിൽ കൂടുതൽ പ്രദർശിപ്പിക്കാനുള്ള അവസരങ്ങൾ, ലഭിക്കുന്നതാണ്. പുതിയ പ്രേമ ബന്ധം, നിലവിൽ ഉള്ള ബന്ധം ശക്തിപ്പെടുത്താനുള്ള അവസരങ്ങൾ ജീവിതത്തെ കുറിച്ചുള്ള പുതിയ പ്ലാനിങ് എന്നിവയും നിങ്ങളുടെ അരികിൽ ഉണ്ടാകും. ജീവിതത്തിൽ പുതിയ തുടക്കങ്ങൾ,. പുതിയ വ്യക്തികളുടെ ആഗമനം, ആരോഗ്യം, സൗന്ദര്യം എന്നിവ മെച്ചപ്പെടുത്താനുള്ള അവസരം എന്നിവയും പ്രതീക്ഷിക്കുക.\nനിങ്ങളുടെ വ്യക്തിത്വംലുക്സ്, വീക്ഷണകോണ്, മനോഭാവം, വിചാര ധാര , ആരോഗ്യം, ഊര്ജ്ജസ്വലത എന്നാ മേഖലയിൽ സൂര്യന്റെയും ബുധന്റെയും വൻ സ്വാധീനം ഉണ്ടാകും. ശാരീരിരിക അസ്വസ്ഥതകൾ പ്രധാൻ ശ്രദ്ധ നേടും. പുതിയ ആരോഗ്യ ക്രമം, ഭക്ഷണ ക്രമം എന്നിവയും പ്രതീക്ഷിക്കുക.പുതിയ തുടക്കങ്ങൾ , ജീവിതത്തിൽ പുതിയ വ്യക്തികളുടെ ആഗമനം, പുതിയ പ്രോജക്ക്ട്ടുകളെ കുറിച്ചുള്ള ചർച്ചകൾ, നിങ്ങളെ കുറിച്ച് തന്നെ ഉള്ള കൂടുതൽ ചിന്തകൾ, ഈ ചിന്തകൾ മറ്റുള്ളവരിൽ ഉണ്ടാകുന്ന പ്രതികൂല നടപടികൾ എന്നിവ ഈ അവസരം തെളിഞ്ഞു നിൽക്കും. കഴിഞു പോയ ജീവിതത്തിലേക്ക് ഒരു തിരിഞ്ഞു നോട്ടം എന്നിവ പ്രതീക്ഷിക്കുക.\nരഹസ്യ മോഹങ്ങള്, ഒളിഞ്ഞിരിക്കുന്ന ശത്രുക്കള്, ഒളിപ്പിച്ചു വെച്ച കഴിവുകള്, ബെഡ് പ്ലെഷേഴ്സ് ഒറ്റപ്പെടല്, ദൂര ദേശ സം,നഷ്ടങ്ങള്, പ്രാര്ത്ഥന ധ്യാനം, ചാരിറ്റി, എന്നാ വിഷയങ്ങളെ ആണ് ശുക്രൻ സ്വാധീനിക്കുക. ഈ മേഖല കൂടുതലായും നമ്മുടെ മാനസികവ്യാപാരങ്ങളുടെ മേഖലയാണ്. ഈ മേഖലയിലൂടെ ശുക്രൻ നീങ്ങുമ്പോൾ കൂടുതലായും നിശബ്ദത പാലിക്കാൻ ശ്രമിക്കും. കഴിഞ്ഞു പോയ ജീവിതത്തെ കുറിച്ചുള്ള ചർച്ചകൾ, പ്രാർത്ഥന ധ്യാനം എന്നിവയോടുള്ള താല്പര്യം, ദൂര ദേശത് വസിക്കുന്നതിനെ കുറിച്ചുള്ള തയ്യാറെടുപ്പുകൾ, ശാരീരിരിക അസ്വസ്തതകൾ, ക്രിയേറ്റീവ് ജോലികൾ, സഹ പ്രവർത്തകരുമായുള്ള ചർച്ചകൾ, എന്നിവയും പ്രതീക്ഷിക്കുക.\nരഹസ്യ മോഹങ്ങള്, ഒളിഞ്ഞിരിക്കുന്ന ശത്രുക്കള്, ഒളിപ്പിച്ചു വെച്ച കഴിവുകള്, ബെഡ് പ്ലെഷേഴ്സ് ഒറ്റപ്പെടല്, ദൂര ദേശ സം,നഷ്ടങ്ങള്, പ്രാര്ത്ഥന ധ്യാനം, ചാരിറ്റി, നിഗൂഡത എന്നാ വിഷയങ്ങളെ സൂര്യനും ബുധനും സ്വാധീനിക്കുന്നു. ഈ മാനസികമായ പലതരം വെല്ലുവിളികൾ ഇനി ഉള്ള ദിവസങ്ങളിൽ പ്രതീക്ഷിക്കുക. എല്ലാ വിവാദങ്ങളിൽ നിന്നും ഒഴിഞ്ഞു മാറി നിൽക്കേണ്ടതാണ്. ഭാവി പരിപാടികളെ കുറിച്ചുള്ള ആസൂത്രണം, നിഗൂഡ വിഷയങ്ങളെ കുറിച്ചുള്ള റീസേർച്ച്, ഏകാന്തനായി തീരാനുള്ള ആഗ്രഹം ദൂര യാത്രകൾക്ക് വേണ്ടി ഉള്ള ചർച്ചകൾ എന്നിവയും പ്രതീക്ഷിക്കുക.\nമോഹങ്ങള്, പ്രതീക്ഷകള്, ലോങ്ങ്‌ടേം പ്രോജക്ക്ട്ടുകൾസുഹൃത്തുക്കള്, മുതിര്ന്ന സഹോദരങ്ങള്, കൂട്ടായ്മകള്, ടീംജോലികള്,ഗ്രൂപ്പുകള്എന്നാ വിഷയങ്ങളെ ശുക്രൻ ശക്തമായി സ്വാധീനിക്കും. ഗ്രൂപ്പ് ബന്ധങ്ങളിൽ നിന്നുള്ള അവസരങ്ങളെ ഈ അവസ്ഥയിൽ നിന്ന് കണ്ടെത്താൻ കഴിയും. പുതിയ ടീം അംഗങ്ങൾ, പുതിയ ലോങ്ങ് ടേം ജോലികൾ, ഭാവി പരിപാടികളെ കുറിച്ചുള്ള ആസൂത്രണം, കുട്ടികൾ യൂത്ത് ഗ്രൂപ്പുകൾ എന്നിവർക്കൊപ്പം പ്രവർത്തിക്കാനുള്ള അവസരം, ടെക്ക്നിക്കൽ കമ്യൂണിക്കേഷൻ രംഗത്ത് നിന്നുള്ള ജോലികൾ, ചാരിറ്റി പ്രവർത്തനങ്ങൾ, ടീം ചർച്ചകൾ, എതിർ ലിംഗത്തിൽ പെട്ട വ്യക്തികളുടെ ശ്രദ്ധ നേടാനുള്ള കൂടുതൽ സാഹചര്യങ്ങൾ, കലാ പരിപാടികളിൽ പങ്കെടുക്കാനുള്ള അവസരം എന്നിവ എല്ലാം ഇനി വരുന്ന ദിവസങ്ങളിൽ സാധ്യമാണ്.


കോടമ്പാക്കം - വിക്കിപീഡിയ\nചെന്നൈ നഗരത്തിന്റെ പരിസര പ്രദേശങ്ങളിൽ സിനിമാ വ്യവസായത്തിനു പേരു കേട്ട സ്ഥലമാണ് കോടമ്പാക്കം. കോടമ്പാക്കം എന്ന സ്ഥലപ്പേരിൽ നിന്നാണ് തമിഴ് സിനിമയ്ക്ക് കോളിവുഡ് എന്ന പേര് ലഭിച്ചത്.\nകോടമ്പാക്കത്തെ റെയിൽവേ ഓവർ ബ്രിഡ്ജ്\nസോൺ9- സൈദാപ്പേട്ട്\nവാർഡ് ന. 130 (കോടമ്പാക്കം നോർത്ത്), വാർഡ് ന. 131 (കോടമ്പാക്കം സൗത്ത്)\nമാമ്പലം - ഗിണ്ടി താലൂക്ക്\nവിധാൻ സഭാ മണ്ഡലം\n1 ഭൂമിശാസ്ത്രപരമായ കിടപ്പ്\n4 സ്ഥാന വിവരണം\nചെന്നൈ നഗരത്തിന്റെ പടിഞ്ഞാറു ഭാഗത്തായുള്ള കോടമ്പാക്കം പട്ടണത്തിന്റെ കിഴക്ക് നുങ്കമ്പാക്കവും, തെക്ക് വെസ്റ്റ് മാമ്പലവും, ടി.നഗറും, പടിഞ്ഞാറ് വടപഴനിയും, തെക്ക് പടിഞ്ഞാറ് കെ.കെ. നഗറും, അശോക് നഗറുമാണുള്ളത്.\nഏകദേശം 2000 വർഷത്തെ ചരിത്രമുള്ള കോടമ്പാക്കം പല്ലവ, ചോഴ സാമ്രാജ്യങ്ങളുടെ കാലത്ത് തന്നെ സജീവമായിരുന്നു. കോടമ്പാക്കത്തെ ഭർതൃകേശ്വരർ ക്ഷേത്രം 500 വർഷത്തിലധികം പഴക്കമുള്ളതാണെന്ന് കരുതപ്പെടുന്നു.\nഇന്ന് കാണുന്ന കോടമ്പാക്കം രൂപീകൃതമാകുന്നത് 17, 18 നൂറ്റാണ്ടുകളിൽ ആർക്കോട് നവാബിന്റെ കാലത്താണ്. കോടമ്പാക്കം എന്ന പേരിനെക്കുറിച്ച് രണ്ട് വാദങ്ങളുണ്ട്.\nആർക്കോട് നവാബിന്റെ കുതിരലായങ്ങൾ ഈ പ്രദേശത്തായിരുന്നതിനാൽ ഉർദു ഭാഷയിലെ ഘോടാ ബാഗ് ലോപിച്ച് കോടമ്പാക്കം ആയതാണെന്നും, ഹിന്ദു പൗരാണികതയുമായി ബന്ധപ്പെട്ട കാർക്കോടകൻ പാക്കം എന്ന പേരിൽ നിന്നാണ് കോടമ്പാക്കം എന്ന പേര് ആവിർഭവിച്ചതെന്നും രണ്ടു പക്ഷമുണ്ട്. കോടമ്പാക്കം ശിവക്ഷേത്രത്തിൽ ഇന്നും കാർക്കോടക സർപ്പ വിഗ്രഹങ്ങളുണ്ട്.\nബ്രിട്ടീഷ് ഭരണകാലത്ത് കോടമ്പാക്കം ചെങ്കൽപ്പട്ട് ജില്ലയിലെ ഒരു മുനിസിപ്പാലിറ്റിയായിരുന്നു. ഇവിടെയുണ്ടായിരുന്ന ജലസംഭരണി 1921-ൽ പൂർണ്ണമായി വറ്റിയതിനു ശേഷം കോടമ്പാക്കം മദ്രാസ് ജില്ലയുടെ ഭരണത്തിനു കീഴിലായി.\nകോടമ്പാക്കം സാലിഗ്രാമം പുലിയൂർ പ്രദേശത്ത് 1931 ലെ ജനസംഖ്യ വെറും 497 മാത്രമായിരുന്നു. ഹിന്ദി വിരുദ്ധ പ്രക്ഷോഭം കൊടുമ്പിരിക്കൊണ്ടിരുന്നപ്പോൾ 1938 ജൂൺ 3-ാം തിയതി കോടമ്പാക്കത്തു വച്ചു നടന്ന യോഗത്തിൽ മറൈമലൈ അടികൾ അധ്യക്ഷം വഹിച്ചു.\n1948-ൽ അവിച്ചി മെയ്യപ്പ ചെട്ടിയാർ മദ്രാസിലെ ആദ്യ സിനിമാ സ്റ്റുഡിയോ (എ.വി.എം.) സ്ഥാപിച്ചു. അതിനു ശേഷം എൽ.വി. പ്രസാദ് സ്റ്റുഡിയോവും, വിജയ വാഹിനി സ്റ്റുഡിയോവും സ്ഥാപിക്കപ്പെട്ടു.\nമദ്രാസിലെ ഏറ്റവും പഴക്കം ചെന്ന സിനിമാ തിയറ്ററുകളിൽ ഒന്നായ ലിബർട്ടി തിയറ്റർ കോടമ്പാക്കത്താണുണ്ടായിരുന്നത്.\nഏതാനും ദശകങ്ങൾ മുമ്പു വരെ ദക്ഷിണേന്ത്യൻ സിനിമാ ലോകത്തെ പ്രശസ്ത നടീനടന്മാർ സിനിമ കാണാനെത്തിയിരുന്ന ലിബർട്ടി തിയറ്റർ 2011-ൽ ഇടിച്ചു നിരത്തി അവിടെ ഒരു ഷോപ്പിംഗ് കോംപ്ലക്‌സിന്റെ പണികൾ നടന്നു വരുന്നു.\nതമിഴ് സിനിമാ വ്യവസായത്തിന്റെ സിരാകേന്ദ്രമായിരുന്ന കോടമ്പാക്കത്തിന്റേയും ഇംഗ്ലീഷ് സിനിമാ വ്യവസായത്തിന്റെ സിരാകേന്ദ്രമായ ഹോളിവുഡിന്റേയും പേരുകളുടെ സങ്കലനമാണ് കോളി-വുഡ്. സിനിമാ - ടെലിവിഷൻ രംഗത്ത് പ്രവർത്തിക്കുന്ന നിരവധിയാളുകൾ കോടമ്പാക്കത്തും പരിസരപ്രദേശങ്ങളിലുമായാണ് താമസിക്കുന്നത്.\nതമിഴിലെ പ്രശസ്ത സിനിമാ നിർമ്മാതാക്കളും, സംവിധായകന്മാരും കോടമ്പാക്കത്തെ ഡയറക്ടേഴ്‌സ് കോളനിയിലാണ് താമസിക്കുന്നത്.\nഓസ്‌കാർ ജേതാവ് ഏ.ആർ. റഹ്മാന്റെ വീടും, സ്റ്റുഡിയോവും കോടമ്പാക്കത്താണുള്ളത്.\n↑ ഹിന്ദി വിരുദ്ധ പ്രക്ഷോഭം - 1938-ൽ കോടമ്പാക്കത്തു നടന്ന പൊതുയോഗം\n"https://ml.wikipedia.org/w/index.php?title=കോടമ്പാക്കം&oldid=3546180" എന്ന താളിൽനിന്ന് ശേഖരിച്ചത്


കോയമ്പത്തൂരില് ഏറ്റവും വലിയ ഷോറൂം തുറന്ന് Ather; വില വിവരങ്ങള് അറിയാം - Malayalam DriveSpark\n6 min ago അവതരണത്തിന് മുന്നേ ഡീലർഷിപ്പിലെത്തി Tigor സിഎൻജി, അടുത്തറിയാം പുതിയ വോക്ക്എറൗണ്ട് വീഡിയോയിലൂടെ\nUpdated: Friday, September 17, 2021, 19:10 [IST]\nകോയമ്പത്തൂരില് ബ്രാന്‍ഡിന്റെ ഏറ്റവും വലിയ ഷോറൂം തുറന്ന് ഇലക്ട്രിക് വാഹന നിര്‍മാതാക്കളായ ഏഥര് എനര്‍ജി. ചെന്നൈ, ട്രിച്ചി എന്നിവയ്ക്ക് ശേഷം തമിഴ്നാട്ടില് ബ്രാന്‍ഡിന്റെ മൂന്നാമത്തെ എക്‌സ്പീരിയന് സെന്ററാണിതെന്നും കമ്പനി അറിയിച്ചു.\nകോയമ്പത്തൂരില് സ്ഥിതിചെയ്യുന്ന ഏറ്റവും വലിയ റീട്ടെയില് ഷോറൂം തുറക്കുന്നതുമായി ബന്ധപ്പെട്ട് ഏഥര് എനര്‍ജി ഒരു സോഷ്യല് മീഡിയ പോസ്റ്റിലൂടെയാണ് പ്രഖ്യാപനം നടത്തിയത്. 'കോയമ്പത്തൂരിലെ ഏറ്റവും വലിയ ഏഥര് സ്‌പേസിലേക്കുള്ള വാതില് തുറന്നിട്ടുണ്ട്, ഇപ്പോള് നിങ്ങള്‍ക്ക് നിങ്ങളുടെ പ്രിയപ്പെട്ട ഇവിയില് നഗരത്തിലൂടെ സഞ്ചരിക്കാമെന്നും പോസ്റ്റില് പറയുന്നു.\nഇതുകൂടാതെ, ഏഥര് എനര്‍ജിയുടെ നിര്‍മ്മാണ ശാല ഹൊസൂരിലാണ് സ്ഥിതി ചെയ്യുന്നത്, സംസ്ഥാനത്തിന്റെ ഇവി പോളിസിയെ കമ്പനി പിന്തുണയ്ക്കുകയും ചെയ്യുന്നു. വാഹന വ്യവസായത്തില് ഏഥര് എനര്‍ജി ക്രമാനുഗതമായി വളരുകയാണ്, ഈ വര്‍ഷം, ബ്രാന്‍ഡ് ഇതിനകം മുംബൈ, പുനെ, ഹൈദരാബാദ്, കൊച്ചി, അഹമ്മദാബാദ്, ന്യൂഡല്‍ഹി, തിരുച്ചി, വിശാഖപട്ടണം, ജയ്പൂര്, കോഴിക്കോട്, ഇന്‍ഡോര്, നാസിക് എന്നിവയുള്‍പ്പെടെ ഒന്നിലധികം നഗരങ്ങളിലേക്ക് വില്‍പ്പന വ്യാപിച്ചു.\nവരും നാളുകളില് വില്‍പ്പന കൂടുതല് ഇടങ്ങളിലേക്ക് വ്യാപിക്കാനാണ് കമ്പനി പദ്ധതിയിടുന്നത്. ഏഥര് എനര്‍ജി നിലവില് രണ്ട് മോഡലുകളാണ് രാജ്യത്ത് വില്‍പ്പനയ്ക്ക് എത്തിക്കുന്നത്. അതില് ഏഥര് 450 പ്ലസും ഏഥര് 450X ഉം ഉള്‍പ്പെടുന്നു. ഏഥര് 450 പ്ലസിന് 22 Nm ടോര്‍ക്ക് ഉത്പാദിപ്പിക്കുന്ന 5.4 കിലോവാട്ട് ഇലക്ട്രിക് മോട്ടോറും, 2.4 കിലോവാട്ട് ലിഥിയം അയണ് ബാറ്ററി പാക്കും ലഭിക്കുന്നു.\nഏഥര് എനര്‍ജിയുടെ അഭിപ്രായത്തില്, ഏഥര് 450 പ്ലസ് ഒറ്റ ചാര്‍ജില് 70 കിലോമീറ്റര് വരെ സഞ്ചരിക്കുമെന്നും അറിയിച്ചു. അനുയോജ്യമായ ഫാസ്റ്റ് ചാര്‍ജര് ഉപയോഗിക്കുമ്പോള് 10 കിലോമീറ്റര് വരെ സഞ്ചരിക്കുന്നതിന് 10 മിനിറ്റ് ചാര്‍ജ് ചെയ്ത മതിയെന്നും കമ്പനി അഭിപ്രായപ്പെട്ടു.\nമറുവശത്ത്, ഏഥര് 450X മോഡലിന്6kW ഇലക്ട്രിക് മോട്ടോര് ഉപയോഗിച്ച് 26 Nm ടോര്‍ക്കും കൂടാതെ വലിയ 2.9 kWh ലിഥിയം അയണ് ബാറ്ററി പാക്കും നല്‍കുന്നു. ഇത് പൂര്‍ണ്ണമായും ചാര്‍ജ്ജ് ചെയ്ത ബാറ്ററി പാക്കില് 80 കിലോമീറ്റര് വരെ സഞ്ചരിക്കാന് റൈഡറിനെ സഹായിക്കുകയും ചെയ്യുന്നു.\nകൂടാതെ ചാര്‍ജിംഗ് സമയവും ഗണ്യമായി കുറവാണെന്ന് കമ്പനി അറിയിച്ചു. 15 കിലോമീറ്റര് ദൂരം സഞ്ചരിക്കാന് വെറും 10 മിനിറ്റ് ചാര്‍ജ് ചെയ്താല് മതിയെന്നും അറിയിച്ചു. ഇതിനുപുറമെ, ആന്‍ഡ്രിയോഡ് അധിഷ്ഠിത ഒഎസ്, 22 ലിറ്റര് അണ്ടര് സീറ്റ് സ്റ്റോറേജ്, ടെലിസ്‌കോപിക് ഫ്രണ്ട് സസ്‌പെന്‍ഷന്, 12 ഇഞ്ച് വീലുകള്, ഗൂഗിള് മാപ്പുകള്, വാട്ടര് റെസിസ്റ്റന്റ്7ഇഞ്ച് ടച്ച്സ്‌ക്രീന് എന്നിവയും വാഗ്ദാനം ചെയ്യുന്നു.\nകോയമ്പത്തൂരിലെ വില വിവരങ്ങള് പരിശോധിച്ചാല് ഏഥര് 450 പ്ലസിന് 1,27,916 രൂപയാണ് വില (FAME II സബ്സിഡി ഉള്‍പ്പെടെ), അതേസമയം ഏഥര് 450X ന് 1,46,926 രൂപയാണ് (FAME II സബ്സിഡി ഉള്‍പ്പെടെ) എക്‌സ്‌ഷോറൂം വില.\nബ്രാന്‍ഡില് നിന്നുള്ള മറ്റ് വാര്‍ത്തകള് പരിശോധിച്ചാല് ഏഥര് എനര്‍ജിയും ബിലൈവും അടുത്തിടെ ഒരു പുതിയ ബിസിനസ് പങ്കാളിത്ത കരാര് ഒപ്പിടുകയും ചെയ്തിരുന്നു. ഇന്ത്യയിലെ വിനോദസഞ്ചാര കേന്ദ്രങ്ങളിലുടനീളം ഇവി ദത്തെടുക്കല് ലക്ഷ്യമിട്ടാണ് ഈ പങ്കാളിത്തമെന്നാണ് റിപ്പോര്‍ട്ട്.\nരണ്ട് കമ്പനികള് തമ്മിലുള്ള ഈ തന്ത്രപരമായ ബിസിനസ്സ് സഖ്യത്തിന്റെ ഭാഗമായി, ഇന്ത്യയിലെ പ്രമുഖ ടൂറിസ്റ്റ് കേന്ദ്രങ്ങളായ ഗോവ, കൂര്‍ഗ്, ഹിമാചല് പ്രദേശ്, ഗുജറാത്ത്, രാജസ്ഥാന്, തമിഴ്‌നാട് എന്നിവിടങ്ങളില് ഒന്നിലധികം ചാര്‍ജിംഗ് സ്റ്റേഷനുകള് സ്ഥാപിക്കാന് ഇരു കമ്പനികളും ഒരുമിച്ച് പ്രവര്‍ത്തിക്കും.\nഈ കരാര് കൂടുതല് വിപുലീകരിക്കുന്നതുവഴി ഉപഭോക്താക്കള്‍ക്ക് നേരിട്ടുള്ള ഏഥര് അനുഭവം വാഗ്ദാനം ചെയ്യുകയും ഒന്നിലധികം ഇവി ബ്രാന്‍ഡുകള് ലഭ്യമായ ബിലൈവ് ഇവി സ്റ്റോര് വഴി ഏഥര് ഇലക്ട്രിക് സ്‌കൂട്ടറുകള് ബുക്ക് ചെയ്യാന് ഉപഭോക്താക്കളെ സഹായിക്കുകയും ചെയ്യുന്നു.\nഗ്രൗണ്ട്-ലെവല് അടിസ്ഥാനത്തില് ഈ സഖ്യം ആരംഭിക്കുന്നതിന്റെ ഭാഗമായി, ഓഗസ്റ്റ് മാസം അവസാനത്തോടെ ഏഥര് എനര്‍ജിക്ക് വേണ്ടി ഗോവയില് അഞ്ച് ചാര്‍ജിംഗ് സ്റ്റേഷനുകള് ബിലൈവ് സ്ഥാപിക്കുമെന്നും വ്യക്തമാക്കിയിട്ടുണ്ട്. കൂടാതെ ഈ ചാര്‍ജിംഗ് സ്റ്റേഷനുകള്‍ക്ക് 'BLive EV Zones' എന്ന് പേരിടും.\nഗോവ ലോകമെമ്പാടുമുള്ള ഏറ്റവും പ്രശസ്തമായ വിനോദസഞ്ചാര കേന്ദ്രങ്ങളിലൊന്നായതിനാല്, ഈ വര്‍ഷം അവസാനത്തോടെ ടൂറിസ്റ്റ് സംസ്ഥാനത്തുടനീളം 15 ചാര്‍ജിംഗ് സ്റ്റേഷനുകള് കൂടി സ്ഥാപിച്ച് സഖ്യം ഗോവയില് തങ്ങളുടെ സാന്നിധ്യം കൂടുതല് ശക്തിപ്പെടുത്തുമെന്നും റിപ്പോര്‍ട്ടില് വ്യക്തമാക്കുന്നു.\nഏഥര് എനര്‍ജിയും ബിലൈവും തമ്മിലുള്ള സഖ്യത്തിന് ശക്തി പകരുന്നത് ഗോവ ടൂറിസം ആന്‍ഡ് ഡെവലപ്‌മെന്റ് കോര്‍പ്പറേഷന്റെ (GTDC) പിന്തുണയാണ്. ബിലൈവ് ഇതിനകം ഗോവ ടൂറിസം ആന്‍ഡ് ഡെവലപ്മെന്റ് കോര്‍പ്പറേഷന്റെ ഔദ്യോഗിക ഇവി ടൂറിസം പങ്കാളിയായതിനാല് ഇത് സാധ്യമാക്കി, അതിനാല് സംസ്ഥാനത്ത് ഇവി ദത്തെടുക്കല് ത്വരിതപ്പെടുത്തുന്നതിന് ഈ സഖ്യത്തിന് ഗോവ സര്‍ക്കാരിന്റെ തുടര്‍ച്ചയായ പിന്തുണ ലഭിക്കുമെന്നും അറിയിച്ചിട്ടുണ്ട്.\nAther energy opens new biggest retail showroom in coimbatore price models list here


Modi's Speech in Ladakh: 'നിങ്ങളുടെ കൈകളിൽ രാജ്യം സുരക്ഷിതം': ലഡാഖിലെ സൈനികരോട് മോദി - your courage is higher than the heights where you are posted today; pm narendra modi addresses soldiers in nimu, ladakh | Samayam Malayalam\nyour courage is higher than the heights where you are posted today; pm narendra modi addresses soldiers in nimu, ladakh\n'നിങ്ങളുടെ കൈകളിൽ രാജ്യം സുരക്ഷിതം': ലഡാഖിലെ സൈനികരോട് മോദി\nMary T | Samayam Malayalam | Updated: 03 Jul 2020, 02:28:00 PM\nനരേന്ദ്ര മോദി ലഡാഖില്\nലഡാഖ്: ജവാന്മാരുടെ കൈകളില് രാജ്യം സുരക്ഷിതമെന്ന് പ്രധാനമന്ത്രി നരേന്ദ്ര മോദി. സൈനികരുടെ ധൈര്യം മലനിരകളേക്കാള് ഉയര്‍ന്നതെന്ന് മോദി പറഞ്ഞു. പ്രധാനമന്ത്രി ഇന്ന് രാവിലെയാണ് അപ്രതീക്ഷിതമായി ലഡാഖിലേയ്ക്ക് പോയത്.\n'സൈനികരുടെ ധൈര്യവും വീര്യവും ഇന്ത്യയുടെ ശക്തിയെ കുറിച്ച് ലോകത്തിനു ഒരു സന്ദേശം നല്‍കി. ഇന്ത്യയുടെ ശത്രുക്കള് നിങ്ങളുടെ തീയും ക്രോധവും കണ്ടു', മോദി പറഞ്ഞു.\nസംയുക്ത സേനാ മേധാവി വിപിന് റാവത്തിനൊപ്പമാണ് പ്രധാനമന്ത്രിയുടെ ലഡാഖ് യാത്ര. ചൈനയുമായി അതിര്‍ത്തി സംഘര്‍ഷവുമായി ബന്ധപ്പെട്ട ചര്‍ച്ചകള് പുരോഗമിക്കവെ തീര്‍ത്തും അപ്രതീക്ഷിതമായാണ് ലഡാഖ് യാത്ര.\nബെംഗളൂരു കലാപം: അക്രമം നിര്‍ത്താൻ അഭ്യര്‍ഥിച്ച് എംഎൽഎമാ...\nഉടമയുടെ വിയോഗം താങ്ങാനായില്ല; വളര്‍ത്തുനായ നാലാം നിലയില് നിന്നും ചാടി മരിച്ചു ആര്‍ട്ടിക്കിള് ഷോ\nനരേന്ദ്ര മോദി ലഡാഖില് narendra modi in ladakh Narendra Modi Modi's Speech in Ladakh Modi Visit in Ladakh\nWeb Title : your courage is higher than the heights where you are posted today; pm narendra modi addresses soldiers in nimu, ladakh\nആറ്റിങ്ങലിൽ ദേശീയപാത വെട്ടിമുറിച്ചു; കരാറിൽ വിവാദം


രാജ്യത്ത് കൊറോണ സാമൂഹിക വ്യാപനം ഉണ്ടായിട്ടില്ലെന്ന് ഐസിഎംആര് ; കുടകിലും കോവിഡ് സ്ഥിരീകരിച്ചു, നിരോധ - Samakalika Malayalam\nകുടകിലും കോവിഡ് സ്ഥിരീകരിച്ചു, നിരോധനാജ്ഞ; രാജ്യത്ത് കൊറോണ സാമൂഹിക വ്യാപനം ഉണ്ടായിട്ടില്ലെന്ന് ഐസിഎംആര്\nBy സമകാലിക മലയാളം ഡെസ്‌ക് | Published: 19th March 2020 01:05 PM |\nLast Updated: 19th March 2020 01:06 PM | A+A A- |\nന്യൂഡല്‍ഹി : കോവിഡ് വൈറസ് ബാധിതരുടെ എണ്ണം ഇന്ത്യയിലും വര്‍ധിക്കുകയാണ്. രാജ്യത്ത് ഇതുവരെയായി 170 ഓളം പേര്‍ക്കാണ് കോവിഡ് സ്ഥിരീകരിച്ചത്. കര്‍ണാടകയിലെ കുടകിലാണ് പുതുതായി രോഗം സ്ഥിരീകരിച്ചത്. ഇതേത്തുടര്‍ന്ന് കുടകില് നിരോധനാജ്ഞ പ്രഖ്യാപിച്ചു. ഇതോടെ കര്‍ണാടകയില് കൊറോണ ബാധിതരുടെ എണ്ണം 15 ആയി. ഉത്തര്‍പ്രദേശിലെ നോയിഡയില് ഒരാള്‍ക്ക് കൂടി കോവിഡ് സ്ഥിരീകരിച്ചു. എച്ച്‌സിഎല് ജീവനക്കാരനാണ് രോഗം സ്ഥിരീകരിച്ചത്.\nഅതേസമയം കോവിഡ് ഭീതിക്കിടെ ആശ്വാസ വാര്‍ത്തകളും പുറത്തുവന്നു. രാജ്യത്ത് കൊറോണ സാമൂഹിക വ്യാപനം ഉണ്ടായിട്ടില്ലെന്ന് ഐസിഎംആര് അറിയിച്ചു. കോവിഡ-19 സമൂഹവ്യാപനം തടയാനുള്ള പരിശ്രമങ്ങളുടെ ഭാഗമായി 826 സാംപിളുകള് പരിശോധിച്ചെന്നും ഒന്നും പോസിറ്റീവ് ആയിട്ടില്ലെന്നും ഐസിഎംആര് വാര്‍ത്താ ഏജന്‍സിയായ എഎന്‍ഐയോടു പറഞ്ഞു. പലയിടങ്ങളില്‍നിന്നായി ക്രമമല്ലാത്ത രീതിയിലാണ് സാംപിളുകള് ശേഖരിച്ചത്.\nമഹാരാഷ്ട്രയില് രണ്ടുപേര്‍ക്കും ആന്ധ്ര, ചണ്ഡീഗഡ് എന്നിവിടങ്ങളില് ഓരോരുത്തര്‍ക്കുമാണ് കോവിഡ് സ്ഥിരീകരിച്ചത്. കോവിഡ് സ്ഥിരീകരിച്ചവരില് 25 പേര് വിദേശികളാണ്. മഹാരാഷ്ട്രയില് മുംബൈയിലും ഉല്ലാസ് നഗറിലുമുള്ള സ്ത്രീകള്‍ക്കാണ് കൊറോണ സ്ഥിരീകരിച്ചത്. വിദേശത്തു നിന്നും എത്തിയവരാണ് ഇരുവരും. മുംബൈയില് കോവിഡ് കണ്ടെത്തിയ 22 കാരി ബ്രിട്ടനില് നിന്നും എത്തിയതാണ്. ഉല്ലാസ് നഗറില് നിന്നുള്ള 49 കാരി ദുബായില് നിന്നാണ് വന്നത്. ഇതോടെ സംസ്ഥാനത്ത് രോഗബാധിതരുടെ എണ്ണം 47 ആയി. ആളുകള് കൂട്ടംകൂടുന്നത് ഒഴിവാക്കണമെന്ന് കേന്ദ്ര ആരോഗ്യമന്ത്രാലയം ആവശ്യപ്പെട്ടു.\nനിരോധനാജ്ഞ കൊറോണ കോവിഡ് ഐസിഎംആര് സാമൂഹിക വ്യാപനം


Kerala State Film Awards 2021 Winners: 'ഇവര് നാഞ്ചിയമ്മയെ അപമാനിക്കുകയാണ്' - nanjiyamma kerala state film awards 2021 women transgender | Samayam Malayalam\n'ഇവര് നാഞ്ചിയമ്മയെ അപമാനിക്കുകയാണ്'\nAuthored by Abhijith VM | Samayam Malayalam | Updated: Oct 18, 2021, 10:30 AM\nവനിതകള്‍ക്കും ട്രാൻസ്ജെണ്ടറുകള്‍ക്കും ഒരു പ്രത്യേക പുരസ്‍കാരം. കേരള ചലച്ചിത്ര അക്കാദമിയുടെത് ഒരു വെള്ളപൂശലാണ്. പൊളിറ്റിക്കലി ശരിയാണെന്ന് മേനിനടിക്കാനുള്ള ഒരു കാട്ടിക്കൂട്ടല്. അതിന് അവര് നാഞ്ചിയമ്മയെ ആയുധമാക്കുകയാണ്. അവര് പ്രതികരിക്കില്ല എന്നതാണ് ഈ അശ്ലീല അവാര്‍ഡ് ദാനത്തിന്‍റെ ജാമ്യം\nനാഞ്ചിയമ്മ, 'കളക്കാത്ത സന്ദനമേറം' റെക്കോഡിങ്ങിനിടയ്ക്ക്. - Screengrab/Youtube/Manorama Music\nയു.എസ് കൊമേഡിയൻ ക്രിസ് റോക്ക് 2016ലെ ഓസ്കര് പുരസ്‍കാര വേദിയില് പറഞ്ഞ തമാശകളില് ഒന്ന് പുരസ്‍കാരങ്ങളുടെ രാഷ്ട്രീയത്തെക്കുറിച്ചായിരുന്നു. അതിന് ഒരു പശ്ചാത്തലം കൂടെയുണ്ടായിരുന്നു.\n2016ലെ അക്കാദമി പുരസ്‍കാരങ്ങളില് അഭിനയവുമായി ബന്ധപ്പെട്ട 20 നോമിനേഷനുകളും വെളുത്ത വര്‍ഗ്ഗക്കാരായ സിനിമ പ്രവര്‍ത്തകര്‍ക്കായിരുന്നു. ഏറ്റവും ശ്രദ്ധിക്കപ്പെടുന്ന നാല് പുരസ്‍കാരങ്ങള് - മികച്ച നടൻ, നടി, സഹനടൻ, സഹനടി - ഏറ്റുവാങ്ങി ആഘോഷിക്കുന്ന ലിയൊനാര്‍ഡോ ഡികാപ്രിയോ, ബ്രീ ലാര്‍സൻ, മാര്‍ക് റൈലൻസ്, അലിസീയ വികാൻഡര് എന്നിവരുടെ ചിത്രത്തില് കറുപ്പുള്ളത് രണ്ട് നടന്മാരും ധരിച്ചിരിക്കുന്ന സ്യൂട്ടുകളില് മാത്രമാണ്.\nവെളുത്ത വര്‍ഗ്ഗക്കാരായ നടീനടന്മാര്‍ക്ക് മാത്രം നാമനിര്‍ദേശം ലഭിക്കുന്ന സാഹചര്യം 2016ല് സംഭവിച്ചത് തൊട്ടു മുൻപുള്ള വര്‍ഷത്തിന്‍റെ തുടര്‍ച്ച തന്നെയായിരുന്നു. സ്വാഭാവികമായും സോഷ്യല് മീഡിയയിലും ഹോളിവുഡിലും പ്രതിഷേധം ഇരമ്പി.\nഓസ്കര്‍സ് സോ വൈറ്റ് (വെളുത്തവരുടെ ഓസ്കര്) എന്ന ഹാഷ്‍ടാഗ് സോഷ്യല് മീഡിയയില് വൈറലായി. ഈ ബഹളത്തിനിടയ്ക്കാണ് കറുത്തവര്‍ഗ്ഗക്കാരനായ ക്രിസ് റോക്ക് ഓസ്കര് ഹോസ്റ്റ് ആയി തെരഞ്ഞെടുക്കപ്പെട്ടത്.\nകറുത്തവര്‍ഗ്ഗക്കാരെ മനപൂര്‍വം തഴയുന്ന അവാര്‍ഡ് നിശയ്ക്ക് ക്രിസ് റോക്ക് പങ്കെടുക്കരുത് എന്നതായിരുന്നു വളരെയധികം പേര് ആവശ്യപ്പെട്ടത്. പക്ഷേ, അയാള് അത് ചെയ്തില്ലെന്ന് മാത്രമല്ല വിഷയം അഭിമുഖീകരിക്കാന് തീരുമാനിക്കുകയും ചെയ്‍തു.\nഓസ്കറിലെ ഏറ്റവും പ്രധാനപ്പെട്ട ഘടകമാണ് ഹോസ്റ്റ്. അധ്യക്ഷനും സെക്രട്ടറിയും ഖജാൻജിയും ബ്ലോക്ക് പഞ്ചായത്ത് പ്രസിഡന്‍റും ഒന്നും ഊഴമായി വന്ന് പ്രസംഗം നടത്തി വെറുപ്പിക്കാത്ത പാശ്ചാത്യപരിപാടികളില് ഹോസ്റ്റ് (ആതിഥേയന്) ആണ് വേദിയിലുണ്ടാകുന്ന ഏക വ്യക്തി. അയാള് മിക്കപ്പോഴും ഒരു കൊമേഡിയന് ആയിരിക്കും. 20 -30 മിനിറ്റ് ദൈര്‍ഘ്യമുള്ള ഒരു പ്രസംഗം അയാള് നടത്തും. ഇതാണ് മൊണോലോഗ് (Monologue). തമാശകളായിരിക്കും മൊണോലോഗിന്‍റെ സവിശേഷത. ഇതിന് ശേഷമാണ് അവാര്‍ഡ് വിതരണം നടക്കുക.\nഇനി ക്രിസ് റോക്ക് പറഞ്ഞ തമാശയിലേക്ക്: "നിങ്ങള്‍ക്ക് എല്ലാ വര്‍ഷവും കറുത്ത വര്‍ഗ്ഗക്കാരെ നാമനിര്‍ദേശം ചെയ്യണമെങ്കില്, നിങ്ങള് കറുത്ത വര്‍ഗ്ഗക്കാര്‍ക്ക് പ്രത്യേകം അവാര്‍ഡ് കാറ്റഗറി ഉണ്ടാക്കണം. നിങ്ങള് ഇപ്പോഴും അത് ചെയ്യുന്നുണ്ട്, ആലോചിച്ചൂ നോക്കൂ, അഭിനയത്തില് നമുക്ക് ആൺ, പെൺ എന്നിങ്ങനെ രണ്ട് വിഭാഗം അവാര്‍ഡ് ഉണ്ട്. ഇതിലെന്തെങ്കിലും കാര്യമുണ്ടോ. ഇത് ട്രാക്ക് ആൻഡ് ഫീൽ‍ഡ് അല്ല. ലിംഗഭേദം കാണിച്ച് സ്ത്രീകളെയും പുരുഷന്മാരെയും അഭിനയത്തില് വേര്‍തിരിക്കേണ്ടതുണ്ടോ. നടൻ റോബര്‍ട്ട് ഡെ നീറോ പറയുകയാണ്, ഞാൻ എന്‍റെ അഭിനയം കുറച്ച് ഒന്ന് പതുക്കെയാക്കാം, നടി മെറില് സ്ട്രീപ് ഒപ്പം എത്തട്ടെ. ഇല്ല ആരും അത് പറയില്ല. അതാണ് ഞാൻ പറഞ്ഞത്, കറുത്തവര്‍ഗ്ഗക്കാര്‍ക്ക് പ്രത്യേകം അവാര്‍ഡ് കൊടുക്കുകയാണ് നിങ്ങളുടെ ലക്ഷ്യമെങ്കില് നിങ്ങള് ഒരു അവാര്‍ഡ് കാറ്റഗറി ഉണ്ടാക്കൂ -- ഉദാഹരണം മികച്ച കറുത്ത വര്‍ഗ്ഗക്കാരൻ സുഹൃത്ത്."\nതമാശകള്‍ക്ക് ശേഷം ക്രിസ് റോക്ക് നയം വ്യക്തമാക്കുന്നുണ്ട്. കറുത്തവര്‍ഗ്ഗക്കാര്‍ക്ക് വേണ്ടത് അവസരമാണ്. വെളുത്ത വര്‍ഗ്ഗക്കാരായ നടന്മാര്‍ക്ക് കിട്ടുന്ന അതേ എണ്ണം അവസരങ്ങള് കറുത്തവര്‍ക്കും ലഭിക്കുക. അത് മാത്രം മതി. അത് മാത്രമാണ് പ്രതിവിധി.\nവെളുത്തവരായ പ്രൊഡ്യൂസര്‍മാരും സംവിധായകരും സ്റ്റുഡിയോ നടത്തിപ്പുകാരും ഭരിക്കുകയും നാമനിര്‍ദേശം ചെയ്യുകയും ചെയ്യുന്ന ഒരു അവാര്‍ഡ് ഷോയില് കറുത്തവര്‍ക്ക് പ്രാതിനിധ്യം കിട്ടുന്നില്ല എന്നത് വനരോദനം ആണെന്നായിരുന്നു ക്രിസ് റോക്ക് അന്ന് പറഞ്ഞുവെച്ചത്.\nഇതേ ആശയം കറുത്ത വര്‍ഗ്ഗക്കാരിയായ വിഖ്യാത ഹോളിവുഡ് നടി, വയോള ഡേവിസ് 2015ല് പറഞ്ഞിരുന്നു. 2015ലെ യു.എസ് ടെലിവിഷന് അവാര്‍ഡ് വേദിയായ എമ്മി അവാര്‍ഡ്‍സില് മികച്ച നടിക്കുള്ള പുരസ്‍കാരം നേടി വയോള ഡേവിസ് പറഞ്ഞു.\n"കറുത്തവര്‍ഗ്ഗക്കാരായ നടിമാര് അഭിനയത്തില് നേരിടുന്ന ഒരേയൊരു വിവേചനം, അത് ആരില് നിന്നും ആയിക്കോട്ടെ, അവസരം ഇല്ലായ്‍മയാണ്. കിട്ടാത്ത വേഷങ്ങള്‍ക്ക് എങ്ങനെ കറുത്ത നടിമാര് എമ്മി പുരസ്‍കാരം വാങ്ങും?"\n2020 കേരള സംസ്ഥാന ചലച്ചിത്ര അവാര്‍ഡ് പ്രഖ്യാപിച്ചത് 2021 ഒക്ടോബര് പത്തിനാണ്. സ്ത്രീ, ട്രാൻസ്‍ജെണ്ടര് വിഭാഗങ്ങള്‍ക്കുള്ള പ്രത്യേക അവാര്‍ഡ് എന്ന ഒരു പുരസ്‍കാരവും ഇത്തവണ ചലച്ചിത്ര അക്കാദമി ഏര്‍പ്പെടുത്തി. അയ്യപ്പനും കോശിയും എന്ന സിനിമയില് പാടിയ നാഞ്ചിയമ്മയ്ക്ക് ആണ് പുരസ്‍കാരം.\nകോളേജ് യൂത്ത്ഫെസ്റ്റിവൽ കാലത്തെ മൈക്ക് അനൗണ്‍സ്‍മെന്‍റുപോലെ ഒരു നീണ്ടവരിയാണ് 50,000 രൂപയും പ്രശസ്തിപത്രവും അടങ്ങുന്ന പുരസ്‍കാരത്തിന് അടിക്കുറിപ്പ്. അതിങ്ങനെ പോകുന്നു.\n"ഗോത്രസംസ്‍കൃതിയുടെ തനിമയും ജൈവികതയും അനുഭവിപ്പിക്കുന്ന കളക്കാത്ത സന്ദനമേറം എന്ന ഗാനത്തിലൂടെ ഒരു നഷ്ടകാലത്തിന്‍റെ ഓര്‍മ്മകളെ തുയിലുയര്‍ത്തിയ മാധുര്യമാര്‍ന്ന ആലാപന മികവിന്"\nഈ ലേഖനം എഴുതുമ്പോൾ യൂട്യൂബില് 'കളക്കാത്ത സന്ദനമേറം' എന്ന പാട്ടിന് ഇതുവരെ 3.8 കോടി കാഴ്ച്ചക്കാരുണ്ട്. അട്ടപ്പാടിയിലെ ആസാദ് കലാസംഘം എന്ന സംഗീത, സാംസ്‍കാരിക സംഘത്തിലെ പാട്ടുകാരിയായ നാഞ്ചിയമ്മ ആദ്യമായല്ല പാട്ടുപാടുന്നത്.\nകേരള ചലച്ചിത്ര അക്കാദമി പക്ഷേ, അവാര്‍ഡ് കൊടുത്തപ്പോള് നാഞ്ചിയമ്മയ്ക്ക് അതിന് നാമനിര്‍ദേശം ലഭിക്കാന് കാര്യമായൊന്നും ചെയ്യേണ്ടിവന്നില്ല. ഒരു സ്ത്രീ ആയിരിക്കുക എന്നത് മാത്രമായിരുന്നു അവരുടെ ക്വാളിഫിക്കേഷൻ. ട്രാൻസ്ജെണ്ടറുകളെ മുഖ്യധാര സിനിമകളില് ഒരിടത്തും നിങ്ങള് കാണാത്തത് കൊണ്ട് ഈ കാറ്റഗറിയില് മത്സരമുണ്ടായിരുന്നോ എന്ന് ചിന്തിക്കുകയേ വേണ്ട. ഇനി, മലയാളത്തിലെ സിനിമയിലെ നായികമാരുടെയും നായകന്മാരുടെയും ജാതി നിങ്ങള് അന്വേഷിക്കുകയേ ചെയ്യരുത്. അരുതാത്ത, അലിഖിതമായ പല ചോദ്യങ്ങളിലേക്കും വഴികളിലേക്കും ചെന്ന് പെടരുത്.\nഎല്ലാ അര്‍ഥത്തിലും നാഞ്ചിയമ്മയെ ആക്ഷേപിക്കുകയാണ് ഈ പുരസ്‍കാരം. പൊളിറ്റിക്കല് ആയി ശരിയാകാന് വേണ്ടി സ്ത്രീകള്, ട്രാൻസ്ജെണ്ടര് എന്നിങ്ങനെ പോകുന്ന വഴിക്ക് ഓരോ കോളവും ടിക്ക് ഇട്ട് പോകാനുള്ള കപടപുരോഗമന ത്വരയാണ് ഇതില് പ്രകടമാകുന്നത്.\nഅവസരങ്ങളെക്കുറിച്ചോ ന്യായമായ പ്രാതിനിധ്യത്തെക്കുറിച്ചോ ബോധമുള്ളവരാകാതെ ബ്രാക്കറ്റുകളില് ആളുകളെ പ്രവേശിപ്പിക്കുകയും അവരെ എല്ലാക്കാലത്തും അകലത്തില് നിര്‍ത്തുകയും ചെയ്യാനുള്ള പ്രിവിലേജാണ് ഇതിന് പിന്നില്. നാഞ്ചിയമ്മയെ പിന്നണി ഗായികയുടെ മത്സരത്തില് പരിഗണിച്ചിരുന്നോ. അതിനുള്ള കഴിവ് അവരുടെ പാട്ടിനില്ലായിരുന്നു എന്ന അഭിപ്രായം ജൂറിക്ക് ഉണ്ടോ?\nനാളെ 70 വയസ്സിന് മുകളില് പ്രായമുള്ള നടന്മാര്‍ക്ക് പ്രത്യേകം പുരസ്‍കാരം ഏര്‍പ്പെടുത്തി അത് മമ്മൂട്ടിക്ക് നല്‍കാന് ജൂറി സന്മനസ് കാണിക്കുമോ? അതിനെക്കുറിച്ച് ചിന്തിക്കാന് പോലുമുള്ള ധൈര്യം ജൂറിക്ക് ഇല്ലാതെ വരുന്നത് മമ്മൂട്ടി, നാഞ്ചിയമ്മയല്ലെന്ന വ്യക്തമായ ബോധ്യമാണ്.\nഇതേ ബോധ്യമാണ് 60 പിന്നിട്ട നായകന്മാരുടെ നടിമാര് 30ന് താഴെ മാത്രം പ്രായമുള്ളവരാകണമെന്നും തൊലിവെളുപ്പുള്ളവര് മാത്രമാണ് സിനിമാ നടന് ആകാന് യോഗ്യനെന്നുമുള്ള അലിഖിതമായ ആചാരങ്ങള്‍ക്ക് പിന്നില്. മോഹന്‍ലാലിന് മികച്ച നടനുള്ള അവാര്‍ഡ് കൊടുക്കുമ്പോള് മമ്മൂട്ടിയുടെ സാന്നിധ്യം ഉറപ്പിക്കാന് 'ഐക്കൺ ഓഫ് ദി ഇയര്' പുരസ്‍കാരം കൊടുക്കുന്ന മലയാളം ടിവി ചാനല് അവാര്‍ഡുകളുടെ മനശാസ്ത്രവും ഇത് തന്നെയാണ്.\nനാഞ്ചിയമ്മ അപമാനിക്കപ്പെട്ട ഒരു അവസരംകൂടെ ഓര്‍മ്മപ്പെടുത്താം. അയ്യപ്പനും കോശിയും സംവിധായകന് സച്ചി അന്തരിച്ചത് 2020 ജൂണിലാണ്. സച്ചിയുടെ സ്‍മരണയ്ക്ക് മാതൃഭൂമി ന്യൂസ് ചാനല് നടത്തിയ ഒരു പ്രൈംടൈം ചര്‍ച്ചയില് നാഞ്ചിയമ്മയും പങ്കെടുത്തിരുന്നു.\nസച്ചിയുടെ മരണത്തില് വേദനിച്ച് ചാനല് ചര്‍ച്ചയില് പങ്കെടുത്ത അവരോട് അവതാരകന് പറയുന്നു.\n"ആ പാട്ട് സ്വന്തം ശബ്‍ദത്തില് ഇങ്ങനെ പലതവണ പാടി നടന്നിട്ടുള്ളതാണ്. പക്ഷേ, സിനിമയില് കേട്ടപ്പോള്... എന്താണ് നഞ്ചമ്മയ്‍ക്ക് ഇപ്പോള് പറയുവാനുള്ളത്. ആ പാട്ട് ഒരിക്കല്‍ക്കൂടി പാടാമോ?"\nപശ്ചാത്തലത്തില് നഞ്ചമ്മയുടെ പാട്ട് ചാനല് പ്ലേ ചെയ്യുന്നു. പാനലിസ്റ്റുകള് നിശബ്‍ദരായിരിക്കുന്നു. നാഞ്ചിയമ്മ, വിഷമിക്കുന്ന മുഖത്തോടെ അടുത്തിരിക്കുന്ന പഴനിസ്വാമിയെ നോക്കുന്നു.\nസംവിധായകന് രഞ്ജിത് ഉടനെ ഇടപെടുന്നു.\n"അവരെ ബുദ്ധിമുട്ടിക്കണോ, മഞ്ജുഷ്?"\n"വേണ്ട, അല്ലേ... ശരി, ശ്രീ രഞ്ജിത് പറഞ്ഞത് ഞാന് മാനിക്കുകയാണ്" -- മഞ്ജുഷ് മറുപടി പറയുന്നു.\n"വേണ്ട" - ശബ്ദം കനപ്പിച്ച് രഞ്ജിത് തുടരുന്നു "വേണ്ട, ആ പാവം എത്രമാത്രം വേദനിക്കുന്നുണ്ട് എന്നത് എനിക്കും സാമാന്യബോധമുള്ള ആള്‍ക്കാര്‍ക്കും മനസിലാകും"\n"വേദനിക്കുന്ന സമയത്ത് പാടുന്ന ഒരു പാട്ടുകൂടിയാണല്ലോ അത്, അതാണ് ഞാന് അങ്ങനയൊരു തീരുമാനം പറഞ്ഞത്" -- മഞ്ജുഷ് വീണ്ടും പറയുന്നു.\nനാഞ്ചിയമ്മല്ലായിരുന്നു ആ കസേരയില് എങ്കില് ഒരിക്കലും ചോദിക്കാന് ധൈര്യപ്പെടാത്ത ഒരു ചോദ്യമാണ് മാതൃഭൂമി അവതാരകന് ചോദിച്ചത്. ഇത് പ്രിവിലേജിന്‍റെയും വിവേകത്തിന്‍റെയും സാമാന്യമര്യാദയുടെയുമെല്ലാം ആഴംകൂടെ കാണിച്ചു തന്നു.\nആളുകളുടെ വൈകാരികമായ നിമിഷങ്ങള് പബ്ലിക് ടെലിവിഷനില് വിറ്റുകാശാക്കുന്നതിന് അവരുടെ പ്രിവിലേജ് വലിയൊരു ഭാഗമാണെന്ന് ഇത് ഓര്‍മ്മിപ്പിക്കുന്നു. നാഞ്ചിയമ്മ പാവപ്പെട്ട, അധികാരമില്ലാത്ത ഒരു സ്ത്രീയാണ്. നിര്‍ബന്ധിച്ചിരുന്നെങ്കില് അവര് ആ പാട്ടുപാടുമായിരുന്നു. ആ അജണ്ടയില് നിന്ന് അവരെ രക്ഷിച്ചത് സംവിധായകന് രഞ്ജിത് ആണ്.\nഅഞ്ച് പേരെയെടുത്താല് അതിലൊരു വനിത സംവിധായകയും, സ്ക്രീൻ റൈറ്ററും, പ്രൊഡ്യൂസറും, സംഗീത സംവിധായികയും പോലും ഇല്ലാത്ത ഒരു ഭാഷാ സിനിമ വ്യവസായത്തില്, നടിക്ക് 30 വയസ് കഴിഞ്ഞാല് അവര് ഫീൽഡിൽ നിന്ന് പുറത്തുപോകുന്ന ഒരു സംവിധാനത്തില് അവസരങ്ങള്‍ക്ക് യാതൊരു മൂല്യവും കൽപ്പിക്കാതെ തളികയില് വെച്ചുനീട്ടുന്നത് കൈപ്പറ്റിപ്പോകുന്നവരാക്കി സ്ത്രീകളെ മാറ്റുന്ന ഈ പുരസ്കാര സമിതി എന്ത് സന്ദേശമാണ് നല്‍കുന്നത്.\nനിങ്ങളുടെ പുരസ്‍കാരം നാഞ്ചിയമ്മ വാങ്ങും, അവര് സന്തോഷിക്കും. അവര് ഈ പുകിലുകളെക്കുറിച്ചൊന്നും ചിന്തിക്കില്ല. പക്ഷേ, നിങ്ങളുടെ മനസാക്ഷി നിങ്ങളോട് തന്നെ ചോദിച്ചുകൊണ്ടിരിക്കണം, നിങ്ങളീ അശ്ലീലം എത്രനാള് തുടരുമെന്ന്.\n(അഭിജിത്ത് വി.എം, സമയം മലയാളം സീനിയര് ഡിജിറ്റൽ കണ്ടന്‍റ് പ്രൊഡ്യുസര്. അഭിപ്രായങ്ങള് വ്യക്തിപരം. പ്രതികരണങ്ങള് എഴുതാം - abhijith.vm@timesinternet.in)


ചിന്താപ്രക്ഷേപണം എങ്ങനെ രോഗനിർണയം നടത്തുകയും നേരിടുകയും ചെയ്യാം\nഎന്താണ് ചിന്ത പ്രക്ഷേപണം?\nചിന്താ സംപ്രേക്ഷണം എന്നത് രോഗിയുടെ മനസ്സിൽ ചിന്തിക്കുന്നതെന്തും കേൾക്കാൻ കഴിയുമെന്ന് വിശ്വസിക്കുന്ന ഒരു മാനസികാവസ്ഥയാണ്. അവരുടെ ചിന്തകൾ ടെലിവിഷനിലൂടെയോ ഇന്റർനെറ്റിലൂടെയോ സോഷ്യൽ മീഡിയയിൽ പ്രക്ഷേപണം ചെയ്യാമെന്നും അവർ നിഗമനം ചെയ്‌തേക്കാം. സ്കീസോഫ്രീനിയയും ബൈപോളാർ ഡിസോർഡറും ഉള്ള രോഗികളിൽ ചിന്ത പ്രക്ഷേപണം സാധാരണമാണ്. ടെലിവിഷൻ, റേഡിയോ, ഇൻറർനെറ്റ് തുടങ്ങിയ മാധ്യമങ്ങളിൽ നിന്ന് അവർ സ്വയം അകന്നുപോവുന്ന തരത്തിൽ ഈ അനുഭവം അസ്വസ്ഥമാണ്. തങ്ങൾ പൊതുസ്ഥലത്ത് എന്ത് ചിന്തിച്ചാലും അത് കേൾക്കുന്നു എന്ന വ്യാമോഹം ചിന്താ സംപ്രേക്ഷണമുള്ള ആളുകൾക്ക് ഉണ്ടാകും . അവർ ഒരു കോഫി ഷോപ്പിലായിരിക്കാം, അവരുടെ അരികിൽ ഇരിക്കുന്ന ഒരാളെക്കുറിച്ച് എന്തെങ്കിലും ചിന്തിക്കുന്നുണ്ടാകാം. എന്നാൽ മനുഷ്യൻ എല്ലാം കേൾക്കുന്നുണ്ടെന്ന് അവർ വിചാരിക്കും. ചിന്ത പ്രക്ഷേപണം ചെയ്യുന്ന വ്യക്തി പരിഭ്രാന്തരാകുകയും യഥാർത്ഥ ജീവിതത്തിൽ ചിന്താ സംപ്രേക്ഷണം നടക്കുന്നുണ്ടെന്ന് എല്ലായ്‌പ്പോഴും വിശ്വസിച്ച് നാണംകെട്ടും ഭയപ്പെട്ടും കോഫി ഷോപ്പിൽ നിന്ന് പുറത്തുപോകും. ചിന്താ പ്രക്ഷേപണത്തിന്റെ രോഗികളുടെ പ്രശ്നം, രോഗലക്ഷണങ്ങളെക്കുറിച്ച് അറിയാതെ അവർക്ക് വർഷങ്ങളോളം പോകാം എന്നതാണ്. കുടുംബാംഗങ്ങളും സുഹൃത്തുക്കളും പോലും രോഗലക്ഷണങ്ങൾ ശ്രദ്ധിക്കുന്നതിൽ പരാജയപ്പെടുന്നു\nചിന്താ പ്രക്ഷേപണത്തിന്റെ കാരണങ്ങൾ\nസ്കീസോഫ്രീനിയ അല്ലെങ്കിൽ ബൈപോളാർ ഡിസോർഡർ മൂലമുണ്ടാകുന്ന ഒരു മാനസിക അവസ്ഥയാണ് ചിന്ത പ്രക്ഷേപണം.\nസ്കീസോഫ്രീനിയ എന്നത് ഒരു വ്യക്തിയുടെ ചിന്താ പ്രക്രിയ, പെരുമാറ്റം, വികാരങ്ങൾ എന്നിവയെ മാറ്റാൻ കഴിയുന്ന ഒരു മാനസിക വൈകല്യമാണ്. സ്കീസോഫ്രീനിയ രോഗികൾക്ക് യഥാർത്ഥവും അല്ലാത്തതും തമ്മിൽ അപൂർവ്വമായി വേർതിരിച്ചറിയാൻ കഴിയും. സ്കീസോഫ്രീനിയയുടെ ലക്ഷണങ്ങൾ പോസിറ്റീവ് അല്ലെങ്കിൽ നെഗറ്റീവ് ആണ്. പോസിറ്റീവ് ലക്ഷണങ്ങൾ സ്ഥിരമായ തെറ്റായ വിശ്വാസങ്ങളിലേക്കും വ്യാമോഹങ്ങളിലേക്കും നയിച്ചേക്കാം. നെഗറ്റീവ് ലക്ഷണങ്ങൾ തീരുമാനങ്ങൾ എടുക്കുന്നതിൽ വികാരം അല്ലെങ്കിൽ ആശയക്കുഴപ്പം നഷ്ടപ്പെടുന്നതിലേക്ക് നയിക്കുന്നു. സ്കീസോഫ്രീനിയ ബാധിച്ച ആളുകൾ അവരുടെ ചിന്തകൾ വളരെ ഉച്ചത്തിലുള്ളതാണെന്ന് വിശ്വസിക്കുന്നു, തങ്ങളെ പരസ്യമായി മുന്നോട്ട് കൊണ്ടുപോകുന്നു.\nബൈപോളാർ ഡിസോർഡർ ബാധിച്ച ഒരു വ്യക്തിക്ക് അങ്ങേയറ്റം മാനസികാവസ്ഥ അനുഭവപ്പെടുന്നു. അവന്റെ മാനസികാവസ്ഥ മാനിയ മുതൽ വിഷാദം വരെ ആയിരിക്കും. ബൈപോളാർ ഡിസോർഡർ ഉള്ള ഒരു വ്യക്തിക്ക് വ്യാമോഹവും ഉണ്ടാകാം. ചിന്താപ്രക്ഷേപണം ഈ വ്യാമോഹത്തിന്റെ ഭാഗമാകാം.\nചിന്താ പ്രക്ഷേപണത്തിന്റെ ലക്ഷണങ്ങൾ\nചിന്താ പ്രക്ഷേപണത്തിന്റെ പ്രാഥമിക ലക്ഷണം ഒരു വ്യക്തിക്ക് തന്റെ ചിന്തകളോ ഉള്ളിലെ വികാരങ്ങളോ ചുറ്റുമുള്ള ആളുകൾക്ക് വായിക്കാൻ കഴിയുമെന്ന തോന്നലാണ്. നിരാശാജനകവും ഭയപ്പെടുത്തുന്നതുമായ ചിന്താ പ്രക്ഷേപണത്തിന്റെ മറ്റ് ലക്ഷണങ്ങൾ ഇവയാണ്:\nചിന്താപ്രക്ഷേപണം മൂലം ബുദ്ധിമുട്ടുന്ന ആളുകൾ എപ്പോഴും വിഷമത്തിലാണ്, കാരണം അവരുടെ ചിന്തകൾ കേൾക്കാൻ കഴിയുമെന്ന് അവർ കരുതുന്നു. ഉദാഹരണത്തിന്, അവൻ ഒരു വ്യക്തിയെക്കുറിച്ച് മാനസികമായി എന്തെങ്കിലും അഭിപ്രായം പറഞ്ഞാൽ, ആ അഭിപ്രായം കേൾക്കുകയും എല്ലാവരും അവനെ വിലയിരുത്തുകയും ചെയ്തുവെന്ന് അദ്ദേഹം കരുതുന്നു. കേൾക്കുകയും വിധിക്കുകയും ചെയ്യുന്ന ഈ ചിന്ത അവനെ നിരന്തരം അസ്വസ്ഥനാക്കുന്നു.\nചിന്താ സംപ്രേക്ഷണം മൂലം ബുദ്ധിമുട്ടുന്ന ചില ആളുകൾ യഥാർത്ഥത്തിൽ ചിന്തിക്കുമ്പോൾ അവരുടെ ചിന്തകൾ ഉറക്കെ സംസാരിക്കുന്നത് കേട്ടേക്കാം.\nചില ആളുകൾ തങ്ങളുടെ ചിന്തകളിലൂടെ മറ്റുള്ളവർക്ക് ടെലിപതിക് സന്ദേശങ്ങൾ അയയ്‌ക്കുന്നുവെന്ന് വിശ്വസിക്കാൻ തുടങ്ങിയേക്കാം. മറ്റ് ആളുകൾ അവരുടെ ടെലിപതിക് സന്ദേശങ്ങളോട് പ്രതികരിക്കാത്തപ്പോൾ, അവർക്ക് ദേഷ്യവും സങ്കടവും നിരാശയും അനുഭവപ്പെടുന്നു.\nചിന്താ പ്രക്ഷേപണത്തിന്റെ ഏറ്റവും ഭയാനകമായ ലക്ഷണം ആളുകൾ കേൾക്കപ്പെടുമോ എന്ന നിരന്തരമായ ഭയത്തിൽ സ്വയം ഒറ്റപ്പെടാൻ തുടങ്ങുന്നു എന്നതാണ്. അവർ പൊതുസ്ഥലങ്ങളിലോ പൊതുസ്ഥലങ്ങളിലോ പോകുന്നത് ഒഴിവാക്കുന്നു.\nചിന്താപ്രക്ഷേപണം എങ്ങനെ നിർണ്ണയിക്കും?\nചിന്താ പ്രക്ഷേപണം ഒരു അടിസ്ഥാന മാനസികാവസ്ഥയുടെ ലക്ഷണങ്ങളാണ്. ചിന്താ സംപ്രേക്ഷണം ഉള്ള ആളുകളെ നിർണ്ണയിക്കുന്നത് ബുദ്ധിമുട്ടാണ്, കാരണം ലക്ഷണങ്ങൾ മറയ്ക്കാനോ നിയന്ത്രിക്കാനോ ബുദ്ധിമുട്ടാകുന്നത് വരെ അവർ തുറക്കില്ല. ചിന്താ സംപ്രേക്ഷണം മൂലം ബുദ്ധിമുട്ടുന്ന ആളുകൾ പൊതുസ്ഥലത്ത് പരിഹസിക്കപ്പെടുകയോ പരിഹസിക്കപ്പെടുകയോ ചെയ്യുമെന്ന ഭയം കൊണ്ടാണ് അവരുടെ പ്രശ്‌നങ്ങളെക്കുറിച്ച് സംസാരിക്കാത്തത്. സ്കീസോഫ്രീനിയ അല്ലെങ്കിൽ ബൈപോളാർ ഡിസോർഡർ പോലുള്ള ചില മാനസികാവസ്ഥകളുടെ ലക്ഷണമാണ് ചിന്ത പ്രക്ഷേപണം. ചിന്താ പ്രക്ഷേപണത്തിന് ഭ്രമാത്മകത, ഭ്രമാത്മകത, വ്യാമോഹം അല്ലെങ്കിൽ ക്രമരഹിതമായ ചിന്ത എന്നിവ പോലുള്ള മറ്റ് ലക്ഷണങ്ങളും ഉണ്ടായിരിക്കാം. അതിനാൽ, ചിന്താപ്രക്ഷേപണം നിർണ്ണയിക്കാൻ, രോഗി ഇതിനകം മാനസിക വിഭ്രാന്തി അനുഭവിക്കുന്നുണ്ടോ എന്ന് പരിശോധിക്കേണ്ടതുണ്ട്.\nചിന്താ പ്രക്ഷേപണത്തിന്റെ ചികിത്സ\nമരുന്നുകളും സൈക്കോതെറാപ്പിയും സംയോജിപ്പിച്ചാണ് ചിന്താ പ്രക്ഷേപണം ചികിത്സിക്കുന്നത്. ഈ കോമ്പിനേഷൻ ഡോക്ടർമാർ ഏറ്റവും ഫലപ്രദമായി കണക്കാക്കുന്നു.\nചിന്താ സംപ്രേക്ഷണം പ്രധാനമായും ആന്റി സൈക്കോട്ടിക് മരുന്നുകൾ ഉപയോഗിച്ചാണ് ചികിത്സിക്കുന്നത്, കാരണം ചിന്താ സംപ്രേക്ഷണം സ്കീസോഫ്രീനിയയുടെയോ ബൈപോളാർ ഡിസോർഡറിന്റെയോ ലക്ഷണമാണ്. അബിലിഫൈ, ക്ലോസറിൽ അല്ലെങ്കിൽ ഹാൽഡോൾ പോലുള്ള സൈക്കോട്ടിക് മരുന്നുകൾ ഡോക്ടർമാർ നിർദ്ദേശിക്കുന്നു. ചിന്താപ്രക്ഷേപണത്തിന് കാരണമാകുന്ന മാനസികാവസ്ഥയെ ചികിത്സിക്കാൻ ഈ മരുന്നുകൾ സഹായിക്കുന്നു. ചിന്താപ്രക്ഷേപണത്തിന്റെ തീവ്രത നിയന്ത്രിച്ചുകൊണ്ടും വ്യാമോഹങ്ങളും യാഥാർത്ഥ്യവും തമ്മിലുള്ള വ്യത്യാസം സാവധാനം തിരിച്ചറിയാൻ രോഗിയെ സഹായിച്ചും അവർ പ്രവർത്തിക്കുന്നു.\nരോഗലക്ഷണങ്ങൾ രൂക്ഷമായാൽ ചിന്താപ്രക്ഷേപണം മനുഷ്യന്റെ ദൈനംദിന പ്രവർത്തനത്തെ തടസ്സപ്പെടുത്തും. രോഗി ഉച്ചത്തിൽ അല്ലെങ്കിൽ വളരെ നിശബ്ദനാകാം. നിരാശയും കോപവും മൂലം രോഗി സ്വയം ഒറ്റപ്പെടുന്ന അവസ്ഥയിലേക്ക് പോകാം. ഈ ഘട്ടത്തിൽ, സൈക്കോതെറാപ്പി വളരെ പ്രധാനമാണ്. ഒരു സൈക്കോതെറാപ്പിസ്റ്റ് രോഗികളുടെ ലക്ഷണങ്ങൾ പഠിക്കുകയും സമ്മർദ്ദം നിയന്ത്രിക്കാൻ രോഗികളെ സഹായിക്കുകയും ചിന്താ പ്രക്ഷേപണത്തിന്റെ ലക്ഷണങ്ങളെ നേരിടാൻ അനുവദിക്കുന്ന ആരോഗ്യകരമായ ശീലങ്ങൾ നിലനിർത്താൻ അവരെ നയിക്കുകയും ചെയ്യും.\nചിന്താപ്രക്ഷേപണത്തെ എങ്ങനെ നേരിടാം?\nമദ്യവും ലഹരിവസ്തുക്കളുടെ ദുരുപയോഗവും ഒരു വ്യക്തിയിൽ ചിന്താപ്രക്ഷേപണത്തിന് കാരണമാകുന്ന മാനസികാവസ്ഥയുടെ തീവ്രത വർദ്ധിപ്പിക്കും. ഒരു വ്യക്തിക്ക് യാഥാർത്ഥ്യവും വ്യാമോഹവും തമ്മിൽ വേർതിരിച്ചറിയാൻ കഴിയാത്തതിനാൽ ചിന്ത പ്രക്ഷേപണം ചെയ്യുന്നത് ബുദ്ധിമുട്ടാണ്. തന്റെ ചിന്തകൾ വായിച്ചാണ് ആളുകൾ പ്രതികരിക്കുന്നതെന്ന് അദ്ദേഹം വിശ്വസിക്കാൻ തുടങ്ങുന്നു. മദ്യവും മയക്കുമരുന്നും രോഗലക്ഷണങ്ങളെ ലഘൂകരിക്കും. അതിനാൽ, ചിന്താപ്രക്ഷേപണത്തെയും വ്യാമോഹത്തെയും നേരിടാൻ, മദ്യപാനവും ലഹരിവസ്തുക്കളുടെ ദുരുപയോഗവും ഉപേക്ഷിച്ച് ആരോഗ്യകരമായ ജീവിതശൈലി നിലനിർത്താൻ സൈക്കോതെറാപ്പിസ്റ്റുകൾ ഉപദേശിക്കുന്നു. ചിന്താ സംപ്രേക്ഷണം നിയന്ത്രിക്കാനുള്ള മറ്റൊരു മാർഗ്ഗം, നിങ്ങൾക്ക് വിശ്വസിക്കാൻ കഴിയുന്ന പ്രിയപ്പെട്ട ഒരാളോട് നിങ്ങളുടെ ലക്ഷണങ്ങളെ കുറിച്ച് സംസാരിക്കുക എന്നതാണ്. മിക്കപ്പോഴും, ചിന്താ പ്രക്ഷേപണത്തിന്റെ രോഗികൾക്ക് അവരുടെ ലക്ഷണങ്ങൾ തിരിച്ചറിയാൻ കഴിയും, മാത്രമല്ല അത് തുറക്കാതിരിക്കുകയും ചെയ്യുന്നു. അതിനാൽ, ചിന്താ പ്രക്ഷേപണത്തിന്റെ ലക്ഷണങ്ങൾ ആരെങ്കിലും കാണിക്കുന്നത് നിങ്ങൾ ശ്രദ്ധയിൽപ്പെട്ടാൽ, നിങ്ങൾക്ക് അവരുമായി സംസാരിക്കുകയും വൈദ്യസഹായം തേടേണ്ടതിന്റെ ആവശ്യകതയെക്കുറിച്ച് ചർച്ച ചെയ്യുകയും ചെയ്യാം.\nചിന്താപ്രക്ഷേപണത്തിന്റെ ഗുരുതരമായ പോരായ്മ സാമൂഹികമായ ഒറ്റപ്പെടലാണ്. അതിനാൽ, നിങ്ങൾ അത്തരം ആളുകളുമായി ബന്ധപ്പെടുകയും അവർ തനിച്ചായിരിക്കേണ്ടതില്ലെന്ന് അവർക്ക് ഉറപ്പ് നൽകുകയും വേണം. സമയോചിതമായ ഇടപെടലും സൈക്കോതെറാപ്പിയും ചിന്താ പ്രക്ഷേപണമുള്ള രോഗികളെ സാധാരണ നിലയിലേക്ക് മടങ്ങാൻ സഹായിക്കും. ഓൺലൈൻ തെറാപ്പിക്കും കൗൺസിലിംഗ് സേവനങ്ങൾക്കുമായി www.unitedwecare.com- ൽ അപ്പോയിന്റ്മെന്റ് എടുക്കുക .


ഭീകരവാദികള്‍ക്ക് മാതൃകയായ ശിക്ഷ :: Janmabhumi Daily\nഭീകരവാദികള്‍ക്ക് മാതൃകയായ ശിക്ഷ\nFriday 8 September 2017 8:59 pm IST\nരാജ്യത്തെ ഞെട്ടിച്ച മുംബൈ സ്‌ഫോടന പരമ്പരയില് രണ്ട് പേര്‍ക്കുകൂടി വധശിക്ഷ പ്രഖ്യാപിച്ചുകൊണ്ട് മുംബൈ പ്രത്യേക കോടതി രണ്ടാംഘട്ട വിചാരണ നടപടികള് പൂര്‍ത്തിയാക്കി. 257 പേര് കൊല്ലപ്പെട്ട സ്‌ഫോടനപരമ്പരക്കേസിലെ പ്രതികളായ താഹിര് മര്‍ച്ചന്റ്, ഫിറോസ് അബ്ദുള് റാഷിദ് ഖാന് എന്നിവര്‍ക്കാണ് വധശിക്ഷ. 1993 മാര്‍ച്ച് 12ന് മുംബൈയില് നടന്ന അതിഭീകരമായ 12 ബോംബ് സ്‌ഫോടനങ്ങളില് 257 പേരാണ് കൊല്ലപ്പെട്ടത്. 129 പേര് പ്രതികളായ പ്രധാന കേസിലെ രണ്ടാംഘട്ട വിചാരണ പൂര്‍ത്തിയാക്കിയാണ് മുംബൈ പ്രത്യേക ടാഡ കോടതി ജഡ്ജി സി.എം. സനപ് വിധി പ്രഖ്യാപിച്ചത്. 2006ല് 100 പേരെ കോടതി ശിക്ഷിച്ചിരുന്നു. 12 പേര്‍ക്ക് വധശിക്ഷയും 20 പേര്‍ക്ക് ജീവപര്യന്ത തടവുമായിരുന്നു ശിക്ഷ. വധശിക്ഷ വിധിച്ചവരില് 10 പേര്‍ക്ക് പിന്നീട് ജീവപര്യന്തമാക്കി. പ്രതികളായ യാക്കൂബ് മേമനെ തൂക്കിലേറ്റി. 2015 ജൂണ് 28ന് മറ്റൊരു പ്രതി മുസ്തഫ ദോസ ഹൃദയാഘാതത്താല് മരിച്ചു. അധോലോക നായകന്മാരായ അബു സലീം, കരീംമുള്ളാഖാന് എന്നിവര്‍ക്ക് ജീവപര്യന്തം തടവാണ് വിധിച്ചിരിക്കുന്നത്. സ്‌ഫോടനത്തിന്റെ മുഖ്യ ആസൂത്രകരായ ദാവൂദ് ഇബ്രാഹിമും ടൈഗര് മേമനും പാക്കിസ്ഥാനിലാണെന്നാണ് അന്വേഷണസംഘത്തിന്റെ വെളിപ്പെടുത്തല്. പോര്‍ച്ചുഗല് പൗരനായ അബു സലീമിന് 25 വര്‍ഷത്തില് കൂടുതല് തടവുശിക്ഷ വിധിക്കാനാവില്ലെന്ന് ഇരുരാജ്യങ്ങള് തമ്മില് ഉടമ്പടി ഉള്ളതിനാല് ഇത് കൂടുതല് നിയമ നടപടികളിലേക്ക് നീങ്ങുമെന്നാണ് സൂചനകള്. രാജ്യത്തെ ഞെട്ടിച്ച സ്‌ഫോടന പരമ്പരകളില് ആദ്യത്തേതാണ് മുംബൈ സ്‌ഫോടനം എന്നുപറയാം. 24 വര്‍ഷത്തിനുശേഷം രണ്ടു പ്രധാനപ്രതികളെ പിടികൂടാതെയാണ് രണ്ടാംഘട്ട വിധിപ്രസ്താവം ഉണ്ടായിരിക്കുന്നത്. രാജ്യത്തെ നടുക്കിയ, നിരപരാധികളെ കൂട്ടക്കൊല ചെയ്ത സ്‌ഫോടന പരമ്പരയില് പ്രതികളെ ശിക്ഷയ്ക്ക് വിധിക്കുന്നത് ഏറെ വൈകിയാണ്. വൈകി നീതി നടപ്പാക്കുന്നത് നീതി നിഷേധിക്കുന്നതിന് തുല്യമാവുകയാണ്. ഭീകരപ്രവര്‍ത്തനങ്ങളുടെ അടിവേരറുക്കണമെങ്കില് അവര് അര്‍ഹിക്കുന്ന ശിക്ഷ ഉണ്ടാവേണ്ടതുണ്ട്. സുദീര്‍ഘമായ നിയമനടപടികള് പൂര്‍ത്തിയാക്കുന്നതിനെടുക്കുന്ന കാലതാമസം ഈ കേസില് പ്രത്യേകം ചൂണ്ടിക്കാണിക്കപ്പെടേണ്ടതുണ്ട്. വിചാരണ ഉടന് പൂര്‍ത്തിയാക്കി ശിക്ഷാവിധി നടപ്പിലാക്കിയിരുന്നെങ്കില് രാജ്യത്തെ നടുക്കിയ മറ്റ് സ്‌ഫോടന പരമ്പരകള് ഇല്ലാതാക്കാനാവുമായിരുന്നു എന്ന നിരീക്ഷണം പരിശോധിക്കേണ്ടതാണ്. 2164 പേജുള്ള വിധിന്യായത്തില് കോടതി സുപ്രധാനമായ നിരീക്ഷണങ്ങള് മുന്നോട്ടുവെക്കുന്നുണ്ട്. മുഖ്യപ്രതികളിലൊരാളായ ഫിറോസ് ഖാന് ഉന്നത വിദ്യാഭ്യാസ പശ്ചാത്തലമുള്ള കുടുംബത്തിലെ വ്യക്തിയാണെന്നും നാവികസേനയിലെ ഉദ്യോഗസ്ഥന്റെ മകനാണെന്നതും കോടതി ചൂണ്ടിക്കാട്ടുന്നു. കൊതുകിനെ കൊല്ലാനല്ല ആര്‍ഡിഎക്‌സ് കൊണ്ടുവന്നതെന്നും, എകെ 56 തോക്കുകള് മുംബൈയിലെ സ്‌കൂള് വിദ്യാര്‍ത്ഥികള്‍ക്ക് കളിക്കാനായിരുന്നില്ലെന്നും കോടതി ഓര്‍മ്മിപ്പിക്കുന്നു. അടുത്ത തലമുറയ്ക്ക് മാതൃകയാകുന്നവിധം ഭീകരവാദശക്തികള്‍ക്ക് ശിക്ഷ നല്‍കേണ്ടതുണ്ടെന്നും വിധിയില് സൂചിപ്പിക്കുന്നുണ്ട്. എന്നാല് രാജ്യത്തെ നടുക്കുകയും നിരപരാധികളെ കൂട്ടക്കൊലക്ക് വിധേയമാക്കുകയും ചെയ്ത ഭീകരരെ പരസ്യമായി പിന്തുണയ്ക്കുന്ന സമീപനമാണ് ചില കോണുകളില്‍നിന്ന് ഉണ്ടാവുന്നത്. യാക്കൂബ് മേമനെ തൂക്കിലേറ്റുന്നതിനെതിരായി ഉണ്ടായ കോലാഹലങ്ങള് ഓര്‍ക്കേണ്ടതുണ്ട്. മുംബൈ ഭീകരാക്രമണക്കേസിലെ പ്രതി പാക്പൗരന് അജ്മല് കസബിനെയും, പാര്‍ലമെന്റ് ആക്രമണക്കേസിലെ പ്രതി അഫ്‌സല് ഗുരുവിനെയും തൂക്കിലേറ്റിയപ്പോള് ഉണ്ടായ അതേ കോണുകളില്‍നിന്നുതന്നെയാണ് യാക്കൂബ് മേമന്റെ നിരപരാധിത്വ നിലപാടുകള് ഉയര്‍ന്നത്. വിപല്‍ക്കരമായ ചോദ്യങ്ങളാണ് ഇവരുയര്‍ത്തുന്നത്. ഭീകരര്‍ക്കെതിരായ നീക്കത്തെ ഒരു സമുദായത്തിനെതിരായ നീക്കമായി തെറ്റിദ്ധരിപ്പിക്കുന്നു. തെരുവീഥികളില് പിടഞ്ഞുമരിച്ച നിരപരാധികളുടെ ജീവന് വിലകല്‍പിക്കാതെ ഭീകരവാദികളുടെ മനുഷ്യാവകാശങ്ങളെക്കുറിച്ച് വാചാലരാകുകയായിരുന്നു അവര്. മേമന്റെ നിരപരാധിത്വത്തെക്കുറിച്ച് തൂലിക ചലിപ്പിച്ചവര് ഇത്തവണ താഹിറിനും ഫിറോസിനും വേണ്ടി രംഗത്തെത്തും. ആംനസ്റ്റി ഇന്റര്‍നാഷണലിന്റെ കണക്കുകള് ഉദ്ധരിച്ച് വധശിക്ഷയുടെ അധാര്‍മ്മികതയെക്കുറിച്ച് അവര് 'പൊതുവികാരം' സൃഷ്ടിക്കാന് രംഗത്തെത്തും. ഇന്ത്യന് നീതിന്യായ വ്യവസ്ഥയുടെ വിശ്വാസ്യതയെ ചോദ്യംചെയ്യുന്ന ഇത്തരം ശക്തികള് ഭാരതത്തിലെ സുതാര്യവും നിഷ്പക്ഷവുമായ നീതിനിര്‍വ്വഹണത്തെ മറച്ചുവയ്ക്കാന് ശ്രമിക്കുന്നു. വിദ്വേഷത്തിന്റെയും അസഹിഷ്ണുതയുടെയും വിഷം വമിപ്പിക്കുന്ന ശക്തികള്‍ക്കെതിരെയുള്ള കരുതല് കൂടിയായിരിക്കണം ഇനിയുള്ള കാലത്തെ സാമൂഹ്യ ജാഗ്രത. അത്യുഗ്രന് സ്‌ഫോടനങ്ങളിലൂടെ തെരുവീഥികളില് കബന്ധങ്ങള് കുന്നുകൂടുന്ന ദിനങ്ങള്‍ക്ക് അറുതിയായത് രാഷ്ട്രത്തിന്റെ ദിശാമാറ്റത്തെ സൂചിപ്പിക്കുന്നുണ്ട്. എന്നാല് നീതിപീഠങ്ങളില് ഭീകരന്മാര് ശിക്ഷയ്ക്ക് വിധേയമാക്കപ്പെടുമ്പോള് അവര്‍ക്കുവേണ്ടി വക്കാലത്തുമായി വരുന്ന ശക്തികള്‍ക്കെതിരെയുള്ള ജാഗ്രതയ്ക്ക് അവധി നല്‍കിക്കൂടാ.\n'സ്‌കൂളില് മലയാളം തടഞ്ഞാല് ശിക്ഷ'\nപത്രപ്രവര്‍ത്തകയ്‌ക്കെതിരായ ശിക്ഷ റദ്ദാക്കി\nവിരണ്ടോടിയ എരുമയ്ക്ക് നില്‍പ്പ് ശിക്ഷ\nവിദ്യാര്‍ഥിനികളെ വിവസ്ത്രരാക്കി ശിക്ഷ


തള്ളാൻ നിക്കരുതെന്ന് മമ്മൂക്ക പറഞ്ഞു...\nതിങ്കള്,3ജൂണ് 2019 (15:08 IST)\n50 ദിവസത്തിലധികം ഓടുന്നതും കോടി ക്ലബുകളിൽ കയറുന്നതുമാണ് ഇപ്പോൾ വലിയ വിജയങ്ങളായി കണക്കാക്കുന്നതിന്റെ മാനദണ്ഡം. മോഹൻലാലിനു നിലവിൽ2ചിത്രങ്ങളാണ് 100 കോടി ക്ലബിൽ കയറിയിട്ടുള്ളത്. മമ്മൂട്ടിക്ക് ഒന്നും. വൈശാഖ് സംവിധാനം ചെയ്ത മധുരരാജ 100 കോടി ക്ലബിൽ കയറിയ കാര്യം നിർമാതാവ് നെൽ‌സൺ ഐപ്പ് അറിയിച്ചിരുന്നു.\nചുമ്മാ തള്ളാൻ തങ്ങൾക്ക് താൽപ്പര്യം ഇല്ലായിരുന്നുവെന്നും അതിനാൽ ആണ് ശരിക്കിനും 100 കോടി കളക്ഷൻ ലഭിക്കുന്നത് വരെ പ്രഖ്യാപിക്കാൻ കാത്തിരുന്നതെന്നും ഇപ്പോൾ നിർമാതാവ് പറയുന്നു. ആർ ജെ പാർവതിയുമായുള്ള അഭിമുഖത്തിലാണ് നിർമാതാവ് ഇക്കാര്യം വ്യക്തമാക്കിയത്.\n45 ദിവസങ്ങൾ കൊണ്ടാണ് ചിത്രം 100 കോടി നേടിയത്. ചിത്രത്തെ പ്രേക്ഷകർ ഇരുകയ്യും നീട്ടി സ്വീകരിച്ചതിൽ നെൽ‌സൺ നന്ദി അറിയിക്കുകയാണ്. തള്ളലില്ലാത്ത ഒറിജിനൽ നൂറ് കോടി എന്ന് പറയുന്നതിനോട് എന്താണ് പറയാനുള്ളതെന്ന ചോദ്യത്തിന് അദ്ദേഹം നൽകിയ മറുപടി ഇങ്ങനെ:\n‘നമ്മുടെ ആദ്യ സിനിമയാണ്. അത് എത്ര കിട്ടിയാലും വേണ്ടില്ലെന്നായിരുന്നു. തള്ളാനും നുണ പറയാനും താൽപ്പര്യമില്ല. എനിക്ക് മാത്രമല്ല മമ്മൂക്കയ്ക്കും ഇല്ല. മമ്മൂക്ക പ്രത്യേകം പറഞ്ഞിരുന്നു ‘തള്ളാൻ നിക്കരുത്. ജനഹൃദയങ്ങളിലേക്ക് സിനിമ കയറേണ്ടത് എന്ന്. സത്യം മാത്രമേ പറഞ്ഞിട്ടുള്ളു. 10 ദിവസം കഴിഞ്ഞപ്പോൾ 58 കോടി ലഭിച്ചതാണ്. തള്ളാനായിരുന്നെങ്കിൽ ഒരു 10 ദിവസം കൂടി കഴിഞ്ഞ് 100 കോടി എന്ന് പറയാമായിരുന്നു. അതിന്റെ ആവശ്യമില്ലെന്ന് തോന്നിയത് കൊണ്ടാണ്. കറക്ട് ദിവസവും കണക്കും കൊടുത്തത്.‘- നെൽ‌സൺ ഐപ്പ് പറയുന്നു.\nഇത്രയ്ക്ക് ചീപ്പ് ആയിരുന്നോ വിനായകൻ? അയ്യങ്കാളിക്ക് പോലും അപമാനം, കേട്ടാൽ അറയ്ക്കുന്ന വാക്കുകൾ പറഞ്ഞ് താരം!\n‘കൂടെ കിടക്കാമോ എന്ന് ചോദിച്ചു, നിന്റെ അമ്മയെ കൂടി എനിക്ക് വേണം എന്നും പറഞ്ഞു’ - വിനായകനെതിരെ യുവതി\nനന്ദി പാർവതി, നീ ഞങ്ങളുടെ അഭിമാനമാണ്’ - ഉയരെ ബ്രില്യന്റ് സിനിമയെന്ന് സമാന്ത\nഅടുത്ത ലേഖനം ഉണ്ടയുടെ റിലീസ് മാറ്റി, ആശങ്കയേതുമില്ല; ട്രെയിലര് ഉടന് !


കറിയില് എണ്ണ കൂടിയോ? പരീക്ഷിക്കാം ഈ പൊടിക്കൈ; വീഡിയോ | Viral Food Hack to Remove Oil from Curry\nഒരു ഐസുകട്ട ഉപയോഗിച്ച് ഭക്ഷണത്തില് നിന്നും അധികം വരുന്ന എണ്ണ നീക്കം ചെയ്യുന്നതാണ് വീഡിയോയില് കാണുന്നത്. ട്വിറ്ററിലൂടെയാണ് വീഡിയോ പ്രചരിക്കുന്നത്.\nThiruvananthapuram, First Published Aug 30, 2021, 7:08 PM IST\nഇന്ത്യന് വിഭവങ്ങള് ഒട്ടുമിക്കതും എണ്ണ ഉപയോഗിച്ചാണ് നാം തയ്യാറാക്കുന്നത്. എന്നാല് ഭക്ഷണത്തില് എണ്ണയുടെ അളവ് കൂടുന്നത് ആരോഗ്യത്തിന് നല്ലതല്ല എന്നും നമ്മുക്കറിയാം. ഇത്തരത്തില് പാചകം ചെയ്യുമ്പോള് ഭക്ഷണത്തില് എണ്ണ കൂടിയാല് എന്തുചെയ്യണമെന്ന് കാണിക്കുകയാണ് ഇവിടെയാരു വീഡിയോ.\nഈ പൊടിക്കൈ ഉപയോഗിച്ച് ഭക്ഷണത്തിലെ അധിക എണ്ണ നീക്കം ചെയ്യാന് സാധിക്കുമെന്നാണ് വീഡിയോ സൂചിപ്പിക്കുന്നത്. ഒരു ഐസുകട്ട ഉപയോഗിച്ച് ഭക്ഷണത്തില് നിന്നും അധികം വരുന്ന എണ്ണ നീക്കം ചെയ്യുന്നതാണ് വീഡിയോയില് കാണുന്നത്. ട്വിറ്ററിലൂടെയാണ് വീഡിയോ പ്രചരിക്കുന്നത്.\nഐസുകട്ട കറിയില് മുക്കുമ്പോള്, കറിയിലുള്ള അധിക എണ്ണ അതില് പറ്റിപ്പിടിക്കുന്നത് വീഡിയോയില് കാണാം. കറിയില് നിന്ന് ഐസുകട്ട മാറ്റുമ്പോള് പറ്റിപ്പിടിച്ച എണ്ണയും അതിനൊപ്പം കറിയില് നിന്നും നീക്കം ചെയ്യപ്പെടുന്നു.\nരണ്ട് ലക്ഷത്തിലധികം പേരാണ് വീഡിയോ ഇതുവരെ കണ്ടത്. ചിലര് ഈ പൊടിക്കൈയെ പരിഹസിക്കുകയും ചെയ്തു. ഇത് കറിയില് നിന്നും എണ്ണ നീക്കം ചെയ്യുകയല്ല, വെള്ളം ചേര്‍ക്കുകയാണ് ചെയ്യുന്നത് എന്നും ചിലര് അഭിപ്രായപ്പെട്ടു.\nAlso Read: ഉപയോഗിച്ച എണ്ണ വീണ്ടും ഉപയോഗിക്കാറുണ്ടോ...? ന്യൂട്രീഷ്യനിസ്റ്റ് പറയുന്നത്\nLast Updated Aug 30, 2021, 7:08 PM IST\nOil from Curry\nRemove Oil from Curry\nകറിയില് എണ്ണ കൂടിയോ


ഒരു ആര് എസ് എസ് ദളിതന്‍റെ തിരിച്ചറിവുകള് - OLIVE\n14 സെപ്റ്റംബർ 2011\nകൊല്ലം ജില്ലയില് ഉമയനല്ലൂര്, ഇരവിപുരം, പാലവിളവീട്ടില് ദിനേശനെന്ന ഇരുപത്തിയേഴുകാരന് 1999ല് ശാസ്താംകോട്ട ക്ഷേത്രത്തിനടുത്ത സ്കൂളില് വച്ച് ഏഴ് ദിവസമായി നടത്തപ്പെട്ട ഐ.റ്റി.സി ക്യാമ്പിലെ അനുഭവം വിവരിക്കുകയാണ്.\nഷേണായി ചേട്ടന് പഠിപ്പിക്കുന്ന മെയ് വഴക്ക അഭ്യാസം വിജയകരമായി പൂര്‍ത്തീകരിച്ചാണ് ദിനേശ് ഈ ക്യാമ്പിലെത്തിയത്. ഇവിടെയാണ് 'ദണ്ഡ' എന്ന മുളവടി ആയുധത്തിന്റെ പ്രായോഗിക പരിശീലനം. ഈ വടികള് മണിപ്പൂര്, നാഗ്പ്പൂര്, മഹാരാഷ്ട്ര എന്നിവിടങ്ങളില് നിന്നും കൊണ്ടു വരുന്നതാണെന്ന് ഷേണായിചേട്ടന് പലപ്പോഴും പറഞ്ഞുതന്നിട്ടുണ്ട്. മാത്രമല്ല ഇവ ദണ്ഡാക്കി മാറ്റുന്ന വിധവും വിവരിച്ചു തന്നിട്ടുണ്ട്. ദിനേശന് തുടരുന്നു. 'ആദ്യം മുള പുഴുങ്ങിയെടുക്കും. ഉള്‍വശം പൊള്ളയായ ഇരുമ്പ് പൈപ്പിലൂടെ മുളവടി പുറത്തേക്ക് ഉരുട്ടിയെടുക്കുന്നു. ഇങ്ങനെയണ് ഒരോ ദണ്ഡയും റെഡിയാക്കുന്നത്'.\n'അതുകൊണ്ട് ഞാന് ദണ്ഡ വായുവില് ചുഴറ്റി അഭ്യാസം കാണിക്കേണ്ട വ്യഗ്രതയിലായിരുന്നു'. ദിനേശ് തുടരുന്നു. 'എന്നാല് അഭ്യാസമല്ല ആദ്യം ഞങ്ങളെ പഠിപ്പിച്ചത്, മുന്നില് വരുന്ന ശത്രുവിന്റെ ഏതെല്ലാം ശരീരഭാഗങ്ങളില് മര്‍ദ്ദിക്കണം എന്നുള്ള ക്ലാസ്സായിരുന്നു. അത് ഇത്തരത്തിലായിരുന്നു. മനുഷ്യശരീരത്തിലെ ചെന്നി ഭാഗത്ത് ദണ്ഡ പ്രയോഗിച്ചാല് 'ശിരോമര് ' എന്നു പറയും. ആര്.എസ്സ്.എസ്സുകാരുടെ കോഡ് ഭാഷയാണിത്. കാല്‍മുട്ടിലടിച്ചാല് 'അധോമറും' നെഞ്ചത്ത് ദണ്ഡയുടെ അഗ്രം കൊണ്ട് ആഞ്ഞു കുത്തിയാല് 'സൂര്യചക്രയും' ആണ്. തോള് എല്ലില് കരാട്ടെ രീതിയില് ഇടിച്ചാല് 'മുഷ്ടി പ്രഹര്' എന്നാണ് പറയുന്നത്. ഇത് മൂക്കില് 'നാസ്യപ്രഹരും' ലിംഗഭാഗത്ത് 'വൃഷ്ണപ്രഹരും' ആയി മാറും'.\nഇതിനെ 'ഗടനായക് 'എന്നാണ് പറയുന്നത്. ഓരോ ദിക്കിനെ അടിസ്ഥാനമാക്കിയാണ് 'ഗട'കളെ വേര്‍തിരിക്കുന്നത്. അത് 'പഴശ്ശിരാജഗട', 'ശ്രീരാമഗട', 'വേലുത്തമ്പിഗട', 'പരശ്ശുരാമഗട' എന്നിങ്ങനെ വേര്‍തിരിച്ചിരിക്കുന്നു. ദിനേശ് പറയുന്നു പടനിലം മുതല് കാഞ്ഞാംതലവരെയുള്ള മേഖലയെ പറയുന്നത് 'പരശ്ശുരാമഗട' എന്നാണ്. ഈ ഗടനായകന്റെ പ്രവര്‍ത്തനം എല്ലാ ശാഖകളിലും റിപ്പോര്‍ട്ടുകള് എത്തിക്കുക എന്നതാണ്.\n'നമസ്ക്കരിപ്പൂ ഭാരതമങ്ങേ സ്മരണയിയാനന്ദം\nനമസ്ക്കരിപ്പൂ കേശവഭാരത ഭാഗ്യവിധാതാവേ'\nരാത്രിയില് ഞങ്ങള് ക്രിസ്ത്യാനിയുടെ വീട് വളഞ്ഞ് വാതില് ചവിട്ടി തുറന്നു. ഗൃഹനാഥന്റെ കഴുത്തില് വാള് വെച്ച് ഞങ്ങള് ചുറ്റും കൂടി നിന്നു. ഇത് കണ്ട ആ വീട്ടിലെ സ്ത്രീകളേയും കുട്ടികളേയും ശബ്ദമുയര്‍ത്തി കരയാന്‍പോലും അനുവദിച്ചില്ല. ആ കുടുംബത്തിന്റെ ഭയം തുളുമ്പുന്ന തൊഴുതു നില്‍ക്കുന്ന ദയനീയരൂപം ഇന്നും എന്നെ വേദനിപ്പിക്കാറുണ്ട്. രാംദാസ് ഗൃഹനാഥനെ കൊണ്ട് 'ബോലോ ഭാരത് മാതാ കി ജയ്' എന്ന് 41പ്രാവശ്യം വിളിപ്പിച്ചു. ഓരോ കീജയ് വിളിയും കൃത്യമായി രാംദാസ് എണ്ണിയിരുന്നു. അതു പോലെ 'ഹിന്ദു രാഷ്ട്രോം കീ ജയ് 'എന്ന മുദ്രാവാക്യവും വിളിപ്പിച്ചിരുന്നു. കൃസ്ത്യന് കുടുംബനാഥന് ഇതെല്ലാം കരഞ്ഞു കൊണ്ടാണ് അനുസരിച്ചത്.\nമാസ്റ്റര്‍പ്ലാന് ഞങ്ങളോട് വിവരിക്കുന്നതിനുള്ള അറിയിപ്പ് കിട്ടിയതിന്റെ അടിസ്ഥാനത്തില് ഞങ്ങള് ഉമയനല്ലൂര് വയലിലെത്തി. അവിടെ ആര്.എസ്സ്.എസ്സിന്റെ മണ്ഡലം കാര്യവാഹകന് 'വൈക്കത്തോട് ബിജു'വും ബി.ജെ.പി നേതാവായ 'അയോദ്ധ്യാ അനി'യും ഷാപ്പുടമ ഷാജിയും ഉണ്ടായിരുന്നു. ഇവരെ കൂടാതെ മറ്റു പ്രദേശങ്ങളിലെ മുപ്പതോളം ആര്.എസ്സ്.എസ്സ്ബി.ജെ.പി പ്രവര്‍ത്തകരും. നേതാക്കളുടെ വിശദീകരണങ്ങള്‍ക്കിടയിലാണ് ഒരു ചാക്ക് നിറയെ കമ്പിവാള്, വടിവാള്, തിരുപ്പിച്ചാത്തി, തുടങ്ങിയ മാരകായുധങ്ങളുമായി പന്നിമണ്ണിലെ രാജേന്ദ്രന്, ഷാജി എന്നിവരെത്തിയത്. കൂടാതെ അവര് ഒരു കെട്ട് ദണ്ഡയും കൊണ്ടുവന്നിരുന്നു.\nഅത് ഞാനിന്ന് തിരിച്ചറിയുന്നു. എത്രയോ പ്രാവശ്യം സേവനരീതിയില് ശുചീകരണ പ്രവര്‍ത്തനങ്ങള് ചെയ്തിരിക്കുന്നു. മയ്യനാട് ആശുപത്രിയിലെ ഓടകള് വൃത്തിയാക്കുന്നത് , കൊട്ടിയം, ഉമയനല്ലൂര്, മയ്യനാട് ചന്തകള് വൃത്തിയാക്കുന്നത് ചെയ്യുന്നതെല്ലാം ആര്.എസ്സ്.എസ്സ് പ്രവര്‍ത്തകര്. അവരിലെല്ലാം എന്റെ മുഖമാണുണ്ടായിരുന്നത്. അവരെല്ലാം ആര്.എസ്സ്.എസ്സുകാരായ പട്ടിക ജാതിക്കാരായിരുന്നു. അറയ്ക്കുന്നതും ഛര്‍ദ്ദിയുളവാക്കുന്നതുമായ ദുര്‍ഗന്ധങ്ങള്‍ക്കിടയില് ഞങ്ങള് ശുചീകരണം ചെയ്യുമ്പോള് ഹിന്ദുക്കള് എന്ന സവര്‍ണര് ആജ്ഞ മാത്രമേ തന്നിരുന്നുള്ളൂ ? ഏത് പ്രസ്ഥാനത്തില് ചെന്നാലും ദലിതര്‍ക്ക് തോട്ടിപ്പണി ? സ്വന്തം രക്തത്തെ തമ്മിലടിപ്പിക്കാനുള്ള വിജ്ഞാനം!\nഈ പോസ്റ്റ് താങ്കള്‍ക്ക് ഇഷ്ടമായങ്കില് താഴെ"Like"ക്ലിക്ക് ചെയ്യുക. അതോടൊപ്പം താങ്കളുടെ അഭിപ്രായവും എഴുതുക


പ്രളയത്തില് തകര്‍ന്ന് നാളികേര മേഖലയും\nWednesday, June 19, 2019 Last Updated 8 Min0Sec ago English Edition\nവൈക്കം: വെളിച്ചെണ്ണയുടെ വില തരക്കേട നിലയില് എത്തുമ്പോഴും നാളികേരത്തിന് ആവശ്യക്കാരേറുന്ന സമയത്തും കുതിച്ചെത്തിയ പ്രളയം നാളികേരയുടെ മേഖലയുടെ നട്ടെല്ലൊടിച്ചു. മാസങ്ങള്‍ക്കുമുന്‍പു വരെ ഉണ്ടായിരുന്ന ആവേശം കെട്ടടങ്ങുന്ന സ്‌ഥിതിവിശേഷമാണ്. ഇനി വരാനിരിക്കുന്ന ശബരിമല സീസണിലേക്കു നാളികേരം കണ്ടെത്തുക കര്‍ഷകര്‍ക്ക് വെല്ലുവിളിയാണ്.\nകാരണം വെള്ളം കെട്ടിക്കിടന്നതിനെ തുടര്‍ന്ന് പല ഭാഗങ്ങളിലും തെങ്ങ് വേരുചീഞ്ഞ് ഓലകളും മറ്റും ഉണങ്ങി നിലംപതിക്കാന് തുടങ്ങി. വെള്ളക്കകള് കൂട്ടത്തോടെ വാടി വീഴുകയാണ്. ഇത് കര്‍ഷകര്‍ക്ക് വലിയ ആശങ്കയാണ് വരുത്തിയിരിക്കുന്നത്. കര്‍ഷകര്‍ക്ക് ഇപ്പോള് ഒരു കിലോ തേങ്ങയ്‌ക്ക് 30 രൂപ വരെ ലഭിക്കുന്നുണ്ട്. ഇതിനിടയില് കര്‍ഷകരെ പിഴിയുന്ന ഇടനിലക്കാരുടെ ശല്യം ഏറെയാണ്. ഇടനിലക്കാര് വലിയ ലാഭം ഉണ്ടാക്കുമ്പോള് യഥാര്‍ത്ഥ കര്‍ഷകര്‍ക്ക് പേരിനുമാത്രമാണ് ഇതിന്റെ പങ്ക് ലഭിക്കുന്നത്.\nതലയാഴം, ടി.വി പുരം, വെച്ചൂര്, ഉദയനാപുരം പഞ്ചായത്തുകളിലാണ് ഏറ്റവുമധികം നാളികേര കര്‍ഷകര് ഉള്ളത്. വര്‍ഷങ്ങള്‍ക്ക് മുന്‍പുണ്ടായ മണ്‌ഡരി രോഗത്തിനുശേഷം ഈ മേഖല അല്‍പം പച്ചപിടിച്ചു വരുമ്പോഴാണ് ഇപ്പോഴത്തെ വെള്ളപ്പൊക്ക പ്രതിസന്ധി എത്തുന്നത്. നാളികേര മേഖലയുടെ ഉണര്‍വുകണ്ട് പൂട്ടിക്കിടന്ന പല കൊപ്രാക്കളങ്ങളും തുറന്നിരുന്നു. ഇവിടെയുമെല്ലാം ഇപ്പോള് ഇരുളിന്റെ വെളിച്ചമാണ് എത്തിയിരിക്കുന്നത്.\nമണ്‌ഡലത്തിന്റെ വിവിധ പ്രദേശങ്ങളില് പ്രവര്‍ത്തിക്കുന്ന തേങ്ങാ സംഘങ്ങളും പ്രതിസന്ധിയിലേക്കാണ് നീങ്ങിക്കൊണ്ടിരിക്കുന്നത്. തേങ്ങാസംഘങ്ങളില് നിന്ന് വായ്‌പയെടുത്ത കര്‍ഷകര് ഇപ്പോള് തിരിച്ചടക്കാന് പാടുപെടുകയാണ്. കാരണം തേങ്ങയുടെ വില റെക്കോര്‍ഡുകള് ഭേദിച്ച സമയത്താണ് ഇവര് വീടുനിര്‍മാണത്തിനും മറ്റുമെല്ലാം വായ്‌പയെടുത്തത്. ഇത് വലിയ കുഴപ്പമില്ലാതെ അടച്ചുവരുമ്പോഴാണ് ഇരുട്ടടി പോലെ പ്രളയമെത്തുന്നത്.\nഇപ്പോഴത്തെ സാഹചര്യത്തില് തേങ്ങാവില വര്‍ധിച്ചാലും ആവശ്യത്തിന് നാളികേരം ലഭിക്കുക സാധ്യമല്ലാത്ത കാര്യമാണ്. അന്യസംസ്‌ഥാനങ്ങളില് നിന്നും കേരളത്തിന്റെ മുതലാക്കി നാളികേരങ്ങളും കരിക്കുമെല്ലാം എത്തി തുടങ്ങിയിട്ടുണ്ട്. ഇതും പരമ്പരാഗത നാളികേര കര്‍ഷകരുടെ നെഞ്ചിടിപ്പ് വര്‍ധിപ്പിക്കുന്നുണ്ട്. നാളികേര മേഖലയെ പുനരുജ്‌ജീവിപ്പിക്കുന്നതിന് സര്‍ക്കാര് തലത്തില് ശക്‌തമായ ഇടപെടലുകള് ഉണ്ടാകണമെന്നാണ് കര്‍ഷകരുടെ ആവശ്യം. ഇതിനിടയില് മുണ്ടാര് പോലുള്ള താഴ്‌ന്ന പ്രദേശങ്ങളില് ഇപ്പോഴും വെള്ളം കെട്ടികിടക്കുന്നത് തെങ്ങ് കൂട്ടത്തോടെ ചീഞ്ഞുപോകുന്നതിന് വഴിയൊരുക്കുന്നു. വെള്ളം കയറിയതിനെ തുടര്‍ന്ന് തലയാഴം, വെച്ചൂര്, കല്ലറ പഞ്ചായത്തുകളിലാണ് ഏറ്റവുമധികം തെങ്ങുകള് മറിഞ്ഞുവീണത്.\nഇതിന്റെയെല്ലാം യഥാര്‍ത്ഥ കണക്കുകള് ഇതുവരെ പുറത്തുവന്നിട്ടില്ല. കാര്‍ഷിക മേഖലയില് എന്നും അവഗണിക്കപ്പെടുന്നതും നാളികേര മേഖലയാണ്. റബറിന്റെയും നെല്ലിന്റെയുമെല്ലാം വിലയിടിയുമ്പോള് അരങ്ങുതകര്‍ക്കുന്ന രാഷ്‌ട്രീയ പാര്‍ട്ടികളും മറ്റും നാളികേര മേഖലയുടെ പ്രതിസന്ധിയോടും മറ്റും മുഖംതിരിഞ്ഞുനില്‍ക്കുകയാണ്. ഈ സ്‌ഥിതിവിശേഷത്തിനു മാറ്റം വരണം. എങ്കില് മാത്രമേ ഈ പരമ്പരാഗത മേഖലയ്‌ക്ക് പുനര്‍ജീവന് ഒരുക്കാന് സാധിക്കൂ.


ഇടിമിന്നല് മാറ്റിമറിച്ച രാഷ്ട്രീയ ജീവിതം; തോമസ് ചാഴിക്കാടന് – East Coast Daily Malayalam\nസ്വര്‍ണക്കള്ളക്കടത്ത് കേസുമായി ബന്ധപ്പെട്ട എന്‍ഐഎ കേസ് ഡയറിയിലുള്ളത് ഞെട്ടിപ്പിക്കുന്ന വിവരങ്ങളെന്ന് മുല്ലപ്പള്ളി രാമചന്ദ്രന്\nവീണ്ടും കൊവിഡ് മരണം: കളമശേരി മെഡിക്കല് കോളേജില് ചികിത്സയിലായിരുന്ന രണ്ട് പേര് മരിച്ചു\nഒന്നും മറന്ന് പോകില്ല ചുവന്ന ഡയറിയില് ഇവ കുറിച്ചിടുന്നുണ്ട്, പലിശ സഹിതം തിരിച്ചടിയുണ്ടാവും ; ത്രിണമൂല് സര്‍ക്കാരിന് മുന്നറിയിപ്പുമായി ബിജെപി നേതാവ്\nതിരുവനന്തപുരത്ത് ലോക്ക്ഡൗണ് ആഗസ്റ്റ് 16 വരെ നീട്ടി\nബലാത്സംഗത്തിന് ഇരയായ 12 വയസ്സുകാരിയുടെ നില അതീവ ഗുരുതരമായി തുടരുന്നു,കുറ്റവാളികള്‍ക്ക് ഏറ്റവും കഠിനമായ ശിക്ഷ -കെജ്‌രിവാള്\nKeralaLatest NewsElection NewsCandidatesElection 2019\nഇടിമിന്നല് മാറ്റിമറിച്ച രാഷ്ട്രീയ ജീവിതം; തോമസ് ചാഴിക്കാടന്\nApr 11, 2019, 06:28 pm IST\nതോമസ് ചാഴികാടന്റെ സ്വീകാര്യതയാണു യുഡിഎഫിന്റെ തുറുപ്പുചീട്ട്. ഏറ്റുമാനൂരില് നാലുവട്ടം എംഎല്‍എ ആയിരുന്ന തോമസ് ചാഴികാടന്റെ വ്യക്തിബന്ധങ്ങളും തുണയാകും.പ്രതിസന്ധി ഘട്ടങ്ങളില് രണ്ടാം തവണയാണു കേരള കോണ്‍ഗ്രസ് തോമസ് ചാഴികാടനെ തേടിയെത്തുന്നതും.\n1991 മേയ് 15നായിരുന്നു തോമസ് ചാഴിക്കാടന്റെ ജീവിതരേഖ മാറ്റിവരച്ച ആ ദിനം. ഏറ്റുമാനൂര് ലോക്‌സഭാ മണ്ഡലത്തിലെ കേരള കോണ്‍ഗ്രസ് എം സ്ഥാനാര്‍ഥി ബാബു ചാഴിക്കാടന്, അന്ന് കോട്ടയം എംപിയായിരുന്ന രമേശ് ചെന്നിത്തലയുമൊത്ത് പ്രചരണ പരിപാടിയുടെ ഭാഗമായി ആര്‍പ്പൂക്കര വാരിമുട്ടത്തെ സ്വീകരണ ചടങ്ങില് പങ്കെടുക്കാന് തുറന്ന ജീപ്പില് സഞ്ചരിക്കുകയായിരുന്നു. പെട്ടെന്നുണ്ടായ ഇടിമിന്നലില് ബാബു ചാഴിക്കാടനു ഇടിമിന്നലേറ്റു. ഒപ്പമുണ്ടായിരുന്ന രമേശ് ചെന്നിത്തല തെറിച്ചുവീണു. നേതാക്കളെ കോട്ടയം മെഡിക്കല് കോളേജ് ആശുപത്രിയിലേക്ക് എത്തിച്ചപ്പോഴേക്കും ബാബു ചാഴിക്കാടന് ലോകത്തോട് വിടപറഞ്ഞിരുന്നു.മാറ്റിവച്ചശേഷം നടന്ന തെരഞ്ഞെടുപ്പില് പകരക്കാരനായി തോമസ് ചാഴിക്കാടന് സ്ഥാനാര്‍ഥിയായി. അങ്ങനെ രാഷ്ട്രീയത്തില് താല്‍പര്യമില്ലാതിരുന്ന അദ്ദേഹം, മുഴുവന് സമയ രാഷ്ട്രീയക്കാരനായി മാറി.\n1991 ഉപതെരഞ്ഞെടുപ്പില് വൈക്കം വിശ്വനെ 889 വോട്ടുകള്‍ക്കാണ് തോമസ് ചാഴിക്കാടന് പരാജയപ്പെടുത്തിയത്. 1996ല് വൈക്കം വിശ്വന് (ഭൂരിപക്ഷം-13873), 2001ല് തമ്പി പൊടിപാറ (ഭൂരിപക്ഷം-20144), 2006ല് കെ എസ് കൃഷ്ണന്‍കുട്ടി നായര് (ഭൂരിപക്ഷം-4950) എന്നിവരെ പരാജയപ്പെടുത്തി. മണ്ഡല പുനഃര്‍നിര്‍ണയത്തിനുശേഷം നടന്ന 2011 തെരഞ്ഞെടുപ്പില് ഇടതുഭൂരിപക്ഷ മേഖലയായ കുമരകം, തിരുവാര്‍പ്പ് പഞ്ചായത്തുകള് മണ്ഡലത്തോടു കൂട്ടിച്ചേര്‍ക്കപ്പെടുകയും കുമാരനെല്ലൂര് പഞ്ചായത്ത് അടര്‍ത്തിമാറ്റപ്പെടുകയും ചെയ്തു. ഇതിനുശേഷം നടന്ന തെരഞ്ഞെടുപ്പില് എല്‍ഡിഎഫിലെ സുരേഷ് കുറുപ്പിനോടു 1801 വോട്ടുകള്‍ക്കു പരാജയപ്പെട്ടു.\nഎംഎല്‍എ ആയിരുന്ന കാലഘട്ടത്തില്, നിയമസഭയുടെ പെറ്റീഷന്‍സ് കമ്മിറ്റി, കമ്മിറ്റി ഓണ് പേപ്പേഴ്സ് ലെയ്ഡ് ഓണ് ടേബിള് എന്നീ നിയമസഭാ കമ്മിറ്റികളുടെ ചെയര്‍മാനായി. പബ്ലിക്സ് അക്കൗണ്ട്സ് കമ്മിറ്റി, കൃഷിയും ജലസേചനവും വൈദ്യുതിയും സംബന്ധിച്ച സബ്ജക്ട് കമ്മിറ്റി, ലോക്കല് ഫണ്ട് ഓഡിറ്റ് കമ്മിറ്റി, നെല്‍വയല് നീര്‍ത്തട സംരക്ഷണബില് സംബന്ധിച്ച സെലക്ട് കമ്മിറ്റി എന്നിവയില് അംഗമായിരുന്നു. സ്പീക്കര്, ഡെപ്യൂട്ടി സ്പീക്കര് എന്നിവര് സഭയില് ഇല്ലാത്ത അവസരത്തില് നിയമസഭയില് അദ്ധ്യക്ഷസ്ഥാനത്തിരിക്കേണ്ട മൂന്നുപേരുടെ പാനല് ഓഫ് ചെയര്‍മാന്മാരില് ഒരാളായി രണ്ടു പ്രാവശ്യം സ്പീക്കര് നോമിനേറ്റ് ചെയ്തു.\nമഹാത്മാഗാന്ധി യൂണിവേഴ്സിറ്റി സെനറ്റ് അംഗം, കേരള കാര്‍ഷിക സര്‍വ്വകലാശാല ജനറല് കൗണ്‍സില് അംഗം എന്നീ നിലകളിലും പ്രവര്‍ത്തിച്ചു. ഇടതുസര്‍ക്കാരിന്റെ വിദ്യാഭ്യാസനയത്തിനെതിരെ സമരം ചെയ്തതിന് ഉമ്മന് ചാണ്ടിക്കും യുഡിഎഫ് നേതാക്കള്‍ക്കുമൊപ്പം എന്നിവരോടൊപ്പം ഒരാഴ്ചക്കാലം തിരുവനന്തപുരം സെന്‍ട്രല് ജയിലില് ജയില്‍വാസം അനുഭവിച്ചു. കോട്ടയം ജില്ലാ സഹകരണ ആശുപത്രി സംഘം പ്രസിഡന്റായിരുന്നു.\nUDf thomas chazhikkadan\nകോൺഗ്രസ് തിരഞ്ഞെടുപ്പ് പ്രചരണത്തിനിടെ കയറിപ്പിടിച്ചയാളുടെ കരണം പുകച്ച് നടി ഖുശ്ബു\nഅടുത്ത ദലൈലാമക്ക് തങ്ങളുടെ അനുമതി വേണമെന്ന് ചൈന\nഏതെങ്കിലും മാധ്യമമോ സിപിഎമ്മോ വിചാരിച്ചാല് യുഡിഎഫിനെ തകര്‍ക്കാന് കഴിയില്ല;- ചെന്നിത്തല\nJul 6, 2020, 08:23 am IST\nജോസ് കെ. മാണി ഗീബല്‍സിനെപ്പോലെ; അവരെ യുഡിഎഫ് പുറത്താക്കിയത് നീതിപൂര്‍വമായ തീരുമാനം ;- പി.ജെ. ജോസഫ്\nJun 29, 2020, 06:47 pm IST\n“യു.ഡി.എഫ് പുറത്താക്കിയത് 38 വര്‍ഷം മുന്നണിയെ സംരക്ഷിച്ചു നിര്‍ത്തിയ കെ.എം മാണിയെ, ഭാവി തീരുമാനം നാളെ “- ജോസ് കെ മാണി\nJun 29, 2020, 05:38 pm IST\nAug 6, 2020, 11:56 pm IST\nAug 6, 2020, 11:33 pm IST\nAug 6, 2020, 11:30 pm IST\nAug 6, 2020, 10:59 pm IST


മണിയുടെ മരണം: മരണകാരണമാകാവുന്ന അളവില് മെഥനോള് ഉണ്ടെന്ന് – Kondotty Times\nകലാഭവന് മണിയുടെ ശരീരത്തില് മരണകാരണമായേക്കാവുന്ന അളവില് മെഥനോള് ഉണ്ടായിരുന്നതായി സ്ഥിരീകരണം. ഹൈദരാബാദിലുള്ള കേന്ദ്ര ലാബിലെ പരിശോധനയിലാണ് ഇത് വ്യക്തമായത്. 45 മില്ലി ഗ്രാം മെഥനോളാണ് കണ്ടെത്തിയത്. ആന്തരീകാവയവങ്ങള് ആദ്യം പരിശോധിച്ച കാക്കനാട്ടെ ലാബില് കണ്ടെത്തിയതിനേക്കാള് ഇരട്ടിയോളമാണ് പുതിയ റിപ്പോര്‍ട്ടിലുള്ളത്. മണി കഴിച്ച ബിയറില്‍നിന്നാകും മെഥനോള് ശരീരത്തില് എത്തിയിരിക്കുക എന്നായിരുന്നു പൊലീസിന്റെ നിഗമനം. എന്നാല് ബിയറിലൂടെ എത്തുന്നതിനേക്കാള് അധികം മെഥനോളാണ് ശരീരത്തിലുള്ളതെന്നാണ് കേന്ദ്ര ഫോറന്‍സിക് ലാബില്‍നിന്നുള്ള റിപ്പോര്‍ട്ടില് പറയുന്നത്.\n47 ദിവസത്തെ ട്രോളിങ് നിരോധം; കടലിലും കരയിലും ജാഗ്രത


ഇന്ന് ദോശ ആണെങ്കിൽ നാളെ പുട്ട്, മറ്റന്നാൾ ഇഡലി, ഇടിയപ്പം, ചപ്പാത്തി എങ്ങനെ ഓരോ ദിവസം ഓരോന്നാണ്: എല്ലാ ദിവസവും ഉച്ചയ്ക്ക് ചിക്കൻ കൂട്ടി ചോറ്, ചില ദിവസം ചിക്കൻ ബിരിയാണി: ഇന്ന് ചിക്കൻ ഫ്രൈ ആണേൽ നാളെ കറി, പിറ്റേന്ന് ചിക്കൻ പെരട്ട്, ചിക്കൻ തോരൻ അങ്ങനെ അങ്ങനെ അങ്ങനെ- യുവാവിന്റെ ക്വാറന്റൈൻ കുറിപ്പ് വൈറലാകുന്നു - Pravasishabdam\nHome News Kerala ഇന്ന് ദോശ ആണെങ്കിൽ നാളെ പുട്ട്, മറ്റന്നാൾ ഇഡലി, ഇടിയപ്പം, ചപ്പാത്തി എങ്ങനെ ഓരോ ദിവസം...\nഇന്ന് ദോശ ആണെങ്കിൽ നാളെ പുട്ട്, മറ്റന്നാൾ ഇഡലി, ഇടിയപ്പം, ചപ്പാത്തി എങ്ങനെ ഓരോ ദിവസം ഓരോന്നാണ്: എല്ലാ ദിവസവും ഉച്ചയ്ക്ക് ചിക്കൻ കൂട്ടി ചോറ്, ചില ദിവസം ചിക്കൻ ബിരിയാണി: ഇന്ന് ചിക്കൻ ഫ്രൈ ആണേൽ നാളെ കറി, പിറ്റേന്ന് ചിക്കൻ പെരട്ട്, ചിക്കൻ തോരൻ അങ്ങനെ അങ്ങനെ അങ്ങനെ- യുവാവിന്റെ ക്വാറന്റൈൻ കുറിപ്പ് വൈറലാകുന്നു\nക്വാറന്റീൻ കേന്ദ്രത്തിലെ അനുഭവം പങ്കുവച്ച് യുവാവിൻ്റെ ഫേസ്ബുക്ക് കുറിപ്പ് വൈറലാകുന്നു. ദിവാകൃഷ്ണ വി.ജെ എന്ന യുവാവാണ് കൊവിഡ് ബാധിച്ച് ക്വാറൻ്റീൻ കേന്ദ്രത്തിൽ കഴിഞ്ഞ 10 ദിവസത്തെ അനുഭവം രസകരമായി പങ്കുവച്ചിരിക്കുന്നത്. ക്വാറൻ്റീൻ കേന്ദ്രത്തിലെ ഭക്ഷണത്തെപ്പറ്റിയും ജീവിതത്തെപ്പറ്റിയുമൊക്കെ യുവാവ് വിശദമായി എഴുതിയിട്ടുണ്ട്.\nഫേസ്ബുക്കിൽ പങ്കുവെച്ച കുറിപ്പ് ഇങ്ങനെ\nസുഹൃത്ത് അരുൺ കോവിഡ് ബന്ധപ്പെട്ട സേവനങ്ങളിൽ ഏർപ്പെട്ടിരുന്ന വിവരം അറിയുന്ന കൊണ്ട് അവനെ തന്നെ വിളിച്ചു ടെസ്റ്റിന്റെ കാര്യങ്ങൾ ചോദിച്ചു. Containment Zone ആയ കാരണം തൽകാലം റാപ്പിഡ് ടെസ്റ്റ് ക്യാമ്പുകൾ നിർത്തി വച്ചിരിക്കുകയായിരുന്നതിനാൽ ഗവണ്മെന്റ് ആശുപത്രിയിൽ പോയി സ്വാബ് ടെസ്റ്റ് ചെയ്യുന്നതാണ് നല്ലത് എന്ന് അവൻ പറയുകയും, അത് പ്രകാരം പിറ്റേ ദിവസം തന്നെ ഗവണ്മെന്റ് ആശുപത്രിയിൽ പോയി കോവിഡ് ഒപി എടുത്ത് ടെസ്റ്റ് ചെയ്യുന്ന കെട്ടിടത്തിന് മുന്നിൽ നിന്നു. സാമൂഹിക അകലം പാലിച്ചുള്ള ക്യൂ ആയിരുന്നു. ഡോക്ടർ വിവരങ്ങൾ ചോദിച്ചറിഞ്ഞു, പേര്, മേൽവിലാസം, രോഗ ലക്ഷണങ്ങൾ, കൊണ്ടാക്ടിൽ ഉള്ളവർ.. ഈ വിവരങ്ങളെല്ലാം ഒരു ഫോമിൽ ഫിൽ ചെയ്തു.2മണിക്കൂറിന് ശേഷമേ ടെസ്റ്റ് തുടങ്ങൂ എന്ന് അറിഞ്ഞതിനെ തുടർന്ന് ഞാൻ വീട്ടിൽ വരികയും2മണിക്കൂർ കഴിഞ്ഞു വീണ്ടും പോയി ടെസ്റ്റിന് കയറുകയും ചെയ്തു. ഒരു കട്ടിയുള്ള ഈർക്കിലോളം വണ്ണമുള്ള ട്യൂബ് മൂക്കിനുള്ളിലേക്ക് കടത്തി തലമണ്ട വരെ എത്തിച്ച്, അവിടെ ഒരു മൂന്ന് തിരി തിരിക്കും.. ഒരുമാതിരി ഇക്കിളിയും, തുമ്മലും, ചുമയും ഒക്കെ കൂടി ഒരുമിച്ച് വരുന്ന ടൈപ്പ് ഫീൽ ആണ് 😁 വേദന ഒന്നും ഉണ്ടാകില്ല. ടെസ്റ്റ് കഴിഞ്ഞു ഹോസ്പിറ്റലിൽ നിന്ന് തന്ന പരസിറ്റമോൾ, പിന്നൊരു വിറ്റാമിൻ ഗുളികയും വാങ്ങി ഞാൻ വീട്ടിലെത്തി.\nമൂന്നാം ദിവസം റൂം മേറ്റ് ആയിരുന്ന മാമൻ തന്റെ ജീവിത കഥ പറഞ്ഞു സങ്കടപ്പെട്ടു.. അന്ന് തന്നെ പുള്ളി നെഗറ്റീവ് ആയി വീട്ടിൽ പോയത് ചില്ലറ പൊസിറ്റിവിറ്റി ഒന്നുമല്ല തന്നത്\nനെഗറ്റീവ് ആയി പോയ പുള്ളിക്ക് പകരം വേറെ ഒരു മാമൻ വന്നു. റൂമിലെ മൂന്നാമത്തെ ആൾ ഇത്തിരി വയസ്സായ ഒരു അപ്പൂപ്പൻ ആയിരുന്നു. പുള്ളി ആദ്യം മുതലേ അസ്വസ്ഥൻ ആയിരുന്നു. മറ്റ് അസുഖങ്ങൾ ഒക്കെ ഉണ്ടായിരുന്ന കൊണ്ട് അദ്ദേഹത്തെ അന്ന് തന്നെ മെഡിക്കൽ കോളേജിലേക്ക് കൊണ്ട് പോയി. അന്ന് തന്നെയാണ് അമ്മയും അനിയനും പോസിറ്റീവ് ആകുന്നതും ഇങ്ങോട്ടേക്ക് വരുന്നതും. അപ്പൂപ്പൻ പോയ ഒഴിവിൽ അനിയൻ എന്റെ റൂമിലേക്ക് വന്നു. അമ്മ തൊട്ടടുത്ത റൂമിലും ആയി. പിന്നങ്ങോട്ട് അവിടെ വീട് പോലെ ആയി\nഞാൻ അറിയാതെ പറഞ്ഞുപോയി ” ഹോ.. മൈര്.. “\nകാര്യങ്ങൾ ഇത്രയും കൈവിട്ട അവസ്ഥയിലും നല്ല രീതിയിൽ തന്നെ കാര്യങ്ങൾ Coordinate ചെയ്യുന്ന സർക്കാരിനും, മറ്റ് ഉദ്യോഗസ്ഥർക്കും, രാഷ്ട്രീയം മറന്ന് ഒന്നിച്ച് പ്രവർത്തിക്കുന്ന ജന പ്രതിനിധികൾക്കും ഒക്കെ നന്ദി\nപലരും പറയുകയുണ്ടായി അവരുടെ ഫ്രണ്ട് സർക്കിളിൽ ആദ്യമായി കൊറോണ പൊസിറ്റിവ് ആയ ആൾ ഞാൻ ആണെന്ന്.. 😂 അതുകൊണ്ട് എങ്ങനെയാണ്…\nOpublikowany przez Divakrishnę Vijayakumar Czwartek, 13 sierpnia 2020\nPrevious articleസംസ്ഥാനത്ത് 1569 പേർക്കുകൂടി കോവിഡ്-19 സ്ഥിരീകരിച്ചു\nNext articleറഷ്യയുടെ കോവിഡ് വാക്‌സിന്: എത്തിക്‌സ് കൗണ്‍സിലില്‍നിന്ന് മുതിര്‍ന്ന ഡോക്ടര് രാജിവച്ചെന്ന് റിപ്പോർട്ട്\nകോടതിയോട് സ്വകാര്യമായി സംസാരിക്കാൻ ഉണ്ടെന്ന് സ്വപ്ന സുരേഷും സരിത്തും


വടാപാവിനും ദോശയ്ക്കും ശേഷം ബ്രിട്ടീഷ് ഹൈക്കമ്മീഷണർ ഇതാ വരുന്നു;രസഗുളയുടെ രുചിയറിയുന്ന ചിത്രങ്ങൾ വൈറൽ – News18 Malayalam\nകർണാടകയിൽ നിന്ന് ദോശ കഴിക്കുന്ന ഒരു ചിത്രം കഴിഞ്ഞ മാസം അദ്ദേഹം പങ്കുവെച്ചിരുന്നു.\nLast Updated : October 01, 2021, 08:09 IST\nRead also: 20 മിനുട്ടിനുള്ളിൽ 10 കിലോയുള്ള എഗ് റോൾ കഴിക്കാമോ? 20000 രൂപ സമ്മാനമായി നേടാം\nFirst published: October 01, 2021, 07:40 IST


kanimozhi become approver\nന്യൂദല്‍ഹി:2ജി സ്‌പെക്ട്രം കേസില് കനിമൊഴി എം.പിയെ സി.ബി.ഐ മാപ്പ് സാക്ഷിയാക്കിയേക്കുമെന്ന് സൂചന. സ്‌പെക്ട്രം കേസില്‍പ്പെട്ട ഡി.ബി റിയാലിറ്റീസ് കലൈഞ്ജര് ടി.വിക്ക് അഴിമതിപ്പണം നല്‍കിയെന്നും അതിന് കനിമൊഴി ഗൂഢാലോചന നടത്തിയെന്നുമാണ് സി.ബി.ഐ കേസ്. എന്നാല് കേസ് തെളിയിക്കുന്നതിനാവശ്യമായ രേഖകളൊന്നും കാര്യമായി ഇതുവരെ സി.ബി.ഐക്ക് ലഭിച്ചിട്ടില്ല.\nഡി.ബി റിയാലിറ്റീസ് ചെന്നൈയിലെ ഒരു പ്രമുഖന് പണം കൈമാറിയെന്ന് സി.ബി.ഐക്ക് വിവരം ലഭിച്ചിട്ടുണ്ട്. ഇയാളുടെ പേര് വ്യക്തമാക്കണമെന്നും എന്നാല് മാപ്പ് സാക്ഷിയാക്കാമെന്നുമാണ് സി.ബി.ഐ കനിമൊഴിയോട് ആവശ്യപ്പെട്ടിരിക്കുന്നത്.\nഎന്നാല് പേര് വിവരം വെളിപ്പെടുത്തുന്നതിനോട് കരുണാനിധി എതിര്‍പ്പ് പ്രകടിപ്പിച്ചിട്ടുണ്ട്. ഇയാളുടെ പേര് വെളിപ്പെടുത്തിയാല് പാര്‍ട്ടി തകരുമെന്നും അതിനാല് ഒരിക്കലും പേര് വെളിപ്പെടുത്തരുതെന്നുമാണ് കരുണാനിധിയുടെ ആവശ്യം. കഴിഞ്ഞ ദിവസം സ്റ്റാലിന് കനിമൊഴിയെ ജയിലില് വെച്ച് കണ്ടതും ഇക്കാര്യം ചര്‍ച്ച ചെയ്യാനായിരുന്നു.


ബംഗ്ലാദേശിനെതിരെയുള്ള ടി20 പരമ്പരയ്ക്കുള്ള ടീം പ്രഖ്യാപിച്ച് ന്യൂസിലാണ്ട്, ഐപിഎല് താരങ്ങള്‍ക്ക് വിശ്രമം | Fanport | Cricket News Malayalam\nHome Cricket ബംഗ്ലാദേശിനെതിരെയുള്ള ടി20 പരമ്പരയ്ക്കുള്ള ടീം പ്രഖ്യാപിച്ച് ന്യൂസിലാണ്ട്, ഐപിഎല് താരങ്ങള്‍ക്ക് വിശ്രമം\nബംഗ്ലാദേശിനെതിരെയുള്ള ടി20 പരമ്പരയ്ക്കുള്ള ടീം പ്രഖ്യാപിച്ച് ന്യൂസിലാണ്ട്, ഐപിഎല് താരങ്ങള്‍ക്ക് വിശ്രമം\nMarch 23, 2021 - 4:15 PM\nബംഗ്ലാദേശിനെതിരെ നടക്കാനിരിക്കുന്ന ടി20 പരമ്പരയ്ക്കുള്ള ന്യൂസിലാണ്ട് ടീം പ്രഖ്യാപിച്ചു. മുന് നിര താരങ്ങളായ കെയിന് വില്യംസണ്, ട്രെന്റ് ബോള്‍ട്ട്, മിച്ചല് സാന്റനര്, കൈല് ജാമിസണ്, ജെയിംസ് നീഷം, ടിം സീഫെര്‍ട് എന്നിവര്‍ക്ക് ടീം വിശ്രമം നല്‍കിയട്ടുണ്ട്.\nഈ താരങ്ങള്‍ക്ക് ഐപിഎലിന് മുമ്പ് കുടുംബത്തോടൊപ്പം സമയം ചെലവഴിക്കാനായാണ് വിശ്രമം നല്‍കുവാന് ബോര്‍ഡ് തീരുമാനിച്ചത്. ഫിന് അല്ലെന്, വില് യംഗ് എന്നിവര്‍ക്ക് ആദ്യമായി ടി20യില് അവസരം നല്‍കുവാന് ബോര്‍ഡ് തീരുമാനിച്ചിട്ടുണ്ട്.\nന്യൂസിലാണ്ട്: Tim Southee (c), Finn Allen, Todd Astle, Hamish Bennett, Mark Chapman, Devon Conway (wk), Lockie Ferguson , Martin Guptill, Adam Milne, Daryl Mitchell, Glenn Phillips, Ish Sodhi, Will Young\nPrevious article“ബാഴ്സലോണ എന്നും തന്റെ ഹൃദയത്തിൽ ഉള്ള ക്ലബ്” – സുവാരസ്\nNext articleമെക്സിക്കോയ്ക്ക് പുതിയ തകർപ്പൻ ജേഴ്സി


മോഹന്‍ലാലിന്റെ പ്രണയം ഇന്ന് തിയ്യേറ്ററുകളില് | DoolNews\nമോഹന്‍ലാലിന്റെ പ്രണയം ഇന്ന് തിയ്യേറ്ററുകളില്\nപ്രേക്ഷകര് ഏറെ പ്രതീക്ഷയോടെ കാണുന്ന മോഹന്‍ലാലിന്റെ മുന്നൂറാം ചിത്രം പ്രണയം ഇന്ന് തിയ്യേറ്ററുകളിലെത്തും. ഇന്ത്യയിലെമ്പാടുമുള്ള 150 തിയേറ്ററുകളിലാണ് ഇന്ന് പ്രദര്‍ശനം നടക്കുന്നത്.\nമോഹന്‍ലാല്, അനുപം ഖേര്, ജയപ്രദ, അനൂപ് മേനോന് എന്നിവര് പ്രധാന കഥാപാത്രങ്ങളെ അവതരിപ്പിക്കുന്ന പ്രണയം ബ്ലെസിയുടെ ഏറ്റവും മികച്ച ചിത്രമായിരിക്കുമെന്നാണ് പ്രതീക്ഷിക്കുന്നത്. ജയപ്രദ ഗ്രീസ് എന്ന കഥാപാത്രമായി കാമുകി, ഭാര്യ, സുഹൃത്ത് എന്നീ മൂന്നുഭാവങ്ങളിലാണ് പ്രത്യക്ഷപ്പെടുന്നത്. അമ്പതുകാരനായ അച്യുതന്‍മേനോന് എന്ന ഫുട്‌ബോള് കളിക്കാരനെ അനുപംഖേര് അവതരിപ്പിക്കുന്നു. വെറുതെ ഒരു ഭാര്യയില് ജയറാമിന്റെ മകളെ അവതരിപ്പിച്ച നിവേദിതയാണ് ജയപ്രദയുടെ കൗമാരക്കാലം അവതരിപ്പിക്കുന്നത്. അച്യുതമേനോന്റെ ചെറുപ്പം അഭിനയിക്കുന്നത് ആര്യനാണ്.\nപ്രണയമാണ് ഈ സിനിമയുടെ വിഷയം. എന്നാല് ഇത് മരംചുറ്റി പ്രണയത്തിന്റെ കഥയൊന്നുമല്ല. നഷ്ടപ്രണയത്തിന്റെ, പോയകാലത്തിലെ പ്രണയത്തിന്റെ ഹൃദയസ്പര്‍ശിയായ ആവിഷ്‌കാരമാണിത്.\nചിത്രത്തിന്റെ കേരളത്തിലെ വിതരണം നിര്‍വഹിക്കുന്നത് മാക്‌സ് ലാബാണ്. മറ്റ് സംസ്ഥാനങ്ങളില് മോഹിത് പ്രൊഡക്ഷന്‍സും സ്റ്റുഡിയോ 99 ഫിലിംസും ചേര്‍ന്ന് പ്രദര്‍ശനത്തിനെത്തിക്കും.\nമോഹന്‍ലാലിന്റെ “തമ്പുരാന്” ചിത്രങ്ങള് റിലീസ് ചെയ്യുന്ന പകിട്ടോടെയായിരിക്കും പ്രണയത്തിന്റെയും റിലീസ്. ഒരു ക്ലാസ് ചിത്രം ഇത്രയധികം കേന്ദ്രങ്ങളില് റിലീസ് ചെയ്യുന്നതും ഇതാദ്യമായിരിക്കും.\nഒ.എന്.വിയുടെ ഗാനങ്ങള്‍ക്ക് എം.ജയചന്ദ്രന് സംഗീതം നല്‍കിയ പ്രണയത്തിലെ ഗാനങ്ങള് ഇതിനകം ഹിറ്റായിക്കഴിഞ്ഞു. നവാഗതനായ സതീഷ് കുറുപ്പാണ് ഛായാഗ്രഹണം നിര്‍വഹിക്കുന്നത്. ഏറണാകളും, രാമേശ്വരം, ധനുഷ്‌ക്കോടി, ഹരിയാന എന്നിവിടങ്ങളിലായാണ് പ്രണയം ചിത്രീകരിച്ചത്.


Sunday 11 March 2018 3:15 am IST\nകോഴിക്കോട്: സുപ്രീംകോടതി വിധിയെയും മാനിക്കാതെ മഹാത്മാഗാന്ധി വധത്തിനു പിന്നില് ആര്‍എസ്എസ് ആണെന്ന വ്യാജപ്രചാരണവുമായി വൈദ്യുതി മന്ത്രി എം.എം. മണി.\nകോഴിക്കോട്ട് നടക്കുന്ന കേരള ഇലക്ട്രിസിറ്റി ഓഫീസേഴ്സ് ഫെഡറേഷന്റെ സംസ്ഥാന സമ്മേളനത്തിലാണ് നട്ടാല് മുളയ്ക്കാത്ത കള്ളപ്രചാരണവുമായി മന്ത്രി മണിയെത്തിയത്.\n'ഗാന്ധിയെ വധിക്കാന് മടികാണിക്കാത്ത സംഘടനയാണ് ആര്‍എസ്എസ്' എന്നായിരുന്നു പ്രസംഗത്തിനിടെ മണി പറഞ്ഞത്. രാഷ്ട്രപിതാവ് മഹാത്മാഗാന്ധിയുടെ വധത്തില് ആര്‍എസ്എസ്സിനു പങ്കില്ലെന്ന് അന്വേഷണ കമ്മീഷനും രാജ്യത്തെ പരമോന്നത നീതിപീഠവും വ്യക്തമാക്കിയതാണ്. അസത്യ പ്രചാരണത്തിനെതിരെ സുപ്രീംകോടതി പലതവണ നടപടിയെടുത്തിട്ടുമുണ്ട്.\nമന്ത്രി പദവിയിലിരിക്കെ എം.എം. മണി നടത്തിയ പ്രസംഗം സുപ്രീംകോടതി അലക്ഷ്യമാണ്. കഴിഞ്ഞ ലോക്സഭാ തെരഞ്ഞെടുപ്പില് ഇതേ പ്രചാരണം നടത്തിയ കോണ്‍ഗ്രസ് അധ്യക്ഷന് രാഹുലിനോട് മാപ്പുപറയാന് സുപ്രീം കോടതി ആവശ്യപ്പെട്ടിരുന്നു. എന്നാല് മാപ്പ് പറയാന് തയ്യാറാകാത്ത രാഹുല് നിലവില് വിചാരണ നേരിടുകയാണ്.\nമോഹന്‍ലാലിന് കള്ളപ്പണമുണ്ടെന്ന് എം.എം മണി\nശബരിമലയെയും തീര്‍ത്ഥാടകരെയും അപമാനിച്ച് എം.എം മണി\nപ്രസ്താവന വിവാദമായതിനാലാണ് നടപടിയുണ്ടായത്: എം.എം. മണി


തെരഞ്ഞെടുപ്പ് പ്രചാരണത്തിന് ഇറങ്ങിയ ബിജെപി എംഎല്‍എയ്ക്ക് പൂമാലകള്‍ക്കൊപ്പം 'ചെരുപ്പുമാലയും'! പ്രതിഷേധ സ്വീകരണത്തിന്റെ വീഡിയോ വൈറല് - BIGNEWSLIVE | Latest Malayalam News\nനഗദ നഗരത്തില് വോട്ട് ചോദിക്കാനെത്തിയതായിരുന്നു നേതാവ്.\nഭോപ്പാല്: മധ്യപ്രദേശില് തെരഞ്ഞെടുപ്പ് പ്രചാരണത്തിന് ഇറങ്ങിയ ബിജെപി എംഎല്‍എയ്ക്ക് ചെരുപ്പുമാല അണിയിച്ച് സ്വീകരണം. ബിജെപി എംഎല്‍എയും സ്ഥാനാര്‍ത്ഥിയുമായ ദിലിപ് ശെഖാവത്തിനെയാണ് ചെരുപ്പ്മാല അണിയിച്ച് സ്വീകരണം നല്‍കിയത്. നഗദ നഗരത്തില് വോട്ട് ചോദിക്കാനെത്തിയതായിരുന്നു നേതാവ്.\nപ്രചാരണത്തിനിടെ അപ്രതീക്ഷിതമായി ഒരാള് എംഎല്‍എയെ ചെരിപ്പ് മാല അണിയിക്കുകയായിരുന്നു. ഇതിന്റെ ദൃശ്യങ്ങള് സാമൂഹിക മാധ്യമങ്ങളില് വ്യാപകമായി പ്രചരിക്കുകയാണ്. ചെരിപ്പ് മാലയിട്ടയാളെ എംഎല്‍എയും ഒപ്പമുണ്ടായിരുന്നവരും മര്‍ദിക്കുകയും ചെയ്തു. നവംബര് 28-നാണ് മധ്യപ്രദേശില് നിയമസഭാ തിരഞ്ഞെടുപ്പ് നടക്കുന്നത്. കോണ്‍ഗ്രസും ബിജെപിയും തമ്മിലാണ് പ്രധാന പോരാട്ടം.\nTags: BJP MLA Anil GoteBJP MLA Pramila Singhbjp mla resignedgarland of shoes\n‘പ്രവര്‍ത്തകരെല്ലാം ക്രിമിനലുകള്, അവരെ കുത്തിനിറയ്ക്കുന്നത് നേതാക്കളും’; ബിജെപിയ്‌ക്കെതിരെ രൂക്ഷവിമര്‍ശനവുമായി മഹാരാഷ്ട്ര എംഎല്‍എ, പാര്‍ട്ടി വിടുമെന്ന് നേതാവ്


ഊഴം കാത്തുനില്‍ക്കാതെ ബസില് കയറിയ വിദ്യാര്‍ഥിനിയെ ഇറക്കിവിട്ടു | Palakkadu\nഊഴം കാത്തുനില്‍ക്കാതെ ബസില് കയറിയ വിദ്യാര്‍ഥിനിയെ ഇറക്കിവിട്ടു\nPublished: Mar 8, 2018, 04:00 AM IST\nവിദ്യാര്‍ത്ഥികളെ വരിനിര്‍ത്താതെ ബസില് കയറ്റണമെന്ന ഉത്തരവ് ഇപ്പോഴും പാലിക്കപ്പെടുന്നില്ല. സ്റ്റേഡിയം സ്റ്റാന്‍ഡിലെ സ്വകാര്യബസില് കയറിയ വിദ്യാര്‍ഥിനിയെ കണ്ടക്ടര് ഇറക്കിവിടുന്നു. അപമാനിതയായി ഇറങ്ങിയ വിദ്യാര്‍ത്ഥിനി ബസിനു സമീപം മറ്റുയാത്രക്കാരെ കയറ്റിയതിനുശേഷമുള്ള തന്റെ ഊഴം കാത്ത് മറ്റ് വിദ്യാര്‍ത്ഥിനികള്‍ക്കൊപ്പം നില്‍ക്കുന്നു\nപാലക്കാട്: ആദ്യം പേടിച്ച് പൊരിവെയിലില് ബസിന്റെ പുറത്ത് ഊഴംകാത്തുനിന്നു. ഇതുകണ്ട ഒരു യാത്രക്കാരന് വിദ്യാര്‍ഥിനിയോട് ബസിനുള്ളില് കയറിയിരിക്കാന് പറഞ്ഞു. സംശയിച്ച് കയറിയപ്പോള് ബസ് ജീവനക്കാരുടെ ശകാരം. ഇത് ചോദ്യംചെയ്ത യാത്രക്കാരനുമായി വാക്കേറ്റം.\nഒടുവില് പെണ്‍കുട്ടിയെ പുറത്തിറക്കി കാത്തുനിര്‍ത്തിച്ചിട്ടേ ബസ് ജീവനക്കാരന് അടങ്ങിയുള്ളൂ. അപമാനിതയായ വിദ്യാര്‍ഥിനി പുറത്ത് വീണ്ടും കാത്തുനിന്നു. ഒപ്പം മറ്റ് നിരവധി വിദ്യാര്‍ഥിനികളും.\nസ്റ്റേഡിയം ബസ്സ്റ്റാന്‍ഡില് ബുധനാഴ്ച വൈകീട്ട് നാലരയോടെ പാലക്കാട്-തൃശ്ശൂര് റൂട്ടിലോടുന്ന സെവന്‍ഹില്‍സ് ബസില് കയറുന്നതിനിടെയാണ് പെണ്‍കുട്ടിക്ക് ദുരനുഭവമുണ്ടായത്. മറ്റുപല ബസുകളിലും കുട്ടികള് പുറത്ത് വരിനില്‍ക്കുന്നുണ്ടായിരുന്നു.\nഎന്നാല്, പോലീസോ മോട്ടോര്‍വാഹനവകുപ്പ് അധികൃതരോ ഇവിടെയുണ്ടായില്ല. എസ്.എസ്.എല്.സി., പ്‌ളസ്ടു പരീക്ഷയായതിനാല് മറ്റുകുട്ടികള്‍ക്ക് ക്‌ളാസുണ്ടായില്ല. അതിനാല് കാര്യമായ തിരക്കുമുണ്ടായില്ല. എന്നാല്, ടി.ടി.സി. വിദ്യാര്‍ഥിനികളെയടക്കം പുറത്ത് വരിനിര്‍ത്തി ധാര്‍ഷ്ട്യം കാണിക്കുകയായിരുന്നു മിക്കവരും.\nബസില് കയറാന് കുട്ടികളെ കാത്തുനിര്‍ത്തുന്നതിനും സീറ്റുണ്ടായിട്ടും ഇരിക്കാന് അനുവദിക്കാത്തതിനുമെതിരേ 'മാതൃഭൂമി' വാര്‍ത്ത നല്‍കിയിരുന്നു. ഇതേത്തുടര്‍ന്ന് ഇത്തരം നടപടികള് കര്‍ശനമായി നിരോധിച്ചുകൊണ്ട് അധികൃതര് ഉത്തരവിറക്കിയിരുന്നു.\nഎന്നാല്, ഇതിന് യാതൊരു വിലയും കല്പിക്കാത്ത നയമാണ് ബസുകാരില്‍നിന്നുണ്ടായത്. മോട്ടോര്‍വാഹനവകുപ്പധികൃതരും ബസ് ഉടമകളും തമ്മിലുള്ള ഒത്തുകളിയാണിതിന്റെ പിന്നിലെന്നും വിദ്യാര്‍ഥികള്‍ക്കിടയില് ആരോപണമുണ്ട്. പാലക്കാട്ട് ഒരു ബസിനെതിരെപ്പോലും അധികൃതര് നടപടിയെടുത്തുമില്ല.\nഇന്നുമുതല് പരിശോധന കര്‍ശനമാക്കും\nമോട്ടോര്‍വാഹനവകുപ്പ് പാലക്കാട്, തൃശ്ശൂര് ജില്ലകളിലെ ജീവനക്കാര്‍ക്ക് ബുധനാഴ്ച മലപ്പുറത്തായിരുന്നു ജോലി. മലപ്പുറം ജില്ലയില് വാഹനപരിശോധനയ്ക്കായി അടിയന്തരമായി എല്ലാവരേയും അവിടേക്ക് അയയ്ക്കുകയായിരുന്നു. വ്യാഴാഴ്ചമുതല് ബസുകളില് പരിശോധന കര്‍ശനമാക്കും.\n- ആര്.ടി.ഒ., പാലക്കാട്.\nഎം.എൽ.എ. പ്രതിയായ കേസിൽ കുറ്റപത്രം നിയമോപദേശം ലഭിച്ച് രണ്ടുവർഷമാവുന്പോൾ\nകരൾ മാറ്റിവെക്കൽ ശസ്ത്രക്രിയയ്ക്കുമുന്നിൽ പകച്ച് ഒരു കുടുംബം\nശ്രീനാരായണഗുരു സമാധിദിനം ആചരിച്ചു